ދަނޑުވެރިކަމުން ލިބޭ ނަފާ އިތުރުކުރުމަށް ކުރެވިދާނެ6ކަމެއް\nދަނޑުވެރިކަމަކީ މިހާރުވެސް ގިނަ އަދަދެއްގެ ދިވެހީން އާއްމުދަނީ ހޯދުމަށް ކުރަމުން އަންނަަ މަސައްކަތެކެވެ. އަދި ޖުމްލަ ޤައުމީ ޢާއްމުދަނީގައި މުހިއްމު ޙިއްޞާއެއް އޮންނަ އިޤްތިޞާދީ މަސައްކަތެކެވެ.\nނަމަވެސް އަބަދުވެސް ދަނޑުވެރީންގެ ޝަކުވާތަކެއް ހުރެއެވެ. ސަރުކާރުން އަޅައިނުލާ ވާހަކައެވެ. ކައުންސިލްތަކުން ސަމާލުކަމާއި އެހީތެރިކަން ނުލިބޭ ވާހަކައެވެ. މިކަންކަން މިހެންހުރިކަމުގައި ވިޔަސް ދަނޑުވެރިކަން މިހާރަށްވުރެ ރަނގަޅަށް އަދި ބޮޑު ނަފާއެއް ލިބޭގޮތަށް އަޅުގަނޑުމެން ދަނޑުވެރީންނަށް ކުރެވިދާނެ ގޮތްތަކެއް އެބަހުއްޓެވެ.\nޚަރަދާއި ކުރާ ހޭދަ ޙިއްޞާކުރުން\nކޮންމެ ދަނޑެއްގައިވެސް ކެޕިޓަލް ޚަރަދުތަކެއް ހުރެއެވެ. މިސާލަކަށް ފެންޕަންޕު، ފެންވަޅު، ގުދަން، ގާޑިއާ، ބަރޯ އަދި ގެންގުޅޭ އާލާތްތައް ފަދަ ތަކެއްޗެވެ.\nބޭރު ގައުމެއްގައި އޮލަނބަށް ކަރާ ހައްދާފައި\nއަޅުގަނޑުމެންގެ ނަފާ އިތުރުކުރުމަށް އެންމެންނަށް ބޭނުން ހިފޭނޭ މިފަދަ ޢާޢްމު ވަޞީލަތްތައް ޖެހިޖެހިގެން އޮންނަ ދަނޑުވެރީން ގުޅިގެން ޤާއިމް ކޮށް ޚަރަދު ޙިއްޞާ ކުރެވިދާނެއެވެ. މުޑުވަށް ގަތުމަށް ކުރާ ޚަރަދާއި ގެރިގުއި ފަދަ އެއްޗެހި ގަތުމާއި އުފުލުމުގެ ޚަރަދުވެސް އެންމެންގެ މެދުގައި ޙިއްޞާކުރެވިދާނެއެވެ.\nއުފައްދާ ބާވަތްތަކުން ވަކި މުއްދަތެއްގެ ތެރޭގައި އުފައްދާނެ އަދަދު ނުވަތަ ކިލޯ ޓާގެޓްގެ ގޮތުގައި ކަނޑައެޅުމަކީވެސް ލިބޭ ނަފާ ބޮޑުވެ ކުރާ ހޭދަ ބޭކާރުވެގެން ދިޔުން މަދުވާނެ ކަމެކެވެ. މިގޮތަށް ޓާގެޓް ކަނޑައަޅާއިރު ކުރިއަށް އޮތް މޫސުމާއި ދުވަސްވަރުގައި ޙާލަތު އޮންނާނޭ ގޮތް އަންދާޒާކުރަން ޖެހެއެވެ.\nމުޑުވަށްކުރުމުގައި އެކި ސެޓްސެޓަށް މުޑުވަށްކުރުމަކީ ވެސް އުފެއްދުންތެރިކަން އިތުރުކޮށްދީ ނަފާ ބޮޑުކޮށްދޭނެ ކަމެކެވެ. އަދި ހަމައެގޮތަށް ހޭދަ، ޚަރަދު، އާއްމުދަނީއާއި ފައިދާގެ އަންދާސީ ޓާގެޓްތަކެއްވެސް ހުންނަން ޖެހެއެވެ.\nފައިސާގެ ހިސާބު ކިތާބު ބެލެހެއްޓުން\nކުރެވޭ ހޭދައާއި ޚަރަދު އަދި ލިބޭ އާއްމުދަނީ ފޮތެއްގައި ނުވަތަ ކޮމްޕިއުޓަރުގައި ލިޔެ، ސާފު ފައިދާގެ މިންވަރު ރެކޯޑުކޮށް ކުރިއެރުން އަންނަ ވަރު ބަލައި ވަޒަންކުރަންޖެހެއެވެ. މި ވަޒަންކުރުމަށް ބަލައި އަރަނި އިތުރުކުރުމަށް ބަދަލުގެންނަންޖެހޭ ދިމަދިމާ ފާހަގަކޮށް އެ ދިމަދިމާ ރަނގަޅުކުރުމަށް މަސައްކަތްކުރަން ޖެހެއެވެ.\nކާށިދޫގައި ލެޓިއުސް ހައްދާފައި\nމާރކެޓާ ގުޅުން ބަދަހިކުރުން\nޝައްކެތްނެތް ގޮތުގައި ދަނޑުވެރިކަމުގެ ނަފާ ގުޅިފައިވަނީ މާރކެޓާއެވެ. އެހެންކަމުން ދަނޑުވެރިން ނަފާ އިތުރުކުރުމަށް މާރކެޓާ ރަނގަޅު ގުޅުމެއް އުފައްދައި ބާއްވަންޖެހެއެވެ. މާރކެޓަކީ ރަށް ނުވަތަ އަތޮޅު ނުވަތަ މާލޭ ލޯކަލް މާރުކޭޓް ނުވަތަ ކައިރީގައި އޮންނަ ރިޒޯޓް އެކަނި ކަމުގައި ދެކިގެނެއް ނުވާނެއެވެ.\nރާއްޖޭގެ ކަރާ ދަނޑެއް\nމިސާލަކަށް، ލާމު އަތޮޅުގެ ދަނޑުވެެރިންނަށް ހުވަދޫ، ފުވައްމުލައް އަދި އައްޑޫއަކީވެސް އަތްފޯރާފަށުގައި އޮތް މާރކެޓްތަކެވެ. ގިނަ މާރކެޓްތަކަށް ފަރިތަވާންޖެހޭ ސަބަބުތަކެއް ހުރެއެވެ. އެންމެ މުހިއްމު ސަބަބަކީ އެދަނޑުވެރިޔަކު އުފެއްދި ތަކެތި ވިއްކައި ހުސްކޮށްލުމެވެ. ދެވަނަ ސަބަބަކީ ދަނޑުވެރިޔާ އަތުން ތަކެތި ގަންނަ ފަރާތަށް މެދުކެނޑުމެއްނެތި ތަކެތި ފޯރުކޮށްދިނުމެވެ.\nދިވެހި ދަނޑުވެރީން އެމީހުން ދަނޑުވެރިކަން ކުރަމުންދާއިރު ކުރާ ރަނގަޅު އަދި ނުރަނގަޅު ތަޖްރިބާތައް އެކަކު އަނެކަކާ ހިއްސާކުރަން ޖެހެއެވެ. މިސާލަކަށް ވަކި ބައްޔެއް ގަސްތަކަށް ޖެހުމުން އެކަމަށް ފަރުވާ ހޯދިގޮތް އެ ބަލި ތަޖުރިބާކުރާ އަނެއް ދަނޑުވެރިޔާއަށް ހެޔޮ ނިޔަތުގައި ކިޔައިދޭން ޖެހެއެވެ. އެހެން ނޫންކަމަށްވާނަމަ ތިމާގެ ދަނޑުއޮތް ސަރަހައްދުގައި އެބަލި މާބޮޑަށް ފެތުރި އެންމެފަހުން ތިމާގެ ދަނޑުންވެސް ބަލި ފިލުވައިލަން އުނދަގޫވާ ހިސާބަށް ކަންކަން ހިނގައިދާނެ އެވެ. ހަމަ މިގޮތަށް ކާނާއާ ބެހޭ މަޢުލޫމާތާއި ގަސް ހައްދާއިރު ގަސްތަކަށް އަޅައިލުމަށް ކުރަންޖެހޭ ކަންކަމުގެ މަޢުލޫމާތުވެސް ދަނޑުވެރީން އެކަކު އަނެކަކާ ބަދަލުކުރަން ޖެހެއެވެ.\nގަސް އިންދާ ހައްދާގޮތް ބަދަލުކުރުން\nރާއްޖޭގެ ގިނަ ރަށްރަށުގައި ދަނޑު ހައްދަން އޮންނަ ބިން މިހާރު ދަނީ ކުޑަވަމުންނެވެ. އަދި ދަނޑުތަކަށް ޖެހޭ ބަލިތައްވެސް ދަނީ އިތުރުވަމުންނެވެ. އެހެންކަމުން ކުޑަ ބިންކޮޅެއްގައި ވީހާވެސް ބަލި ނުޖެހޭގޮތަށް ދަނޑުވެރިކަން ކުރުމުގެ ވައްޓަފާޅިތައް ތަޢާރަފްކޮށް ބޭނުންކުރަން ފަށަން މިހާރު ވެއްޖެއެވެ.\nދިވެހި ޒުވާނެއްގެ މަސައްކަތް\nފުރަތަމަ ބޮޑު ހޭދައެއް ކުރަންޖެހުނު ނަމަވެސް ފެނާއި ބޮނބިކުނޑި ފަދަ ފަދަ ތަފާތު މީޑިއަމްތައް ބޭނުންކޮށްގެން އަދި އޮޓޯޕޮޓާއި ޑްރިޕް ސިސްޓަމްތަކާއި ގްރީން ހައުސްތަކުގައި އޮލަނބަށް ގަސް ހެއްދުން ފަދަ ތަފާތު ނިޒާމުތަކާއި ގޮތްތައް ބޭނުންކުރަން ފަށަން މިވަނީ ޖެހިފައެވެ. ބޭނުމަކީ ބިން އަދި ބަލިތައް މެނޭޖްކުރަން ފަސޭހަކޮށް ވީހާވެސް ނަފާ ބޮޑުކުރުމެވެ.\nފާހަގަ: ހުބާ ޕްލާންޓްސް, ދަންޑުވެރިކަން


މޯލްޑިވްގޭސް އިން ގދ.ތިނަދޫއަށް ކައްކާގޭސް ފޯރުކޮށްދިނުމަށްޓަކައި ގޭސް އެޖެންޓެއް ހޯދުމަށް ކުރެވޭ އިޢުލާން.\nނަންބަރ : MGPL-HR/AD/2019-41\nމިކުންފުނިން ކަނޑައަޅާ އަގެއްގައި ގދ.ތިނަދޫގައި ކައްކާ ގޭހުގެ ހިދުމަތް ފޯރުކޮށްދޭނެ ފަރާތެއް ބޭނުންވެއްޖެއެވެ.\nގދ.ތިނަދޫއަށް ގޭސް ޑެލިވަރ ކޮށްދޭނެ ގޮތުގެ ޕްލޭން.\nރަށުގައި ގޭސްވިއްކާނެ ގޮތުގެ ޕްލޭން އަދި ގޭގެއަށް ޑެލިވަރީގެ ޚިދުމަތް ފޯރުކޮށްދޭނެ ގޮތުގެ ތަފްސީލް.\nއަމިއްލަ ވެހިކަލް ނުވަތަ އުޅަނދުފަހަރު ގެންގުޅުއްވާނަމަ އެކަމުގެ މަޢުލޫމާތު.\nމިމަސައްކަތަށް ހުށަހެޅޭ، ޕްރޮޕޯޒަލްތައް އިވެލުއޭޓް ކުރެވޭގޮތުގެ ތަފުސީލު:\nޑެލިވަރީ / ޓްރާންސްޕޯޓް : 50 ޕޮއިންޓް\n- އަމިއްލަ ވެހިކަލް / ދޯނިފަހަރު (ރަޖިސްޓްރީ ކޮޕީއާއިއެކު)\n- މިފަދަ މަސައްކަތެއް ކޮށްފައިވާނަމަ މަސައްކަތް ކުރިކަމުގެ ލިޔުންތަކަށް ބަލާފައެވެ.\nޑެލިވަރީ ޙިދުމަތްދިނުމުގެ ޕްލޭން: 40 ޕޮއިންޓް\nކުންފުނީގެ މަޢުލޫމާތް: 10 ޕޮއިންޓް\n- ޖީ އެސް ޓީ ސެޓްފިކެޓް، ރެޖިސްޓްރޭޝަން ކޮޕީ އަދި ކުންފުނީގެ ހިއްސާދާރުންގެ އައި.ޑީ ކާޑް ކޮޕީ.\nމިގޮތުން ކަނޑުދަތުރު ފަތުރުކުރާ އަމިއްލަ އުޅަނދުފަހަރު ގެންގުޅުއްވާ ފަރާތްތަކަށާއި، އަދި ރަށުގައި ފަސޭހައިން ގޭގެއަށް ޑެލިވަރީގެ ޙިދުމަތް ފޯރުކޮށްދެވޭނެ ފަރާތްތަކަށް އިސްކަން ދެވޭނެ ވާހަކަ ދެންނެވީމެވެ.\nމިކަމަށް ޝަޢުޤުވެރިވެލައްވާ ފަރާތަކަށް މިކުންފުނިން ސިލިންޑަރ ރޯލިން ސްޓޮކެއް ހަމަޖައްސާ ދެވޭނެއެވެ. ވީމާ، މިކަމަށް ޝައުޤުވެރިވެލައްވާ ފަރާތްތަކުން 20 އޮގަސްޓް 2019 ވާ އަންގާރަ ދުވަހުގެ 14:00 ގެ ކުރިން މިކަމަށް އެދި ޕްރޮޕޯސަލް ހުށައެޅުއްވުން އެދެމެވެ.\nއިތުރު މަޢުލޫމާތު ހޯއްދެވުމަށް 3005403 ނުވަތަ 9892699 ނަންބަރަށް ގުޅުއްވުން އެދެމެވެ. އަދި އީމެެއިލް މެދުވެރިކޮށް މަޢިލޫމާތެއް ސާފްކުރަން ބޭނުންވެލައްވާ ފަރާތެއްވާނަމަ aishath@maldivegas.com, ahmedgais@maldivegas.com, aminath@maldivegas.com މެއިލްކުރެއްވުން އެދެމެވެ.\nނޯޓް: އަންދާސީ ހިސާބު ހުށްހެޅުއްވުމަށް ވަޑައިގަންނަވާނީ މޯލްޑިވްގޭސް ހެޑްއޮފީސް (އެސް.ޓީ.އޯ ޓްރޭޑް ސެންޓާރ2ވަނަ ފަންގިފިލާ) ނުވަތަ މެއިލް މެދުވެރިކޮށްށެވެ. މެއިލް ފޮނުވާނީ މަތީގައި ދަންނަވާފައިވާ މެއިލްތަކަށްށެވެ.\nޕަބްލިޝްކުރި ގަޑި: 1500\nސުންގަޑި: 20 އޮގަސްޓް 2019 1400


Thalassaemia ah heyluntherikan kuda, rakkaatheri fiyavalhu thakeh elhi dhaane\nދިވެހި ތެލަސީމިއާ ކުއްޖަކާއި އެ ކުއްޖާގެ މަންމައާއެކު ރާއްޖެއިން ބޭރުގެ އާއިލާއެއް. ދިވެހިންގެ ތެރޭގައި ތެލަސީމިއާއާ މެދު ހޭލުންތެރިކަން އަދިވެސް ކުޑަ---ފޮޓޯ: ޓޯނިދަމޯލްޑިވްލޭޑީ.ކޮމް\nތެލަސީމިއާ އަށް ހޭލުންތެރިކަން ކުޑަ، ރައްކާތެރި ފިޔަވަޅުތަކެއް އެޅިދާނެ\nނުވަދިހައިގެ އަހަރުތަކުގެ ފަހުކޮޅުގައި ރާއްޖެއަށް އަންނަމުން ދިޔަ ހަލުވި ތަރައްގީއާއެކު ސިއްހަތާ ގުޅުން ހުރި ގިނަ ކެމްޕޭންތަކެއް ކުރިއަށް ގެންދިޔަ އެވެ. އޭރު އެންމެ ވަރުގަދަކޮށް ކުރިއަށް ގެންދިޔަ އެއް ކެމްޕޭނަކީ ތެލަސީމިއާ ބައްޔާ މެދު އާއްމުން ހޭލުންތެރި ކުރުވުމުގެ ކެމްޕޭނެވެ.\nއެކަމަކު މިއަދު ދުނިޔޭގެ ތެލަސީމިއާ ދުވަސް ފާހަގަކުރަމުންދާއިރު، ކުރިމަތިލާން ޖެހޭ ހަގީގަތަކީ ތެލަސީމިއާއާ މެދު އާއްމުން ހޭލުންތެރިވާން ޖެހޭ މިންވަރަށް ހޭލުންތެރިވެފައި ނެތުމުގެ ސަބަބުން އަހަރަކަށް ވުރެ އަހަރެއް ރާއްޖޭގައި ތެލަސީމިއާއަށް ފަރުވާ ހޯދަމުންދާ މީހުންގެ އަދަދު އިތުރުވަމުންދާ ކަމެވެ.\n"މިވަގުތަށް ބަލާއިރު އަދިވެސް ފާހަގަވާ ކަމަކީ ތެލަސީމިއާ ކުދިން އިތުރުވަމުންދާކަން. އެގޮތުން ވޭތުވެދިޔަ އަހަރު ތެލަސީމިއާ މީހުންގެ ދަފްތަރަށް ޖުމްލަ 19 ފަރާތެއް އިތުރުވެފައިވޭ. މިއަހަރުގެ މިހާތަނަށް އިތުރުވެފައި ވަނީ އަދި އެންމެ ފަރާތެއް،" މޯލްޑިވިއަން ބްލަޑް ސާވިސަސްގެ ފަރާތުން އެސޯސިއޭޓް ސްޕެޝަލިސްޓް އިން ޕީޑިއޭޓްރިކްސް ޑރ. އަހްމަދު އުމަރު ސީއެންއެމް އަށް ވިދާޅުވި އެވެ.\nމޯލްޑިވިއަން ބްލަޑް ސާވިސަސްގެ ތަފާސްހިސާބުތައް:\nޖުމްލަ 881 ފަރާތެއް ވަނީ ތެލަސީމިއާ ދަފްތަރުގައި ރެޖިސްޓާކޮށްފަ\nޖުމްލަ 330 މީހުންނަކީ އަތޮޅުތަކުން ރެޖިސްޓްރީ ކޮށްފައިވާ މީހުން\nދުނިޔޭގައި ދިރި ތިބީ 633 މީހުން\nއާބާދީގެ ނިސްބަތުން ބަލާއިރު މިއީ ވަރަށް ވެސް ބޮޑު އަދަދެކެވެ. މޯލްޑިވްސް ތެލަސީމިއާ ސޮސައިޓީން ބުނާ ގޮތުގައި ދުނިޔޭގެ ގައުމުތަކުގެ ތެރެއިން އާބާދީގެ ނިސްބަތުން ތެލަސީމިއާ މީހުން އެންމެ ގިނައީ ރާއްޖޭގަ އެވެ. އެގޮތުން ރާއްޖޭގެ އާބާދީގެ 380،000 މީހުންގެ ތެރެއިން 18 އިންސައްތަ އަކީ ތެލަސީމިއާގެ އަސަރު ކުރާ މީހުންނެވެ.\nތެލަސީމިއާ އަކީ މުޅި އުމުރަށް ލޭ އަޅަން ޖެހޭ ލޭގެ އުނިކަމެކެވެ. އާއިލާތަކުގެ ތެރޭގައި އެކެއް އަނެކަކަށް ވާރުތަވާ މި އުނިކަން ދިމާވުމުން ހަށިގަނޑުގައި ހެމަގްލޮބިން އުފައްދާ މިންވަރަށް އަސަރު ކުރެ އެވެ. ހެމަގްލޮބިން އަކީ ރެޑް ބްލަޑް ސެލްސްގައި އޮކްސިޖެން ދައުރުކޮށްދޭ ޕްރޮޓީން އެވެ.\nހެމަގްލޮބިން އުފެދިފައި ވަނީ އަލްފާ ގްލޮބިން އަދި ބީޓާ ގްލޮބިން ޕްރޮޓީން އިންނެވެ. މި ދޭތި އުފައްދާ ޖީންގައި އުނިކަމެއް ހުރެއްޖެ ނަމަ ތެލަސީމިއާ ދިމާވެ އެވެ. އެއީ ދެ ބާވަތެއްގެ ތެލަސީމިއާ އެވެ. އަލްފާ ތެލަސީމިއާ އާއި ބީޓާ ތެލަސީމިއާ އެވެ. މީގެ ތެރޭގައި ވެސް އެކި ވައްތަރުގެ ތެލަސީމިއާ ހުރެ އެވެ.\nމައިގަނޑު ދެ ބަޔަކީ ތެލަސީމިއާ މޭޖާ އާއި ތެލަސީމިއާ މައިނާ އެވެ. ތެލަސީމިއާ މޭޖާ ދިމާވަނީ ލޭގެ އުނިކަން ހުންނަ ޖީން މަންމަ އާއި ބައްޕަގެ ފަރާތުން ވާރުތަ ވުމުންނެވެ. އަދި ތެލަސީމިއާ މައިނާ ދިމާވަނީ ކޮންމެވެސް އެކެއްގެ ފަރާތުން ޖީން ވާރުތަވުމުންނެވެ.\nތެލަސީމިއާ މޭޖާ މީހުން މުޅި އުމުރަށް ލޭ އަޅަން ޖެހޭއިރު، އިތުރު ފަރުވާތައް ވެސް ކުރަން ޖެހެ އެވެ. ތެލަސީމިއާ މައިނާ މީހުން ވެގެންދަނީ ކެރިއަރުންނަށެވެ. އެހެންކަމުން އެފަދަ މީހަކު ކެރިއަރަކާ ކައިވެނިކޮށްގެން ލިބޭ ދަރިފުޅަކީ ތެލަސީމިއާ ބަލީގެ ކުއްޖަކަށް ވުމުގެ 25 އިންސައްތަ ފުރުސަތު އޮވެއެވެ.\nހޭލުންތެރިކަން ވަރަށް ކުޑަ\nމޯލްޑިވިއަން ބްލަޑް ސާވިސަސްގެ ޑރ. އަހްމަދު އުމަރު ވިދާޅުވީ ތެލަސީމިއާ މެދު ރާއްޖޭގައި ހޭލުންތެރިކަން އޮންނަން ޖެހޭ މިންވަރަށް ނެތް ކަމަށެވެ. އޭގެ ނަތީޖާއެއްގެ ގޮތުން ތެލަސީމިއާ މީހުންގެ އަދަދު އިތުރުވެ، ދެ ކެރިއަރުން ކައިވެނިކޮށްގެން ދަރިއަކު ހޯދާ ހިސާބަށް ދިޔުމުން އަމަލު ކުރަން ޖެހޭ ގޮތް ވެސް އޮންނަނީ ނޭނގިފަ އެވެ.\n"ތެލަސީމިއާ ކޮންޓްރޯލް ކުރުމުގައި ދިމާވާ އެންމެ ބޮޑު މައްސަލައަކީ ޓެސްޓު ކުރުމަށް ސަމާލުކަން ދޭންވާ މިންވަރަށް ސަމާލުކަން ނުދިނުން. ތެލަސީމިއާ ކޮންޓްރޯލް ކުރުމުގެ ގާނުނުގެ 11 ވަނަ މާއްދާގެ (ހ) ގައި އެބަ ބުނޭ ދިވެހި ކޮންމެ ކުއްޖަކު އެކުއްޖެއްގެ އުމުރުން 18 އަހަރުވުމުގެ ކުރިން ތެލެސީމިއާ ޓެސްޓުކޮށް، އެ ޓެސްޓުގެ ނަތީޖާ ރައްކާތެރިކަމާއެކު ބެލެހެއްޓުމަކީ ބެލެނިވެރިންގެ ޒިންމާއެކޭ. މހެން މިކަން އޮތްއިރު ގިނަ މީހުން އަދިވެސް ތެލަސީމިއާ ޓެސްޓް މިކުރަނީ އެންމެ ފަހު ވަގުތު. މާނަަކީ ކައިވެންޏެއް ކުރަން ކައިވެންޏަށް ތައްޔާރުވާ ހިސާބުންނޭ. އެ ހިސާބުން އަސްލު ތެލެސީމިއާ ކޮންޓްރޯލް ކުރުމުގައި ހަގީގަތުގައި އެއް ފިޔަވަޅު ފަހަތަށް މި ޖެހެވުނީ،" ޑރ. އަހްމަދު ވިދާޅުވި އެވެ.\nކައިވެނީގެ ކުރިން ތެލަސީމިއާ ޓެސްޓު ކުރުމަކީ ރާއްޖޭގައި މަޖުބޫރު ކަމެކެވެ. އެކަމަކު ދެ ކެރިއަރުން ކައިވެނި ކުރުމަށް އެއްވެސް ކަހަލަ ހުރަހެއް ނޯވެ އެވެ. ޑރ. އަހްމަދު ވިދާޅުވީ ދެ ކެރިއަރުން ކައިވެނިކޮށްގެންވެސް ދަރިން ހޯދާއިރު ތެލަސީމިއާއިން ދުރުވުމަށް ކުރެވޭނެ ކަންކަން ހުންނަ ކަމަށެވެ.\n"މިހާރު އަޅުގަނޑުމެންނަށް މި ފާހަގަވާ ކަމަކީ ތެލެސީމިއާ ކުދިންގެ ދަފްތަރަށް އިތުރުވާ ގިނަ ކުދިން މި އިތުރުވަނީ އެކުދިންގެ ބެލެނިވެރިންނަކީ ތެލެސީމިއާ ކެރިއަރުންކަން އެނގިތިބެ ކައިވެނި ކުރީމަ. މިއީ އަޅުގަނޑުމެން މިހާރު ސަމާލުކަން އެންމެ ބޮޑަށް ދޭން ޖެހޭ އެއް ކަމަކީ. އެނގި ތިބެ ކައިވެނިކޮށްގެން ތެލަސީމިއާ ކުދިން ލިބޭއިރުގައި، އެ އުފަންވާ ތެލަސީމިއާ ކުދިންގެ ނިސްބަތް މަދު ކުރުމަށް އަޅުގަނޑުމެން އެބަ ޖެހޭ މަސައްކަތް ކުރަން،" ޑރ. އަހްމަދު ފާހަގަކުރެއްވި އެވެ.\nފަރުވާ އާއި ގޮންޖެހުންތައް\nތެލަސީމިއާ އަށް ފަރުވާ ކުރުމަށްޓަކައި ގަވައިދުން ލޭ އަޅަން ޖެހެ އެވެ. އަދި ލޭ އެޅުމުން ދަގަނޑުގެ މާއްދާ އިތުރުވާތީ، އެބައި ކޮންޓްރޯލް ކުރުމަށް ހާއްސަ ބޭހެއް ކާން ޖެހެ އެވެ. އޭގެ އިތުރުން ވެސް ސްޕެޝަލިސްޓް ޑޮކްޓަރުންގެ ހިދުމަތް ވެސް ތެލަސީމިއާ މީހުންނަށް ބޭނުންވެ އެވެ.\nޑރ. އަހްމަދު ވިދާޅުވީ ފަރުވާގައި އެންމެ ދަތި ކަމަކީ ލޭ އެންމެ އެކަށީގެންވާ މިންވަރަށް ނުލިބުން ކަމަށެވެ. މޯލްޑިވިއަން ބްލަޑް ސާވިސަސްގެ އެދުމަކީ މިހާރުވެސް އާއްމުކޮށް ލޭ ހަދިޔާ ކުރާ މީހުން ވަކި ހާލަތެއް ދިމާވަންދެން މަޑު ނުކޮށް، ގަވައިދުން ލޭ ދެމުން ގެންދިޔުމެވެ.\n"ރާއްޖޭގައި ލޭ ހަދިޔާ ކުރައްވާ ފަރާތްތަކުން ބޮޑަށް މީހަކު އެކަމަށް އެދެންދެން މަޑުކޮށްގެން ތިބޭ ތބުން މި ފާހަގަވަނީ. އެގޮތަށް މަޑުކޮށްގެން ނުތިއްބަވާ ކޮންމެ ބޭފުޅަކުވެސް ތިން މަސް ހަމަވީމަ، ލޭ ދެވޭ މުއްދަތު ހަމަވީމަ، މާލެގައި ނަމަ ތެލެސީމިއާ ސެންޓަޜަށް ވަޑައިގެން، ލޭ ހަދިޔާ ކުރެވޭނެ އިންތިޒާމް ހަމަޖހިފައި މި އޮންނަނީ،" ޑރ. އަހްމަދު ވިދާޅުވި އެވެ.\nތެލަސީމިއާ ދަފްތަރުގައިވާ ފަރާތްތަކަށް ދައުލަތުން ވެސް އަންނަނީ ގަވައިދުން އެހީވަމުންނެވެ. އެގޮތުން ކޮންމެ މަހަކު ދޭ ފަރުވާގެ ހޭދަ ދައުލަތުން ބަލަހައްޓަ އެވެ. އޭގެ އިތުރުން އެއްވެސް ދައްޗެއް ނެތި ބޭސް ލިބޭނެ ގޮތް ހަމަޖެއްސުމާއި، އެ ބޭސް އަތޮޅުތަކަށް ގަވައިދުން ފޮނުވަ އެވެ.\n"ނަމަވެސް އަޅުގަނޑުމެންނަށް އަދިވެސް ތެލަސީމިއާ ކުދިންގެ ފަރުވާގައި އެބަ ބޭނުންވޭ އެހެން ސްޕެޝަލިޓީޒްތަކުގެ ޑޮކްޓަރުން. އެހެންވީމަ އެފަދަ ޑޮކްޓަރުން ރާއްޖޭގައި ނެތުން އެއީ އޮތް ހުރަހެއް. މިކަމަށް އަޅުގަނޑުމެން މަސައްކަތް ވެސް އެބަ ކުރަން. ހެމަޓޮލޮޖިސްޓެއް ގެނެސް، ހެމަޓޮލޖިސްޓެއްގެ ހިދުމަތް ތެލެސީމިއާ ކުދިންނަށް ލިބޭނެ އިންތިޒާމް މިހާރު ވެސް ހަމަ ހެލްތު މިނިސްޓްރިއާ ގުޅިގެން ކުރިއަށް ދަނީ،" މޯލްޑިވިއަން ބްލަޑް ސާވިސަސް އިން ކުރާ މަސައްކަތްތަކާ މެދު ޑރ. އަހްމަދު ވިދާޅުވި އެވެ.\nތެލަސީމިއާ މީހުން އެބަލިން އެކީ ސަލާމަތް ވާން އޮތް ހަމަ އެކަނި ގޮތަކީ ބޯން މެރޯ ޓްރާންސްޕްލާންޓް ހެދުމެވެ. ޒަކާތު ފަންޑުން ކޮންމެ އަހަރަކު ވެސް މިހާރު އަންނަނީ ހޮވާލެވޭ ތެލަސީމިއާ ކުދިންގެ ބޯން މެރޯ ޓްރާންސްޕްލާންޓަށް ހޭދަ ކުރަމުންނެވެ. އެގޮތުން މިއަހަރު ވެސް ފަސް ކުއްޖަކު އެ އޮޕަރޭޝަން ކުރުމަށް އިންޑިއާ އަށް ދިޔަ އެވެ. ޒަކާތު ފަންޑުން ހޭދަކޮށްގެން މިހާތަނަށް ޖުމްލަ 40 އަށް ވުރެ ގިނަ މީހުން ވަނީ ބޯން މެރޯ ޓްރާންސްޕްލާންޓް ހަދާފަ އެވެ.\nމޯލްޑިވިއަން ބްލަޑް ސާވިސަސްގެ ނަސޭހަތަކީ ތެލަސީމިއާ ކުދިންނާއި އެކުދިންގެ ބެލެނިވެރިންވެސް ފަރުވާއަށް ސަމާލުވުމެވެ.\nތެލެސީމިޔާ ސިއްހީ ދާއިރާ ސިއްހަތު


މެސީ ހަތް ވަނަ ފަހަރަށް ދުނިޔޭގެ މޮޅު ކުޅުންތެރިޔާގެ އެވޯޑް އުފުލާލައިފި – Feshun.mv\n30 ނޮވެމްބަރ 2021 - 08:42\nދުނިޔޭގެ އެންމެ މޮޅު ފުޓްބޯޅަ ކުޅުންތެރިޔާއަށްދޭ ބެލޮންޑިއޯ އެވޯޑް ޕީއެސްޖީ އަށް ކުޅޭ އާޖެންޓީނާގެ ތަރި ލިއޮނަލް މެސީ ހާސިލުކޮށްފިއެވެ. ބެލޮންޑިއޯ އެވޯޑު ހަތްވަނަ ފަހަރަށް އުފުލާލާ، މެސީ ވެގެންގޮސްފައި މިވަނީ މި މަގާމު އެންމެ ގިނަ ފަހަރު ހޯދި ކުޅުންތެރިޔާ އަށެވެ.\nމީގެ ކުރިން މެސީއަށް ދުނިޔޭގެ އެންމެ މޮޅު ކުޅުންތެރިޔާގެ މަގާމު ލިބުނީ 2009، 2010، 2011، 2012، 2015، އަދި 2019 ގައެވެ.\nދުނިޔޭގެ ފުޓުބޯޅައިގައި މެސީ އާއި އެންމެ ވާދަވެރި އަދި މެސީ އާއި ޖެހިގެން ބެލޮންޑިއޯ އެވޯޑް އެންމެ ގިނައިން ކާމިޔާބު ކުރި ޕޯޗުގަލް އާއި މިހާރު މެންޗެސްޓަ ޔުނައިޓެޑްގެ ތަރި ކްރިސްޓިއާނޯ ރޮނާލްޑޯ މިފަހަރު ދިޔައީ ހަ ވަނަ އަށެވެ. މީގެ ކުރިން ފަސް ފަހަރު މި އެވޯޑް ކާމިޔާބު ކުރި ރޮނާލްޑޯއަށް މި މަގާމު ލިބިފައި ވަނީ 2008، 2013 ،2014، 2016 2017 އަދި 2019 ވަނަ އަހަރު އެވެ.\nމި ފަހަރުގެ ބެލޮންޑިއޯގެ ގަދަ 10 އަކަށް ބަލާއިރު، ދެ ވަނަ އަށް ދިޔައީ އެންމެ މޮޅު ފޯވާޑްގެ ޓްރޮފީ ހޯދި ބަޔާން މިއުނިކްގެ ޕޮލެންޑް ފޯވާޑް ރޮބަޓް ލެވަންޑޯސްކީ އެވެ. ތިން ވަނަ ހޯދީ ޔޫރަޕްގެ މޮޅު ކުޅުންތެރިޔާގެ މަގާމު ހޯދި ޗެލްސީގެ އިޓަލީ މިޑްފީލްޑަރު ޖޯޖީނިއޯ އެވެ. ހަތަރެއްގައި އޮތީ ރެއާލް މެޑްރިޑްގެ ފްރާންސް ފޯވާޑް ކަރިމް ބެންޒެމާ އެވެ. ފަހެއްގައި ޗެލްސީގެ ފްރާންސް މިޑްފީލްޑަރު އެންގޯލޯ ކާންޓޭ ހިމެނުނުއިރު، ހައެއްގައި އޮތީ ރޮނާލްޑޯ އެވެ.\nހަތެއްގައި ލިވަޕޫލްގެ މިސްރު ފޯވާޑް މުހައްމަދު ސަލާހު ހިމެނުނުއިރު، އަށް ވަނައިގައި އޮތީ މެންޗެސްޓާ ސިޓީގެ ބެލްޖިއަމް މިޑްފީލްޑަރު ކެވިން ޑިބްރޭނާ އެވެ. ނުވަ ވަނައިގައި އޮތީ ޕީއެސްޖީގެ ފްރާންސް ތަރި ކީލިއަން އެމްބާޕޭ އެވެ. އަދި 10 ވަނައިގައި ހިމެނުނީ އެންމެ މޮޅު ގޯލްކީޕަރަށް ދޭ ޔާސީން ޓްރޮފީ ހާސިލްކުރި ޕީއެސްޖީގެ އިޓަލީ ގޯލްކީޕަރު ޖިއަންލުއީޖީ ޑޮންނަރުންމާ އެވެ.\nމެސީ، 34، ވަނީ އާޖެންޓީނާއާއެކު އެންމެފަހުން ބޭއްވި ކޮޕަ އެމެރިކާ ފުޓުބޯޅަ މުބާރާތް ފުރަތަމަ ފަހަރަށް އާޖެންޓީނާއަށް ކާމިޔާބު ކޮށްދީފައެވެ. މި އަހަރު އޭނާ ޖެހި ލަނޑުގެ އަދަދު 40 އަށް އަރަ އެވެ. އެއީ ބާސެލޯނާއަށް 28، މިހާރުގެ ޓީމު ޕީއެސްޖީއަށް ހަތަރެއް އަދި އާޖެންޓީނާއަށް ހަތް ލަނޑެވެ.


COVID ge aslaa behay mauloomaathu dheyn China ah majubooreh nukurevayne: WHO | ThePress\nކޮވިޑްގެ އަސްލާ ބެހޭ މައުލޫމާތު ދޭން ޗައިނާއަށް މަޖުބޫރެއް ނުކުރެވޭނެ: ޑަބްލިއުއެޗްއޯ\n08 June 2021, 09:10\nއަދާ ޖެހުނުއިރުވެސް އަސްލު ދެނެގަނެވިފައި ނުވާ ވައިރަހަކުން މުޅި ދުނިޔެ އިނދަޖައްސާލި ކޮރޯނާވައިރަސް ޑިޒީޒް (ކޮވިޑް-19) ޖައްސާ، ސިވިއާ އެކިއުޓް ރެސްޕިރޭޓަރީ ސިންޑްރޯމް ކޮރޯނާވައިރަސް2(ސާސްކޮވް-2)ގެ އަސްލާ ބެހޭ މައުލޫމާތު ހާމަ ކުރުމަށް، ޗައިނާއަށް މަޖުބޫރު ކުރުމުގެ ބާރެއް، އެ ޖަމިއްޔާގެ އިހުތިސޯސްގެ ތެރޭގައި ނެތް ކަމަށް، ދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ)ގެ އިސް އޮފިޝަލަކު ވިދާޅުވެއްޖެއެވެ.\nނޫސްވެރިއަކު ދެންނެވި ސުވާލަކަށް ޖަވާބު ދެއްވަމުން، ޑަބްލިއުއެޗްއޯގެ އެމާޖެންސީސް ޕްރޮގްރާމް ޑައިރެކްޓާ، ޑރ މައިކް ރާޔަން ވިދާޅުވީ، މި މޭރުމުން އެއްވެސް ގައުމަކަށް ކަމެއް މަޖުބޫރު ކުރުމުގެ ބާރެއް، ޑަބްލިއުއެޗްއޯއަށް ލިބިގެން ނުވާ ކަމަށެވެ. ނަމަވެސް، ކޮވިޑް-19 ޖައްސާ ވައިރަހުގެ އަސްލު ދެނެގަތުމަށް ހިންގާ ދިރާސާތައް، އަނެއް ހަރުފަތަށް ގެންދިއުމަށް ހުށަހެޅުންތަކެއް ހުށަހަޅުއްވާނެ ކަމަށް ޑރ ރާޔަން ވަނީ ވިދާޅުވެފައެވެ.\nމި މޭރުމުން ޑރ ރާޔަން ވިދާޅުވީ، ޑަބްލިއުއެޗްއޯގެ ހުރިހާ މެންބަރަކުންނަކީވެސް އެންމެ ފުރިހަމައަށް އެއްބާރުލުން ދޭ ގައުމުތަކަކަށް ވާނެ ކަމަށް އުއްމީދު ކުރައްވާ ކަމަށެވެ.\nކޮވިޑް-19 ޖައްސާ ވައިރަހުގެ އަސްލާ ބެހޭ ގޮތުން މައިގަނޑު2ފިކުރެއް ވަނީ އާންމުވެފައެވެ. އެއް ގޮތަކީ ޖަނަވާރެއްގެ ކިބައިން އިންސާނުންނަށް ބަލި ފޯރުން ކަމަށް ވާއިރު، އަނެއް ގޮތެއް ކަމަށް ބުނަނީ، ޗައިނާގެ ވޫހާން އިންސްޓިޓިއުޓް އޮފް ވައިރޮލޮޖީ ލެބުން، ވައިރަސް ލީކުވުމެވެ.\nޗައިނާއިން ދަނީ ކޮވިޑް-19ގެ އަސްލާ ގުޅިގެން އެ ގައުމަށް އަމާޒު ކުރާ ތުހުމަތުތަކަށް އިންކާރު ކުރަމުންނެވެ. އަދި ކޮވިޑް-19އަކީ އެހެން ގައުމަކުން ޗައިނާއަށް އިމްޕޯޓްވި ބައްޔެއް ކަމަށް ވުމުގެ ފުރުސަތުވެސް އޮތް ކަމަށް ޗައިނާއިން ވަކާލާތު ކުރެއެވެ.


Rashun beyrugai vazeefaa adhaakuraa Kulhudhuffushi meehunge dhaftharu ekulavaalany\nރަށުންބޭރުގައި ވަޒީފާއަދާކުރާ ކުޅުދުއްފުށީ މީހުންގެ ދަފުތަރެއް އެކުލަވާލަނީ\nކުޅުދުއްފުށީގެ ރަށްވެހިންގެ ތެރެއިން ރަށުންބޭރުގައި ވަޒީފާއަދާކުރާ މީހުންގެ ދަފުތަރު އެކުލަވާލުމުގެ މަސައްކަތް ކޮވިޑް-19 އާއި ގުޅިގެން އުފައްދާފައިވާ ޓާސްކް ފޯސް އިން ކުރަމުންދާ ކަމަށް ކުޅުދުއްފުށީ ކައުންސިލުން ބުނެފި އެވެ.\nކައުންސިލް އިދާރާއިން ބުނީ މި ދަފުތަރު އެކުލަވަލުމުގެ މައިގަނޑު މަގުސަދަކީ އެ އިދާރާއިން ފޯރުކޮށްދޭން ޖެހޭ އެހީތެރިކަމާއި ހިދުމަތްތަކާއި އަންގަންޖެހޭ މައުލޫމާތުތައް ފަސޭހަކަމާއިއެކު ފޯރުކޮށްދީ ރަށުން ބޭރުން ޒިޔާރާތްކުރާ ފަރާތެއްގެ ކިބައިން ބަލީގެ އަލާމާތެއް ފެނިއްޖެނަމަ ކޮންޓެކްޓް ޓްރޭސިން ހެދުމަށް އަވަސް ނިޒާމެއް ގާއިމްކުރުމަށް ކަމަށެވެ.\nދަފުތަރުގައި ރަޖިސްޓްރީވުމަށް އެ އިދާރާއިން ގާއިމްކޮށްފައިވާ އޮންލައިން ފޯމް މެދުވެރިކޮށްވެސް ހުށައެޅޭނެ ކަމަށާއި ނުވަތަ ހުކުރުދުވަސް ފިޔަވާ ކޮންމެ ދުވަހަކު 10:00 ން 12:00 އަށް 6527177 ނުވަތަ 6527175 އަށް ގުޅުމަށް ނޫނީ 9531312 އަށް ޓެކްސް މެސެޖް ނޫނީ ވައިބާރ މެސެޖް އިން ވެސް ރަޖިސްޓަރ ވެވޭނެ ކަމަށް އެ އިދާރާއިން ބުނެ އެވެ.\nކޮވިޑް-19 އިން ރައްކާތެރިވުމަށް ކުޅުދުއްފުށީގައިވެސް އަންނަނީ ފިޔަވަޅުތަކެއް އަޅަމުންނެވެ. އެގޮތުން ޕާކްތައް ބަންދުކޮށް މީހުން އެއްވެ އުޅޭ ތަންތަނަށް ނުދިއުމަށް ވަނީ އިލްތިމާސްކޮށްފަ އެވެ. އަދި ކުޅުދުއްފުށީ މާރުކޭޓްގައި ފުލޫ ކުލިނިކެއް ގާއިމްކޮށް ޑޮކްޓަރަށް ދެއްކުމުގެ ފުރުސަތު ވަނީ ފަހިކޮށްދީފަ އެވެ.


In Pictures: Mohamed Ismail ge jagaha hulhuvun\nމުހައްމަދު އިސްމާއިލްގެ ޖަގަހަ ހުޅުވުން\nހޯރަފުށީ ދާއިރާއަށް ދެވަނަ ދައުރަކަށް ކުރިމަތިލައްވާ މެންބަރު މުހައްމަދު އިސްމާއިލްގެ ޖަގަހަ ހުޅުވުމަށްޓަކައި ހަފްލާއެއް މިރޭ މާލޭގައި ވަނީ ބާއްވާފައެވެ. މި ހަފްލާ ޝަރަފުވެރި ކޮށްދެއްވީ ކުރީ ސަރުކާރުގެ އިކޮނެމިކް މިނިސްޓަރު ސައީދުއެވެ. :-- އަހުމަދު ޝުރާއު | އަވަސް\nމާލެ، 04 މާޗު 2019 -- މަޖިލިސް އިންތިހާބުގައި ހޯރިފުށި ދާއިރާއަށް ކުރިމަތި ލައްވާ އަދި މިހާރުވެސް އެ ދާއިރާގެ މަޖިލިސް މެމްބަރު މުހައްމަދު އިސްމާއިލްގެ ޖަޖަހަ ހުޅުވުމުގެ ހަފްލާ -- އަހުމަދު ޝުރާއު | އަވަސް


BREAKING NEWS: Raajjeyge hurihaa cinema thah bandhu kuran angaafi | Kuhli Habaru\nރާއްޖޭގެ ހުރިހާ ސިނަމާތަކެއް ބަންދު ކުރަން އަންގައިފި\nރާއްޖޭގައި ހިންގަމުންދާ ހުރިހަ ސިނަމާތަކާއި ފިލްމު ތިއޭޓަރުތައް ވަގުތީގޮތުން ހިންގުން ހުއްޓާލުމަށް އަންގައިފިއެވެ. މިގޮތަށް އަންގާފައިވަނީ ޑިރެކްޓަރ ޖެނެރަލް އޮފް ޕަބްލިކް ހެލްތު މައިމޫނާ އަބޫބަކުރު މިއަދު ނެރުނު އަމުރެއްގައެވެ.\nކޮވިޑް19 ފެތުރުން ކޮންޓްރޯލްކޮށް، އާންމު ރައްޔިތުންގެ ސަލާމަތާއި ރައްކާތެރިކަމަށްޓަކައި ޑިރެކްޓަރ ޖެނެރަލް އޮފް ޕަބްލިކް ހެލްތު ނެރުނު މި އަމުރުގައިވާ ގޮތުން، މިހިނހާ މާރިޗު މަހުގެ 30 އިން ފެށިގެން ވަކިގޮތެއް އަންގެންދެން ސިނަމާތަކާއި ފިލްމު ތިއޭޓަރުތައް ހިންގުން ހުއްޓާލަން ޖެހެއެވެ.


Harufaeh feni qaanoonu hadhaa majilis huttumakah - vNews.mv\nހަރުފައެއް ފެނި ގާނޫނުހަދާ މަޖިލީސް ހުއްޓުމަކަށް\nމުޙައްމަދު އަފްރާޙް 27 July 2019, 21:20\nހަރުފައަކާއިހެދި ނައިޖީރިއާގެ އޮންދޯ ސްޓޭޓްގެ ގާނޫނު ހަދާ މަޖިލީސް ހުއްޓުމަކަށް އައިސް، ޖަލްސާތައް މެދުކަނޑައިލާން ޖެހިއްޖެއެވެ.\nއޮންދޯ ސްޓޭޓްގެ ގާނޫނު ހަދާ މަޖިލީހުގެ ޖަލްސާކުރާ މާލަމުގެ ތެރެއިން ބޮޑު ހަރުފައެއް ފެނިފައިވަނީ ޖަލްސާއެއް ހިނގަމުންދިޔަ ވަގުތެވެ. އެވަގުތު ޖަލްސާކުރާ މާލަމުގައި ތިބި މެމްބަރުން ބުނީ، ހަރުފަ މާލަމުުގެ ތެރެއަށް ވެއްޓުނީ ސީލިން ފަޅައިގެން ގޮސް ކަމަށެވެ. ހަރުފައާއިއެކު ސީލިންގްގެ ބައެއް ވެއްޓުނު ކަމަށްވެސް އެ ފަރާތްތަކުން ބުންޏެވެ.\nިމި ހާދިސާގައި ހަރުފައިގެ ސަބަބުން އެއްވެސް މެމްބަރަކަށް އަނިޔާއެއް ވެފައެއް ނުވެއެވެ. ނަމަވެސް، މިކަމާއި ގުޅިގެން އޮންދޯ ސްޓޭޓްގެ ގާނޫނު ހަދާ މަޖިލީހުގެ ޖަލްސާތައް މިހާރުވަނީ ހުއްޓުމަކަށް އައިސްފައެވެ. ސަބަބަކީ، އެ ހާދިސާއާއި ގުޅިގެން މާލަމުގެ ސީލިންގްއަށް ލިބުނު ގެއްލުންތަކާއި ހެދިއެވެ. ސީލިންގްއިން ބޮޑު ބައެއް ވެއްޓުނީ މަޖިލީހުގެ ރައީސް އިންނެވި ދިމާ މަތީންނެވެ. އަޅައިނުވެލި ގިނަ އަހަރުތަކެއް ވުމާއި ގުޅިގެން، އޮންދޯ ސްޓޭޓްގެ ގާނޫނު ހަދާ މަޖިލީހުގެ އިމާރާތްވަނީ ވަރަށް ބޮޑަށް ވީރާނާވެފައެވެ.\nއޮންދޯ ސްޓޭޓްގެ ގާނޫނު ހަދާ މަޖިލީހުން ބުނީ، އެ މަޖިލީހުގެ އިމާރާތް މަރާމާތު ކުރުމާއި ބެހޭ ގޮތުން ސަރުކާރާއި މަޝްވަރާ ކުރަމުންދާ ކަމަށެވެ.\nމިފަދަ ހާދިސާއެއް 2017 ވަނަ އަހަރުވެސް ހިނގާފައިވެއެވެ. ނަމަވެސް ގާނޫނު ހަދާ މަޖިލީހުގައެއް ނޫނެވެ. އެފަހަރު ހާދިސާ ހިނގާފައިވަނީ ރިޔާސީ ގަނޑުވަރުގައެވެ. ބޭސްފަރުވާއަކަށް ބޭރަށް ވަޑައިގެއްނެވުމަށްފަހު އެނބުރި ގައުމަށް ވަޑައިގެން ރައީސް މުޙައްމަދު ބުހާރީއަށް ރިޔާސީ ގަނޑުވަރަށް ވަދެވަޑައެއް ނުގަނުވުނެވެ. ސަބަބަކީ، އޭނާ ގައުމުން ބޭރުގައި ހުންނެވި ދުވަސްވަރު އެތަނުގެ ތެރެއަށް މީދާތަކެއް ވަދެ، ހާލިހަދައި، އެތައް ހިސާރުކުރުމެވެ.\nގާސިމްގެ މަރާ ގުޅުންހުރި މުހިއްމު ހެކިތަކެއް ހޯދައިފި\n"ގައުމެއް ގައުމަކަށް ހެދޭނީ އާއިލީ ގުޅުމުން"\nފުވައްމުލަކު ހޮސްޕިޓަލުގެ ޑަޔަލިސިސް ޔުނިޓު ހުޅުވައިފި\nމިޔަރަށް އެއްބުރި ކެޔޮޅަށް އެއްބުރި: މިޔަރުގެ އުނދަގޫ ބޮޑުތަ؟\n"މަވެށި" ނަމުގައި ކުޑަކުދިންނަށް ޚާއްސަ ވާހަކަ ފޮތްބައެއް ނެރެފި\nރައީސް ކުރެހުމުގެ މައުރަޒު ބައްލަވާލައްވައިފި


Russia fahathah jassaalai, Tourist market ge enme kuriah UK - One Online\nފަތުރުވެރިން ވެލާނާ އިންޓަނޭޝަނަލް އެއާޕޯޓުގައި --- ވަން ފޮޓޯ: މުހައްމަދު އައުޒަމް\nރަޝިއާ ފަހަތަށް ޖައްސާލައި, މިއަހަރު ރާއްޖެއަށް އެންމެ ގިނަ ފަތުރުވެރިން އަންނަ ގައުމުތަކުގެ ލިސްޓުގެ އެންމެ ކުރިއަށް އިނގިރޭސިވިލާތް ޖެހިލައިފިއެވެ.\nކޮވިޑާ ގުޅިގެން ބޯޑަރު ބަންދުކުރުމަށްފަހު އަލުން ހުޅުވާލި ފަހުން ރާއްޖެއަށް އެންމެ ގިނަ ފަތުރުވެރިން އަންނަ ލިސްޓުގެ އެންމެ ކުރީގައި އޮތީ ރަޝިއާއެވެ.\nގިނަ ދުވަސްތަކަކަށްފަހު އެ ލިސްޓުން ރަޝިއާ ފަހަތަށް ވެއްޓިފައި މިވަނީ ރަޝިއާ-ޔޫކްރެއިން ހަނގުރާމައާ ގުޅިގެން ރާއްޖެއަށް ރަޝިއާގެ ފަތުރުވެރިން އަންނަ އަދަދު ދަށްވުމާ ގުޅިގެންނެވެ. ކުރިން ވެސް ޓޫރިޒަމް މިނިސްޓްރީން އަންދާޒާކޮށްފައިވަނީ ހަނގުރާމައާ ގުޅިގެން ރަޝިއާ އާއި ޔޫކްރެއިނުން އަންނަ ފަތުރުވެރިން މަދުވާނެ ކަމަށެވެ.\nބޯޑަރު ހުޅުވާލި ފަހުން ރާއްޖެއަށް އެންމެ ގިނަ ފަތުރުވެރިން އަންނަ ދިހަ ގައުމުގެ ތެރޭގައި ޔޫކްރެއިން ވެސް ހިމެނުނެވެ. ނަމަވެސް ހަނގުރާމައާ ގުޅިގެން ޔޫކްރެއިނުން ރާއްޖެ އަންނަ ފަތުރުވެރިންގެ އަދަދު ބޮޑުތަނުން ދަށަށް ގޮސް, މިހާރު އެ ލިސްޓުގައި އެގައުމު ނުހިމެނެއެވެ.\nޓޫރިޒަމް މިނިސްޓްރީން މިއަދު އާންމުކުރި ތަފާސްހިސާބުން ދައްކާގޮތުގައި މިއަހަރުގެ މިހާތަނަށް އެންމެ ގިނަ ފަތުރުވެރިން އައިސްފައިވަނީ އިނގިރޭސިވިލާތުންނެވެ. މާކެޓުގެ 12.2 އިންސައްތަ ހިއްސާއަކީ އިނގިރޭސިވިލާތެވެ. މާކެޓުގެ 12.0 އިންސައްތަ ހިއްސާއަކީ ދެވަނައަށް ވެއްޓުނު ރަޝިއާއެވެ.\nލިސްޓުގެ ތިންވަނައިގައި އޮތީ އިންޑިއާއެވެ. ހަތަރުވަނައިގައި ޖަރުމަން އޮތް އިރު, ފަސްވަނައިގައި އޮތީ އިޓަލީއެވެ. ލިސްޓުގައި ދެން ހިމެނެނީ ފްރާންސާއި އެމެރިކާ އާއި ސައުދީ އަރަބިއްޔާ އާއި ސްވިޒަލެންޑް އަދި އޮސްޓްރިއާއެވެ.\nތަފާސްހިސާބުން ދައްކާގޮތުގައި މިއަހަރުގެ މިހާތަނަށް ރާއްޖެ އައިސްފައިވަނީ 437,587 ފަތުރުވެރިންނެވެ. ދުވާލެއްގެ މައްޗަށް މިދިޔަ ދެ ދުވަހު 4,955 ފަތުރުވެރިން ރާއްޖެ އައިސްފައިވާ ކަމަށް ތަފާސްހިސާބުތަކުން ދައްކައެވެ.\nމިއަހަރު އެންމެ ގިނަ ފަތުރުވެރިން ރާއްޖެ އައިސްފައިވަނީ ފެބްރުއަރީ މަހުއެވެ. އެ މަހު ރާއްޖެއަށް 149,008 ފަތުރުވެރިން ރާއްޖެ އައިސްފައިވާ އިރު, މިދިޔަ މަހު ރާއްޖެ އައިސްފައިވަނީ 146,905 ފަތުރުވެރިންނެވެ.\nމިދިޔަ އަހަރު ރާއްޖެއަށް ވަނީ 1.3 މިލިއަން ފަތުރުވެރިން ޒިޔާރަތްކޮށްފައެވެ. ޓޫރިޒަމް މިނިސްޓްރީގެ އަމާޒަކީ މިއަހަރު ރާއްޖެއަށް ދެ މިލިއަން ފަތުރުވެރިން ގެނައުމެވެ.\nގުޅޭ ޓެގު ޓުއަރިޒަމް މިނިސްޓްރީ އޮފް ޓުއަރިޒަމް އިނގިރޭސިވިލާތް ރަޝިޔާ ފަތުރުވެރިން


Minister Mahloof ge Corruption ge Eyves Mahsala eh Neh: ACC - vNews.mv\nމިނިސްޓަރު މަހުލޫފްގެ ކޮރަޕްޝަންގެ އެއްވެސް މައްސަލައެއްނެތް: އޭސީސީ\nއަހުމަދު ހަމީދު އާދަމް 14 March 2019, 17:18\nޔޫތު މިނިސްޓަރު އަހުމަދު މަހުލޫފްގެ މައްޗަށް ތުހުމަތުކުރެވޭ ކޮރަޕްޝަންގެ އެއްވެސް މައްސަލައެއް ނެތްކަަމަށް އެންޓި ކޮރަޕްޝަން ކޮމިޝަން (އޭސީސީ)އިން ބުނެފި އެވެ.\nއޭސީސީން މިހެން ބުނެފައިވަނީ އެކޮމިޝަން މިނިސްޓަރު އަހުމަދު މަހުލޫފް ފޮނުއްވި ސިޓީއަކާއި ގުޅިގެން އެ ކޮމިޝަނުން ދީފައިވާ ޖަވާބުގައެވެ.\nވީނިއުސްއަށް އެނގިފައިވާގޮތުގައި މިމަހުގެ 12ވަނަ ދުވަހު މިނިސްޓަރު މަހުލޫފް ވަނީ އެމްއެމްޕީއާރުސީގެ މައްސަލައާއި ގުޅިގެން އޭސީސީން ނެރުނު ރިޕޯޓްގައި މަހުލޫފްގެ ނަން ހިމަނާފައިވާތީ، އެ މައްސަލައާއި ގުޅިގެން އަދި އެނޫންވެސް މައްސަލައަކާއި ގުޅިގެން ކޮރަޕްޝަންގެ މައްސަލައެއް އޭސީސީން ތަހުގީގުކުރޭތޯ އަދި އެފަދަ މައްސަލައަކާއި ގުޅިގެން ދައުވާއެއްކުރަންޖެހޭ މައްސަލައެއް އޮތްތޯ ނުވަތަ ނޫންތޯ ސާފުކޮށްދިނުމަށް އޭސީސީއަށް ސިޓީއެއް ފޮނުއްވާފައެވެ.\nއެ ސިޓީއާއި ގުޅިގެން ހަމަ އެދުވަހު އޭސީސީން ވަނީ މިނިސްޓަރު މަހުލޫފަށް ސިޓީގެ ޖަވާބު ދެއްވާފައެވެ. އެ ސިޓީގައި މިނިސްޓަރު މަހުލޫފަށް ތުހުމަތުކުރެވޭ ކޮރަޕްޝަންގެ އެއްވެސް މައްސަލައެއް އޭސީސީން ބަލާފައިނުވާކަމަށް ވަނީ ބުނެފައެވެ. އަދި އެފަދަ މައްސަލަ މިވަގުތު އެކޮމިޝަނުން ބަަލަމުންނުދާކަމަށްވެސް މިނިސްޓަރު މަހުލޫފަށް އޭސީސީން ފޮނުވި ސިޓީގައި ވަނީ ބުނެފައެވެ.\nމަހުލޫފްގެ މައްޗަށް ތުހުމަތުކުރެވޭ ކޮރަޕްޝަންގެ އެއްވެސް މައްސަލައެއް ނެތްކަަމަށް އޭސީސީން ބުނެފައިވާއިރު، އެމްއެމްޕީއާރްސީގެ މައްސަލައާއި ގުޅިގެން އެންޓި ކޮރަޕްޝަން ކޮމިޝަން (އޭސީސީ) އިން އާންމުކުރި ރިޕޯޓުގައި މިނިސްޓަރު އަހުމަދު މަހްލޫފްގެ ނަން ހިމަނާފައިވާތީ މައްސަލަ ބަލާ ނިމެންދެން ގޭގައި މަޑުކުރުމަށް މިނިސްޓަރު މަހުލޫފަށް ވަނީ އަންގާފައެވެ. ރައީސް ސޯލިހް އެ ނިންމުން ނިންމަވާފައިވަނީ ފެބްރުއަރީމަހުގެ 14ވަނަ ދުވަހުއެވެ.\nމީގެ ކުރިން ވަރަށް ފާޅުގައި ކޮރަޕްޝަނާއި ދެކޮޅަށް އަޑު އުފުއްލެވި މިނިސްޓަރު މަހުލޫފް ވަނީ އެމަނިކުފާނު ކޮރަޕްޝަންގެ އެއްވެސް އަމަލެއް ހިންގަވާފައިނުވާނެކަމަށް ތަކުރާރުކޮށް ވިދާޅުވެފައެވެ. އަދި ތުހުމަތެއްކުރެވޭނަމަ އެކަމެއް ތަހުގީގުކުރުމަށް ފުރިހަމަ އެއްބާރުލެއްވުން ދެއްވާނެކަމަށްވެސް މިނިސްޓަރު މަހުލޫފް ގެންދެވީ ވިދާޅުވަމުންނެވެ.\nރައީސް ޔާމީންގެ ސަރުކާރުގައި ހިންގަމުންދިޔަ ކޮރަޕްޝަނާއި ފަަސާދައާއި ދެކޮޅަށް އެންމެ ބޮޑަށް އަޑުއުފުލެއްވި ބޭފުޅަކީވެސް މިނިސްޓަރު މަހުލޫފެވެ. އެކަންކަމާއި ގުޅިގެން އެތައް ފަހަރަކު މަހުލޫފް ހައްޔަރުކޮށްފައިވާއިރު، އަހަރު ދުވަސްވަންދެން ޖަލުގައިވެސް ދުވަސްތައް ވަނީ ހޭދަކުރައްވަން ޖެހިވަޑައިގެންފައެވެ. ކޮރަޕްޝަނާއި ފަަސާދަ އަދި އަނިޔާވެރިކަމާއި ދެކޮޅަށް ރާއްޖެއާއި ރާއްޖެއިން ބޭރުގައި ހުންނަވައިގެން މަހުލޫފް ކުރެއްވި މަސައްކަތްތަކުގެ ސަބަބުން، ސިޔާސީ މައިދާނުގައި އެންމެ ނުފޫޒުގަދަ ބޭފުޅުންގެ ތެރޭގައި މަހުލޫފް ހިމެނިވަޑައިގެންނެވިއެވެ.


Raajje In Covid Fenunuthaa 232 Dhuvas - Mihaaru Faruvaa Dhenee 937 Meehakah - Vaguthu\nމާލޭގެ ފުރަބަނދު ގެ ލުއި ތައް ދިނުމުން ގިނަ އަދަދެއްގެ ދިވެހިން މަގުމަތީގައި؛- ވަގުތު އިމޭޖަސް- މުހައްމަދު އަފްޒަލް\nހެލްތު ޕްރޮޓެކްޝަން އޭޖެންސީ (އެޗްޕީއޭ) ގެ ތަފާސް ހިސާބުތަކަށް ބަލާއިރު މިހާރު ރާއްޖެއިން ކޮވިޑް-19 އަށް ފައްސިވީ މީހުންގެ ތެރެއިން ބައްޔަށް ފަރުވާ ދޭ 937 މީހަކު އެބަތިއްބެވެ. އިއްޔެ އާއި ހަމައަށް މިއަދަދު ހުރީ 905 ގައެވެ.\nއިއްޔެ ވެސް ރާއްޖެއިން އިތުރު 84 މީހަކު ވަނީ ކޮވިޑް-19 އަށް ފައްސިވެފައެވެ. އިއްޔެ ރާއްޖެއިން ފައްސިވި މީހުންގެ ތެރޭގައި ހިމެނެނީ 26 ދިވެހިންނާއި 58 ބިދޭސީއެކެވެ. މިއާއެކު ރާއްޖެއިން މިހާތަނަށް ފައްސިވީ މީހުންގެ ޖުމްލަ އަދަދު މިހާރު ވަނީ 11505 އަށް އަރާފައެވެ.\nމިހާތަނަށް ރާއްޖެއިން ކޮވިޑް-19 އަށް ފައްސިވި މީހުންގެ ތެރޭގައި ހިމެނެނީ 7334 ދިވެހިންނާއި 4171 ބިދޭސީއެކެވެ. ރާއްޖެއިން އެންމެ ގިނަ އަދަދަކަށް ފައްސިވެފައި ވަނީ އުމުރުން 21 އަހަރާއި 40 އަހަރާއި ދެމެދުގެ މީހުންނެވެ.\nމާލޭގެ އިތުރުން ރާއްޖޭގެ ބައެއް ރަށްރަށުން ވެސް ކޮވިޑް-19 ގެ ވޭދަނަތައް ފާއިތުވެދިޔަ ދުވަސްތަކުގައި އަންނަނީ އިތުރުވަމުންނެވެ. މިގޮތުން އިއްޔެ އަތޮޅުތެރެއިން ބަލީގެ 54 ވޭދަނަ ފެންމަތިވެފައި ވެއެވެ. މާލެ ސަރަޙައްދުން އިއްޔެ ފެންމަތިވެފައި ވަނީ 30 ވޭދަނައެވެ.\nއެޗްޕީއޭއިން ވިދާޅުވީ މިވަގުތު ރާއްޖޭގެ 22 ރަށެއްގައި އާއި 24 ރިސޯޓެއްގައި ކޮވިޑް-19 ވޭދަނަތައް ހުރި ކަމަށެވެ. ރިސޯޓުތަކުން މި ބައްޔަށް އަށް ފައްސިވި މީހުންގެ ތެރޭގައި މިވަގުތު ފަރުވާ ހޯދާ 26 ފަތުރުވެރިޔަކާއި 82 މުވައްޒަފަކު އެބަތިއްބެވެ.\nރާއްޖެއިން މިހަތަނަށް ބަލިން ރަނގަޅުވެފައި ވަނީ ޖުމްލަ 10524 މީހެކެވެ. އެޗްޕީއޭގެ ތަފާސްހިސާބުތަކުން ދައްކާ ގޮތުން އިއްޔެ ރާއްޖެއިން ބަލިން ރަނގަޅުވެފައި ވަނީ 96 މީހެކެވެ.\nކޮވިޑް-19 އާއި ގުޅިގެން އައިސޮލޭޝަނުގައި 307 މީހަކު އެބަތިއްބެވެ. މިހާތަނަށް ރާއްޖެއިން ކޮވިޑް-19 އަށް ޓެސްޓު ކުރުމަށް ޖުމްލަ 186,713 ސުންކު (ސާމްޕަލް) ނަގާފައި ވެއެވެ. ރާއްޖެއިން މި ބަލި ފެނުނުތާ މިހާރު ވަނީ 232 ދުވަސް ވެފައެވެ.\nމިއަދު 17 ފައްސި، ރާއްޖެ އިން ފައްސިވި އަދަދު 13000 އަށް


Kaakukan neyngey gothah Corruption ge shakuvaa hushahelheyne Portal eh gaaimkoffi\nކާކުކަން ނޭނގޭ ގޮތަށް ކޮރަޕްޝަންގެ ޝަކުވާ ހުށަހެޅޭނެ ޕޯޓަލެއް ގާއިމްކޮށްފި\nސަރުކާރުގެ އިދާރާތަކުގައި ހިނގާ ކޮރަޕްޝަންތައް ކާކުކަން ނޭނގޭ ގޮތަށް ސިއްރުން ހުށަހެޅޭނެ އޮންލައިން ޕޯޓަލެއް ސަރުކާރުން ގާއިމްކޮށްފިއެވެ.\nއެ އޮންލައިން ޕޯޓަލް ގާއިމްކުރީ މި ސަރުކާރުގެ 100 ދުވަހުގެ ވައުދުތަކުގެ ތެރޭގައި ހިމެނޭ “ޒީރޯ ޓޮލަރެންސް ޓު ކޮރަޕްޝަން” ކެމްޕޭން ފެށުމަށް ރައީސް އޮފީހުގައި މިއަދު ބޭއްވި ރަސްމިއްޔާތެއްގައެވެ.\nދުނިޔޭގެ މަޝްހޫރު ކުންފުންޏެއް ކަމަށްވާ ގްލޯބަލް ލީކްސް އިން އުފައްދާފައިވާ ވިސިލްބްލޯވިންގް ސޮފްޓްވެއާއަކަށް ގާއިމްކުރި އެ ޕޯޓަލް އިފްތިތާހް ކޮށްދެއްވުމަށްފަހު ވާހަކަފުޅުދައްކަވަމުން ރައީސް ސޯލިހު ވިދާޅުވީ، ޕޯޓަލް މެދުވެރިކޮށް ކޮރަޕްޝަންގެ މައްސަލައެއް ހުށަހަޅާއިރު މައްސަލަ ހުށަހަޅަނީ ކާކުކަން ބުނެދޭކަށް ނުޖެހޭނެ ކަމަށެވެ.\nއަދި މައްސަލަ ހުށަހެޅީ ކާކުކަން އެނގިދާނެތީ، ބިރުގަނެ ޖެހިލުންވާކަށްވެސް ނުޖެހޭނެ ކަމަށާއި މިއީ ވިސްލްބްލޯވިން އަށް މަގުފަހިކޮށްދޭނެ، މުހިންމު ވަސީލަތަކަށް ވާނެކަމަށް އުއްމީދު ކުރައްވާ ކަމަށް ވެސް ރައީސް ވިދާޅުވިއެވެ.\n“ދައުލަތުގެ ހުރިހާ އިދާރާއެއްގެ ހުރިހާ ފެންވަރެއްގެ މުވައްޒަފުންނަށްވެސް، އަޅުގަނޑު މިއަދު ގޮވާލަނީ، އަޅުގަނޑުމެން މި ހުޅުވައިދިން ދޮރުން ވަދެވަޑައިގަންނަވާށޭ. އެބޭފުޅެއްގެ އޮފީހުގައި ނާޖާއިޒު ކަމެއް ހިނގާކަމަށް ޝައްކުވިޔަސް، އެކަމެއް އަޅުގަނޑުމެންގެ ސަމާލުކަމަށް ގެނެސްދެއްވުމަށް އަޅުގަނޑު އެދެން،” ރައީސް ސޯލިހު ވިދާޅުވިއެވެ.\nއެމަނިކުފާނު އިތުރަށް ވިދާޅުވީ، އާންމު ރައްޔިތުން ވެސް އެ ޕޯޓަލް މެދުވެރިކޮށް ކޮރަޕްޝަންގެ މައްސަލަތައް ހުށަހެޅުން އެދޭ ކަމަށެވެ.\nއަދި ރާއްޖެއިން ކޮރަޕްޝަންގެ ވަބާ ފުހެލައި، ގައުމު އިސްލާހުކޮށް ނަޒާހަތްތެރި މުޖުތަމައުއެއް ބިނާކުރެވޭނީ އާންމު ރައްޔިތުންގެ ވެސް ވަރަށްބޮޑު އެއްބާރުލުމެއް ލިބިގެން ކަމަށް ވިދާޅުވިއެވެ.\n“ކޮންމެ ބޭފުޅަކުވެސް ގަބޫލުފުޅުކުރައްވަންވީ، ކޮރަޕްޝަން ނައްތައިލުމުގެ މަސައްކަތް ފެށޭނީ، އެބޭފުޅެއްގެ އަމިއްލަ ނަފްސާ ހަމައިންކަން. އެކަމަށް ބޭނުންވަނީ ކޮންމެ ބޭފުޅެއްގެ އިޚްލާސްތެރިކަން. ޒަމީރުގެ ތެދުވެރިކަން،” ރައީސް ސޯލިހު ވިދާޅުވިއެވެ.


Chit Havaalu Nukurevigen, Haamid Seytah Miadhuves Hukum Ivvey Gotheh Nuvi - Vaguthu\nޗިޓު ހަވާލު ނުކުރެވިގެން، ހާމިދު ސޭޓަށް މިއަދު ވެސް ހުކުމް އިއްވޭގޮތެއް ނުވި\nވިޔަފާރިވެރިޔާ ހާމިދު އިސްމާއީލް - ފޮޓޯ: މިހާރު\nވިޔަފާރިވެރިޔާ ހާމިދު އިސްމާއީލް (ހާމިދު ސޭޓް) ހައިކޯޓަށް ހާޒިރުވުމުގެ ޗިޓު ހަވާލު ކުރެވިފައި ނުވާތީ، އޭނާ ކޯޓަށް ހާޒިރު ނުކުރެވުމުން އެ ކޯޓުން ބަލަމުންދިޔަ އިސްތިއުނާފު މައްސަލައިގައި މިއަދުވެސް ހުކުމް އިއްވޭ ގޮތެއް ނުވިއެވެ.\nހައިކޯޓުން ބަލައި މިއަދު ހެނދުނު 10:00 ގައި ހުކުމް އިއްވުމަށް ހަމަޖެހިފައި އޮތީ، މޯލްޑިވްސް މާކެޓިން އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރުސީ) އަށް ލިބެންޖެހޭ ފަސް މިލިއަން ޑޮލަރަށް ޚިޔާނާތްތެރިވި މައްސަލާގައި ހާމިދު އިސްމާއިލްގެ މައްޗަށް ކްރިމިނަލް ކޯޓުން އިއްވި ޖަލު ހުކުމުގެ އިސްތިއުނާފު މައްސަލައިގައެވެ.\nހާމިދުގެ ފަރާތުން ހައިކޯޓުގައި ކްރިމިނަލް ކޯޓުން އިއްވި ހުކުމް އިސްތިއުނާފު ކޮށްފައިވަނީ 2016 ވަނަ އަހަރުގެ އޮކްޓޯބަރ މަސްތެރޭގައެވެ. ޅ.މާބިންހުރާ ކުއްޔަށް ދޫކުރުމުން އެމްއެމްޕީއާރުސީއަށް ލިބެންޖެހޭ ފަސް މިލިއަން ޑޮލަރުގެ ޗެކާ ހަވާލުވުމަށް ފަހު އެއަށް ޚިޔާނާތްތެރިވި މައްސަލާގައި ހާމިދު ދެ އަހަރާއި ނުވަ މަހާއި 18 ދުވަހަށް ޖަލަށްލުމަށް ކްރިމިނަލް ކޯޓުން ހުކުމް ކޮށްފައިވަނީ 2016 ވަނަ އަހަރުގެ ޖޫން މަހުގެ ތެރޭގައެވެ.\nއެ މައްސަލައިގެ އިސްތިއުނާފު އަޑުއެހުންތައް ވޭތުވެދިޔަ ހަފްތާގެ ތެރޭގައި ހައިކޯޓުން ނިންމާލާފައިވާއިރު، މިއަދު ހެނދުނު ހުކުމް ކުރުމަށް ތާވަލުކުރި އަޑުއެހުން ކެންސަލް ކޮށްފައިވަނީ ހާމިދު އިސްމާއީލަށް ޗިޓް ހަވާލު ނުކުރެވުމުގެ ސަބަބުން ކަމަށް ހައިކޯޓުން ވިދާޅުވިއެވެ. ހާމިދު ހާޒިރު ނުވުމުގެ ސަބަބުން ހުކުމް ކުރުން މިއަދުވެސް ފަސްކުރިއިރު ހާމިދު ކޯޓަށް ހާޒިރު ނުވުމުން އިއްޔެވެސް މި މައްސަލައިގައި ހުކުމް އިއްވޭގޮތް ވަނީ ނުވެފައެވެ.\nއަދީބުގެ އެންގުމަކަށް ފަސް މިލިއަން ޑޮލަރުގެ ޗެކާ ހަވާލުވީ ޒިޔަތެވެ. ޗެކާ ހަވާލުވުމަށް ފަހު އެ ޗެކް ޖަމާކުރީ ހާމިދުގެ ކުންފުންޏެއްގެ އެކައުންޓަކަށެވެ. ހާމިދަށް ދެ އަހަރުގެ ހުކުމެއް އިއްވިޔަސް ޒިޔަތާއި އަދީބަށް އިއްވީ އަށް އަހަރުގެ ޖަލު ހުކުމެވެ.\nހާމިދުގެ މައްސަލައިގައި ހުކުމާ ހަމައަށް ވާސިލުވެފައިވާއިރު އަދީބުގެ މައްސަލައިގެ އިސްތިއުނާފު އަޑުއެހުންތައް ހައިކޯޓުގައި ތާވަލުކުރި ނަމަވެސް، އަދީބުގެ ޞިއްޙީ ޚާލަތު ހުރިގޮތުން އާއިލާއިން އެދިގެން ކެންސަލް ކޮށްފައިވާތީ ޝަރިއަތް ވަނީ ފެށޭގޮތް ނުވެފައެވެ.\nހާމިދުގެ އިސްތިއުނާފު މައްސަލައިގައި ހުކުމް އިއްވަން ތައްޔާރުވެފައިވާއިރު، ހުކުމް ތަންފީޒުކޮށް ނިމި ހާމިދު މިހާރު ވަނީ މިނިވަން ވެފައެވެ. ނަމަވެސް ކްރިމިނަލް ކޯޓުގެ ހުކުމް ބާތިލު ކަމަށް ނިންމައިފިނަމަ އެކަން ވެގެންދާނީ ހާމިދަށް ލިބޭ ކާމިޔާބަކަށެވެ. އަދި ބަދަލު ހޯދަން ދައުވާ ކުރުމުގެ ފުރުސަތު ވެސް އޭނާ އަށް ލިބޭނެއެވެ.\nއާތިފް ދެއްކެވީ އާވާހަކައެއް – ފައިސާގެ މުއާމަލާތްތަކާއި ސިޔާސީ ކަންކަން ގުޅުވައިފި\nޑިސެމްބަރު 6, 2018 12:15\nހައިކޯޓުން ކޮންކަމަކާއި ހުރެގެންތޯ މިކަމުމުގައި މިހާވަރަކަށް އެ ތެޅިބާލަނީ؟ ކޮންމެސް ކަމެއް އަވަހަށް ފޮރުވަން ނުވަތަ ކޮންމެވެސް ކަމެއް އޮޅުވާލުމުގެ ނިޔަތުގައި ނޫނީ މިވަރަކަށް ނިތެޅޭނެ.


Ummeedhakee vaccine aa eku ufaaveri dhiriulhumakah enburi dhiyun: Raees | Jazeera\tއުއްމީދަކީ ވެކްސިނާއިއެކު އުފާވެރި ދިރިއުޅުމަކަށް އެނބުރި ދިއުން: ރައީސް - Jazeera\nއުއްމީދަކީ ވެކްސިނާއިއެކު އުފާވެރި ދިރިއުޅުމަކަށް އެނބުރި ދިއުން: ރައީސް\nޖަވިޔަނި January 31, 2021 261 views0\nމާދަމާ ވެކްސިން ދޭން ފެށުމާއި އެކު އުފާވެރި ދިރިއުޅުމަށް އެނބުރި ދެވޭނެ ކަމަށް އުއްމީދު ކުރައްވާކަމަށް ރައިސުލްޖުމްހޫރިއްޔާ އިބްރާހިމް މުހައްމަދު ސޯލިހު ވިދާޅުވެއްޖެއެވެ.\nމާލެ ސަރަހައްދުގެ އިތުރުން އުތުރުގެ އެންމެ ބޮޑު އާބާދީ ހިމެނޭ ކުޅުދުއްފުށި އަދި ދެކުނުން، ދެކުނުގެ އެންމެ ބޮޑު އާބާދީ އައްޑޫ ސިޓީގައި މާދަމާ ވެކްސިން ދޭން ފަށާނެއެވެ. އެގޮތުން އައްޑޫ ސިޓީ އިން އައްޑޫ އެކުއަޓޯރިއަލް ހޮސްޕިޓަލް އަދި ކުޅުދުއްފުށީގައި ކުޅުދުއްފުށީ ރީޖަނަލް ހޮސްޕިޓަލްއިން މާދަމާ ވެކްސިން ދިނުމުގެ ކަންކަން ފަށާނެއެވެ.\nމާދަމާ ވެކްސިން ދޭން ފަށާކަން ފާހަގަކުރައްވާ ރައީސް މިއަދު ކުރެއްވި ޓުވީޓެއްގައި ވިދާޅުވީ އެމަނިކުފާނުގެ ދުއާއަކީ މި ވެކްސިނާއެކު އުފާވެރި ދިރިއުޅުމަކަށް އެނބުރި ދިއުމުގެ ހެޔޮ ތައުފީޤު މިންވަރުކޮށްދެއްވުން ކަމަށެވެ.\nމާދަމާއަކީ ރާއްޖޭގައި ކޯވިޑް 19 އަށް ވެކްސިން ދޭން ފަށާ ދުވަސް. މާތް اللهُ ގެ ޙަޟްރަތަށް ޙަމްދާއި ޝުކުރު ކުރުމާއެކު އަޅުގަނޑުގެ ދުޢާއަކީ މި ވެކްސިނާއެކު އުފާވެރި ދިރިއުޅުމަކަށް އެނބުރި ދިއުމުގެ ހެޔޮ ތައުފީޤު އަޅުގަނޑުމެންނަށް މިންވަރު ކޮށްދެއްވުން. އާމީން.\n— Ibrahim Mohamed Solih (@ibusolih) January 31, 2021


SunOnline: Flight therey biruveri kamaai Haaskan, Ekaku heyah goiyvi\nފްލައިޓްތެރެއިން ފެނުނީ ހާސްވެ ތެޅިފޮޅޭތަން، އެކަކު ހެޔަށްވެސް ގޮތްވި\nމުހައްމަދު އައުޒަމް 06 Sep 2019, 20:07\nއެއާ އޭޝިއާ ބޯޓު ޖެއްސި ވަގުތުކޮޅު ބަޔަކު ފޮޓޯ ނަގަނީ--- ސަން ފޮޓޯ: މަޖާހު މަސްއޫދު\nވެލާނާ އިންޓަނޭޝަނަލް އެއާޕޯޓް (ވީއައިއޭ)އިން ރޭ ބެންކޮކަށް ނައްޓާލި އެއާއޭޝިޔާ ފްލައިޓްގައި އަލިފާން ރޯވި ބިރުވެރި ހާދިސާ ތަޖުރިބާކުރި އެކަކީ މިހާރު އޮލިމްޕަހުގައި ދައްކާ "ބަވަތި" ފިލްމްގެ ޕްރޮޑިއުސަރު އާސިމް އަލީ އެވެ. ފްލައިޓްގައި ރޯވުމާ އެކު އެމަޖެންސީގައި ބޯޓް އަނބުރާ ރަންވޭއަށް ޖެއްސުމާ ހަމައަށް ހޭދަވި ވަގުތުކޮޅު އޭނާ ސިފަކުރީ ހަނދާނުގައި ދިމާވި އެންމެ ބިރުވެރި ވަގުތުކޮޅުގެ ގޮތުގަ އެވެ.\nރޭގަނޑު 08:30 އެހާކަންހާއިރު ފެށި އެ ދަތުރުގައި އާދައިގެ ފްލައިޓްއެކޭ އެއްގޮތަށް އެ ދަތުރުގައި ވެސް ފްލައިޓް ތެރެ އޮތީ، ވަރަށް ހަމަހިމޭންކޮށެވެ. ނަމަވެސް ރަންޥޭ ހުރަސްކޮށް ބޯޓު މައްޗަށް އަރަން ފެށި ވަގުތަކީ އެ ބިރުވެރި ހާދިސާގެ ފެށުމެވެ. ބޯޓުގެ ކުޑަދޮރު ކައިރީގައި އިން އާސިމްގެ ލޯ އެ ވަގުތު އަޅައިގަތީ އިންޖީނު ކައިރިން އަލިފާން ކަނި ބުރަން ފެށި މަންޒަރެވެ.\nއެވަގުތު އާސިމްއާ ޖެހިގެން ހަމަ އެފްލައިޓްގައި އިނީ އޭނާގެ ރަހުމަތްތެރިއެކެވެ. ރަހުމަތްތެރިޔާއަކީ އިންޖިނިއަރެއްވެސް މެއެވެ. އަލިފާންކަނި ބުރާ މަންޒަރު ރަހުމަތްތެރިޔާއަށް ފެނުނަސް އޭނާގެ މޫނުމަތިން އެއްވެސް ހާސްކަމެއް ނުފެނުމުން އާސިމްވެސް ފުރަތަމަ ނިންމީ އެއީ މާބޮޑު މައްސަލައެއް ނޫން ކަމަށެވެ.\n"ސައިކަލް ސްޓާޓްކުރާއިރުވެސް ބަޑިޖަހާފައި އަލިފާންކަނި ޖަހާދޯ. ދެން ރަހުމަތްތެރިޔާވެސް ބުނީ އެހާ ތިރިން އުދުހޭއިރު ކޮމްޕްރެސާ ސާޖެއް ވެދާނެޔޭ އަދި އަމިއްލައަށް އެކަން ރަނގަޅުވެޔޭވެސް. އެހާ ސީރިއަސްކަމެއް ނޫނޭ އޭނާ ބުނީ،" އާސިމް ބުންޏެވެ.\nއިންޖީނުން އަލިފާނުގެ އަސަރު ފެންނަން ފެށުމާއެކު އެ އިންޖީނުގެ ޕަވާ ކޮންމެވެސް ވަރަކަށް ޑައުންކުރަން މަސައްކަތް ކުރިހެން ހީވާ ކަމަށް އާސިފް ބުންޏެވެ. ނަމަވެސް އެ މައްސަލަ ހައްލުވާގޮތެއް ނުވި އެވެ. ފްލައިޓްގެ އިންޖީނު ނިވާލައި އަލުން އިންޖީނު ޖެއްސުމުންވެސް ހަމަ އެ މައްސަލަ ދިމާވާން ފެށި އެވެ. އޭރު ބޯޓު އޮތީ މަތީގަ އެވެ. ރޭގަނޑު އަނދިރިވެފައި ފްލައިޓްގެ ބޮކިތައް ނިއްވާލައިފައި އޮތުމުން އަލިފާންގަނޑެއް ފެންނަހެން ވަރަށް ބޮޑަށް ހީވި އެވެ.\nއަލިފާން ރޯވީ ބޯޓުގެ ކަނާތް ފަރާތުގެ އިންޖީނުގަ އެވެ. ފްލައިޓްގައި މައްސަލައެއް އުޅޭކަން ޕައިލެޓް އެންގީ އެ ހިސާބުންނެވެ. އަދި ވަރަށް އަވަހަށް ފްލައިޓް ހުޅުލެއަށް ޖައްސަން އުޅޭކަން އެންގި އެވެ. އެ ބިރުވެރި ވަގުތުކޮޅުވެސް އާސިމް ބުނާގޮތުންނަމަ ޕައިލެޓްގެ ކިބައިން ފެނިގެން ދިޔައީ ޕްރޮފެޝަނަލްކަމެވެ. އޭނާގެ ވާހަކަތަކުން ހާސްކަމެއް އިހުސާސެއް ނުވި އެވެ.\nނަމަވެސް ފްލައިޓް ތެރެއިން އާސިމްއަށް ފެނުނީ ބިރުވެރިކަމާއި ހާސްކަމެވެ. އެއް ބަޔަކު އަނެއް ބަޔަކު ތެޅިފޮޅި ހަޅޭލަވަމުންް ދިޔައިރު ކެބިން ކްރޫއަށް އޮތީ ކޮންޓްރޯލް ނުކުރެވޭ ވަރަށް ކަންތައްތައް ގޯސްވެފަ އެވެ.\n"އަހަރެންގެ ކުރިމަތީ އިން މީހާވެސް ފެށީ ދުވަން. ކައިރީގައި ހުރި މީހަކު ހެޔަށް ގޮތްވެގެން ފަރުވާވެސް ދިން" އާސިމް ބުންޏެވެ. "ދެން އަހަރެންނަކީ ކުރިން ކެބިންކްރީ ޓްރެއިނިން ކޮންމެވެސް ވަރަކަށް ހަދާފަ ހުރި މީހަކަށްވީމަ އެނގޭ އެހެން އުޅެގެން އެއްވެސް ކަމެއް ނުވާނެކަން. އެކަމަކުވެސް ވަރަށް ބޮޑަށް ބިރުން ޝަހާދަތް ކިޔައިގެން ހުރީ،"\nބޯޓުން ފޭބި ބައެއް މީހުން އެއާޕޯޓުން ނިކުމުގެން ދަނީ-- ފޮޓޯ: މިހާރު/ ޔާމީން\nނަސީބު ދިމާކުރިގޮތުން އެ ހާދިސާ ހިނގީ ފްލައިޓް ނައްޓާލިތާ ކުޑަ ވަގުތުކޮޅެއްގެ ތެރޭ ކަމުން ފްލައިޓް އެނބުރި ހުޅުލެއަށް ޖައްސަން ހޭދަވީވެސް 20 އަކަށް މިނެޓެވެ.\nފްލައިޓް އަނބުރާ އައިސް ސަލާމަތުން ޖެއްސުމުން ގިނަ ބަޔަކު އަތް ޖަހާ އުފާ ފާޅުކުރިއިރު އޭރުވެސް ބިރުން މީހުން ތެޅިފޮޅި އުޅުނެވެ. އެގޮތުން އެކަކު އެވަގުތު މަސައްކަތް ކުރީ އެމެޖެންސީ ދޮރު ހުޅުވާށެވެ. ނަމަވެސް ކެބިން ކްރޫގެ ހުށިޔާރުކަމުން އެކަން ވަނީ ވަގުތުން ހުއްޓުވައިފަ އެވެ. އެފަދަ ވަގުތަކު އެމެޖެންސީ ދޮރުހުޅުވުމަކީ ވަރަށް ނުރައްކާތެރިކަމެކެވެ.\n"ފްލައިޓް ޖެއްސުމާއެކު އަޅުގަނޑުގެ ފޯނަށް މެސެޖުތަކާ ކޯލްތައް ލިބެން ފަށައިފި. އެހެންވެ ވަގުތުން ޓުވިޓާގައި މެެސެޖެއްވެސް ލިޔެލިން ސޭފް އޭ ބުނަންވެގެން. މީގެ ކުރިން ސައިކަލް އެކްސިޑެންޓް ވެފައި އެބަހުރި. އެކަމަކު މިހާ ބިރުވެރިކަމެއް ނުދެކެން." އާސިމް ބުންޏެވެ.


300 Ah Vure Gina Candidatunge Nan Aburaa Gengosfi, Ginaee MDP! - Vaguthu\nއެމްޑީޕީގެ "ރަށްވެހި ފަތިސް" ހަރަކާތުގެ ތެރެއިން - ވަގުތު އިމޭޖަސް: އިބްރާހީމް ޝާބިލް\nކުރިއަށް އޮތް ލޯކަލް ކައުންސިލްތަކުގެ އިންތިޚާބާއި އަންހެނުންގެ ތަރައްގީއަށް މަސައްކަތް ކުރާ ކޮމިޓީތަކުގެ އިންތިޚާބުގައި ވާދަކުރުމަށް ކުރިމަތިލާފައިވާ ކެންޑިޑޭޓުންގެ ތެރެއިން 300 އަށް ވުރެ ގިނަ ކެންޑިޑޭޓުން މިހާތަނަށް ނަން އަނބުރާ ގެންގޮސްފިއެވެ.\nއިލެކްޝަންސް ކޮމިޝަން (އީސީ) އިން ހާމަކޮށްފައިވާ ތަފާސްހިސާބުތައް ދައްކާ ގޮތުން މިހާތަނަށް އެމްޑީޕީގެ 118 ކެންޑިޑޭޓަކު ނަން އަނބުރާ ގެންގޮސްފައިވެއެވެ. އެއީ ކައުންސިލް އިންތިޚާބުގައި ވާދަކުރަން ނަން ހުށަހެޅި 50 ކެންޑިޑޭޓަކާއި އަންހެނުންގެ ކޮމިޓީތަކުގެ އިންތިޚާބަށް ނަން ހުށަހެޅި 68 ކެންޑިޑޭޓެކެވެ.\nއިދިކޮޅު ޕީޕީއެމް އިން ނަން އަނބުރާ ގެންގޮސްފައި ވަނީ 47 ކެންޑިޑޭޓެކެވެ. އެއީ ކައުންސިލް އިންތިޚާބުގައި ވާދަކުރަން ނަން ހުށަހެޅި 50 ކެންޑިޑޭޓަކާއި އަންހެނުންގެ ކޮމިޓީތަކުގެ އިންތިޚާބަށް ނަން ހުށަހެޅި 68 ކެންޑިޑޭޓެކެވެ.\nޖުމްހޫރީ ޕާޓީގެ ޓިކެޓުގައި ވާދަކުރާ ކެންޑިޑޭޓުންގެ ތެރެއިން ނަން އަނބުރާ ގެންގޮސްފައި ވަނީ 22 ކެންޑިޑޭޓެކެވެ. އެއީ ކައުންސިލް އިންތިޚާބުގައި ވާދަކުރަން ނަން ހުށަހެޅި 12 ކެންޑިޑޭޓަކާއި އަންހެނުންގެ ކޮމިޓީތަކުގެ އިންތިޚާބަށް ނަން ހުށަހެޅި 10 ކެންޑިޑޭޓެކެވެ.\nއަދާލަތު ޕާޓީއިން ނަން އަނބުރާ ނަގާފައިވަނީ ލޯކަލް ކައުންސިލް އިންތިހާބުގައި ވާދަކުރާ އެންމެ ކެންޑިޑޭޓެއްގެއެވެ. މީގެ އިތުރުން އެހެނިހެން ސިޔާސީ ޕާޓީތަކުން4މެމްބަރެއްގެ ނަން އަނބުރާ ގެންގޮސްފައިވެއެވެ. އެއީ ކައުންސިލް އިންތިޚާބުގައި ވާދަކުރަން ނަން ހުށަހެޅި3ކެންޑިޑޭޓަކާއި އަންހެނުންގެ ކޮމިޓީތަކުގެ އިންތިޚާބަށް ނަން ހުށަހެޅި ކެންޑިޑޭޓެކެވެ.\nއަމިއްލަ ގޮތުން ކުރިމަތިލާފައިވާ ކެންޑިޑޭޓުންގެ ތެރެއިން މުޅިއަކު 116 ނަމެއް ވަނީ އަނބުރާ ގެންގޮސްފައެވެ. އެއީ ކައުންސިލް އިންތިޚާބުގައި ވާދަކުރަން ނަން ހުށަހެޅި 72 ކެންޑިޑޭޓަކާއި އަންހެނުންގެ ކޮމިޓީތަކުގެ އިންތިޚާބަށް ނަން ހުށަހެޅި 44 ކެންޑިޑޭޓެކެވެ.\nކައުންސިލް އިންތިޚާބުގައި ވާދަކުރާ ކެނޑިޑޭޓުންގެ ނަން ނަގަން ހުޅުވާލި މުއްދަތު ހަމަވިއިރު އެންމެ ގިނައިން ނަން އަނބުރާ ގެންގޮސްފައިވަނީ ވެރިކަން ކުރާ މައި ޕާޓީ އެމްޑީޕީން ވާދަކުރި މެމްބަރުންނެވެ. އެ ޕާޓީން ވާދަކުރި 50 ކެނޑިޑޭޓަކު ވަނީ ނަންނަގާފައިވާކަން ފާހަގަކޮށްލެވެއެވެ.\nމިދިޔަ އެޕްރީލް ހަވަނަ ދުވަހު ބާއްވަން އުޅުނު އިންތިހާބު ލަސް ކޮށްފައިވަނީ ކޮވިޑް-19ގެ ހާލަތާއި ގުޅިގެންނެވެ. އިންތިހާބު ލަސް ކުރުމަށް ފަހު ނަން އަނބުރާ ގެންދަން ބޭނުން ފަރާތްތަކަށް އެ ފުރުސަތު ހުޅުވާލީ އެއް އަހަރު ދުވަހު މުއްދަތެއް ދެން އިންތިހާބު ބޭއްވުމާ ދެމެދު ވާތީއެވެ.\nލޯކަލް ކައުންސިލް އިންތިހާބާއި އަންހެނުންގެ ތަރައްގީއަށް މަސައްކަތް ކުރާ ކޮމިޓީގެ އިންތިހާބަށް ކުރިމަތިލާފައި ތިބި ފަރާތްތަކުގެ ތެރެއިން ނަން އަނބުރާ ގެންދެވޭނެ އެންމެ ފަހުގެ ތާރީހެއްގެ ގޮތުގައި އީސީ އިން ކަނޑައަޅާފައި ވަނީ މިމަހުގެ 11 ވަނަ ދުވަހުގެ 14:00 ގެ ނިޔަލަށެވެ.\nފެބުރުއަރީ 16, 2021 20:37\nތިހިސާަބު ދިމާކުރަނީ ކޮހިނެއްތޯ ޕީޕީއެމުން ނަން އަބުރާގެންދިޔަ ކަމައް ތިބުނަނީ 47 ކެޑިދޭޓުން އެކަމަކު ކައެންސިލައް ވާދަކުރާ 50 ކެޑިދޭޓުން އަންހެނުންގެ ކޮމެތީއައް މަސަކަތްކުރާ 68 ދެން ދިމާވަނީކިހިނެ\nފެބުރުއަރީ 17, 2021 00:33\nކޮންތަނަކުންބަ ހިސަބު ކިޔެވި\nފެބުރުއަރީ 17, 2021 01:25\nފެބުރުއަރީ 17, 2021 03:38\nވޯޓު ފޮށިން ނަތީޖާ ހޯދާނަމޭ ބުނާ ޕާޓީ ވެރިކަމުގަ ތިބެ ހާލަކީ މީ؟ ގަސްތުގަ އިންތިހާބު ލަސްކުރަމުން ލަސްކުރަމުުން ގޮސް 300 އެތައް ކެނޑިޑޭޓެއް ހާއްސަކޮއް އަންހެނުންގެ ތަރައްގީއައް ކުރިމަތިލާފައިވާ އެތައް ބައިވަރު ކެންޑިޑޭޓުން ތަކެއް ނަންއަބުރާ ނެގީމަވެސް ތިމާމެނައް ވޯޓަކާނުލާ ގޮނޑި ކަށަވަރުވާތީ ހުރިހާ ދިމާލަކައް އަތްކޮއްޕަމުންދާއިރު މިކަމުގަ ނޭގޭކަމައް ހެދިގެން. ކެރެންޔާ އެހުސްވި ގޮންޑިތަކައް މީހުން ކުރިމަތިލާން ފުރުސަތު ހުޅުވަބަލަ. އޭރުން ދޯ ވޯޓު ފޮށީގެ ރާހަތް ފެންނާނީ\nފެބުރުއަރީ 17, 2021 08:41\nއުއްމީދެއް ގެނެސްނުދެވުނު ސަރުކާރަކާއި އެކު ކައުންސިލަށް ހޮވުނަސް ބަދުނާމްވާނީ. ރައްޔިތުންގެ ކަންކަމުގައި ކޮށްދެވޭނެ ކަމެއް ނޯންނާނެ.


Beirut ge bandharuge gudhaneh gai nurakkaatheri chemical rakkaa kuran jehunu goi | Mihaaru\nއެމްވީ ރޯސަސް، 2،750 ޓަނުގެ އެމޯނިއަމް ނައިޓްރޭޓްއާ އެކު ބޭރޫތުގައި ބަނދަރުކޮށްފައި ވަނީ ނޮވެމްބަރު 2013 ވަނަ އަހަރު. --ފޮޓޯ:އީޕީއޭ\nބޭރޫތުގެ ބަނދަރުގެ ގުދަނެއްގައި ނުރައްކާތެރި ކެމިކަލް ރައްކާކުރަން ޖެހުނު ގޮތް\n07 އޯގަސްޓް 2020 - 16:466comments\nބޭރޫތު (އޮގަސްޓް 7) - ލުބުނާނުގެ ވެރިރަށް ބޭރޫތު ގުޑައިގެންދާވަރުގެ ބާރުގަދަ ގޮވުންތަކެއް ގޮވުމާ އެކު އެ ގައުމުގެ ސަރުކާރަށް ވަނީ ވަރަށް ބޮޑަށް ފާޑުކިޔުންތައް އަމާޒުވެފަ އެވެ. ގޮވާފައި ވަނީ ބޭރޫތުގެ ބަނދަރާ ކައިރީގައި ގުދަންކޮށްފައި ހުރި 2،750 ޓަނުގެ އެމޯނިއަމް ނައިޓްރޭޓެވެ.\nއާއްމުން ކަންބޮޑުވެ އަދި ރުޅިގަދަވެފައި ވަނީ އެހާ ގިނަ އަދަދެއްގެ ކެމިކަލް ރައްކާތެރި ނޫން ގޮތުގައި އެހާ ގިނަ ދުވަހު ގުދަންކޮށްފައި ބެހެއްޓުމުންނެވެ. ސިޓީ ސެންޓަރާ ކައިރީގައިވާ ގުދަނެއްގައި އެ ކެމިކަލް ހުންނަތާ ހަ އަހަރު ވެއްޖެ އެވެ.\nއެމޯނިއަމް ނައިޓްރޭޓް ގެނައި ފަރާތެއް ލުބުނާން ސަރުކާރުން ރަސްމީކޮށް ބުނަފައެއް ނުވެ އެވެ. ނަމަވެސް އެ އަދަދަށް ކެމިކަލް ގެނެސްފައި ވަނީ ނޮވެމްބަރު 2013 ގައި ބޭރޫތުގައި ބަނދަރުކުރި މޯލްޑޮވާގެ ދިދަ ހުރި ކާގޯ ބޯޓެއް ކަމަށްވާ އެމްވީ ރޯސަސް އިންނެވެ. ރަޝިޔާގައި ރަޖިސްޓްރީކޮށްފައިވާ އެ ބޯޓު އެ އަހަރުގެ ސެޕްޓެމްބަރު މަހު ދަތުރު ފެށީ ޖޯޖިއާ އިން މޮޒަމްބީކަށް ދިއުމަށެވެ. އެ ބޯޓަށް ވަނީ 2،750 ޓަނުގެ އެމޯނިއަމް ނައިޓްރޭޓް ބަރުކޮށްފަ އެވެ.\nބޯޓުގެ ކެޕްޓަން ޕްރޮކޮޝޭވް (ކ) އާއި ބޯޓުގެ ފަޅުވެރިއެއް ކަމަށްވާ މުނިޝަކް. --ފޮޓޯ:ރޮއިޓާސް\nމެޑިޓެރޭނިއަންގެ އިރުން ދަތުރުކުރަނިކޮށް ބޯޓަށް ޓެކްނިކަލް މައްސަލައެއް ދިމާވެގެން ބޭރޫތުގައި ބަނދަރުކުރަން ޖެހުނެވެ. ބަނދަރުގެ އޮފިޝަލުން ބޯޓު ޗެކް ކުރުމަށް ފަހު، ބޯޓު ފުރުން މަނާކުރި އެވެ. އެކަމަކު ބޯޓުގެ ރަޝިޔާގެ ކެޕްޓަން ބޮރިސް ޕްރޮކޮޝޭވް އާއި ޔޫކްރޭނުގެ ތިން ފަޅުވެރިން ފިޔަވައި އެހެން މީހުން ފުރުމުގެ ހުއްދަ ދިނެވެ.\nކެޕްޓަން ޕްރޮކޮޝޭވް ރޮއިޓާސް އަށް އިއްޔެ ބުނީ ރޯސަސް އިން ލީކުވި ނަމަވެސް އޭރު އެ ބޯޓަކީ ދަތުރު ކުރަން އެކަށީގެންވާ ބޯޓެއް ކަމަށެވެ. އެ ބޯޓު ބޭރޫތުގައި ބަނދަރު ކުރަން ބޯޓުގެ ވެރިން ނިންމީ އިތުރު ކާގޯ އަރުވަން ކަމަށް އޭނާ ބުންޏެވެ. ނަމަވެސް ސަލާމަތީ ސަބަބުތަކާ ގުޅިގެން ބޯޓަށް އިތުރު ކާގޯ ބަރުކޮށްފައި ނުވާ ކަމަށް ޕްރޮކޮޝޭވް ބުންޏެވެ. ބޭރޫތުގެ ބަނދަރުގެ ފީތައް ދައްކަން ބޯޓުގެ ވެރިންނަށް ދަތިވުމުން ލުބުނާނުގެ ކަމާބެހޭ ފަރާތްތަކުން ވަނީ ރޯސަސް ހިފަހައްޓައިފަ އެވެ. މާގިނަ ދުވަހެއް ނުވެ ބޯޓުގެ ވެރިން އެ ބޯޓު ދޫކޮށްލި ކަމަށް ވެސް ޕްރޮކޮޝޭވް ބުންޏެވެ.\nބޭރޫތުގައި ކެމިކަލް ގުދަން ގޮވުމުން ބޮޑު ސަރަހައްދަކަށް ގެއްލުން ލިބިފައި. --ފޮޓޯ:އޭއެފްޕީ\nބޯޓުން ކާބޯތަކެތި ހުސްވާތީ ފަޅުވެރިން އެނބުރި ގައުމަށް ދެވޭތޯ ބެލުމަށް ގާނޫނީ ވަކީލުން މެދުވެރިކޮށް ބޭރޫތުގެ ކޯޓަކަށް މައްސަލައެއް ހުށަހެޅި އެވެ. އަދި ފަޅުވެރިން ފުރުމުގެ ހުއްދަ ކޯޓުން ދިނެވެ. އޭގެ ފަހުން ބޭރޫތުގެ ބަނދަރުގެ އޮފިޝަލުން ވަނީ އެ ބޯޓުގައި ހުރި އެމޯނިއަމް ނައިޓްރޭޓް "ވެއާހައުސް 12" ގުދަނަށް ބަދަލުކޮށްފަ އެވެ.\nބޭރޫތު ބަނދަރުގެ ޖެނެރަލް މެނޭޖަރު ހަސަން ކަރައިތަމް އާއި ލުބްނާން ކަސްޓަމްސްގެ ޑިރެކްޓަރު ޖެނެރަލް ބަދުރީ ދާހިރު ވިދާޅުވީ ގުދަންކޮށްފައި ހުރި އެމޯނިއަމް ނައިޓްރޭޓުގެ ސަބަބުން ނުރައްކަލެއް ކުރިމަތިވެދާނެތީ އެ ތަކެތި ނައްތާލުމަށް ހުއްދަ ދޭން ކޯޓަށް ހުށަހަޅާފައިވާ ކަމަށެވެ.\nލުބުނާނުގެ ރައީސް މިޝޭލް އަޔޫން ވިދާޅުވީ ބޯޓުގައި ހުރި ކާގޯއާ މެދު އަޅާނުލައި ދޫކޮށްލުމަކީ ގަބޫލް ކުރެވޭނެ ކަމެއް ނޫން ކަމަށާއި އެކަމުގައި ޒިންމާވާ މީހުންނަށް އަދަބު ދޭނެ ކަމަށެވެ. ސަރުކާރުން މިހާރު ވަނީ އެމޯނިއަމް ނައިޓްރޭޓް ގުދަން ކުރަން އެންގި މީހުންނާއި އެ ގުދަން ބެލެހެއްޓި މީހުން ގޭ ބަންދު ކުރަން ފަށައިފަ އެވެ. އެ މައްސަލައިގެ ތަހުގީގު މިހާރު ވަނީ ފަށައިފަ އެވެ.\nއިތުރު ލިޔުންތައް ލުބުނާން ބޭރޫތު\nބޭރޫތުގެ ބާރުގަދަ ގޮވުމާއެކު 140 ފޫޓު ފުން ވަޅެއް\nބޭރޫތުގެ ބަނދަރު އޮފިޝަލުން ގޭ ބަންދުކޮށްފި


Vihey fahun nunidheythaa 32 aharu!\nވިހޭފަހުން އެއްގޮތަކަށް ވެސް ނުނިދޭތާ 32 އަހަރު\nއަލަށް ދަރިން ލިބޭ ކޮންމެ މަންމަ އަކާއި ބައްޕަ އަކަށް ވެސް ރޭގަނޑުގެ ނިދިން މަހްރޫމް ވުމަކީ ވަރަށް އާދައިގެ ކަމެކެވެ. ނަމަވެސް މި މަންމަ ތަފާތެވެ. އޭނާ ބުނާ ގޮތުގައި ނިދިނާންނަ ބައްޔެއް ޖެހިގެން ހަމަނިދި ނިދާ ނުލެވޭތާ 32 އަހަރު ވެއްޖެ އެވެ. އަދި މިއީ އަންހެންދަރިފުޅު ވިހެއުމާ ގުޅިގެން ދިމާވި މައްސަލައެއް ކަމަށް އޭނާ ބުންޏެވެ.\nމިޝޭލް ޓައުންސެންޑް، 58، އަށް މިހާރު ވެސް ނިދެނީ ރޭގަނޑުގެ ވަރަށް ކުޑަ ވަގުތުކޮޅެކެވެ. ބައެއް ފަހަރު ހަފުތާއަކު އެންމެ ހަތަރު ގަޑިއިރު ނިދައިގެން ވެސް އޭނާއަށް ފަރުޖައްސާލަން ޖެހެ އެވެ.\nމިހާރު މިޝޭލްގެ ދެ ދަރިން ބޮޑެތިވެ އަމިއްލަ ދިރިއުޅުމެއް ފަށާފައި ވިޔަސް އަންހެންދަރިފުޅު އެމީ އުފަންވި ދުވަސްވަރު ޖެހުނު އިންސޮމްނިއާ ކިޔާ ބައްޔެއްގެ ސަބަބުން މިއަދާ ހަމައަށް ވެސް އޭނާއަކަށް ރަނގަޅަކަށް ނުނިދެ އެވެ.\nއިނގިރޭސި ވިލާތުގެ ޑެވޮންގައި ދިރިއުޅޭ މިޝޭލް ބުނީ ފުރަތަމަކޮޅު އޭނާ ހީކުރީ ދަރިން ލިބި އެ ކުދިން ކުޑައިރު ވަރަށް ގިނަ މައިންނަށް މިގޮތަށް ދިމާވާނެ ކަމަށެވެ. އެހެން ހިތާ އެކަމާ މާ ބޮޑަކަށް އަޅައެއް ނުލަ އެވެ. ނަމަވެސް ދަރިން ބޮޑެތިވެ ކައިވެނިކޮށް މާމަ ކިޔާ ހަތަރު ދަރިން ލިބުނުއިރުވެސް މިޝޭލްގެ ހާލަތަކަށް ބަދަލެއް ނައެވެ. ވަރަށް ގިނަ ފަރުވާ މިކަމަށް ހޯދި ނަމަވެސް މައްސަލަ ހައްލު ނުވުމުގެ ސަބަބުން އޭނާގެ ދިރިއުޅުން މުޅިން ބަރުބާދުވެއްޖެ ކަމަށް ވެސް މިޝެލް ގަބޫލު ކުރެ އެވެ.\n"ނިދާ ކޮޓަރިވެސް ހީވަނީ ދުޝްމަނެއްހެން. އެއްގޮތަކަށް ވެސް ނިދަން އެނދުގައި އޮށޯންނަހިތެއް ވެސް ނުވޭ. ރަނގަޅަށް ނުނިދޭތީ ކޮންމެ ދުވަހެއް ވެސް ވޭތުވަނީ ވަރަށް ލަހުން. ވަރަށް ނޯމަލްކޮށް އުޅޭނަމޭ ހިތާ އުޅުނަސް އެއްވެސް ކަމެއް ނޯމަލް އެއް ނޫން،" އިނގިރޭސި ވިލާތުގެ ނޫހަކަށް ދީފައިވާ އިންޓަވިއު އެއްގައި މިޝޭލް ބުންޏެވެ.\nމިޝޭލްގެ އިންސޮމްނިއާ ފެށުނީ 1987 ވަނަ އަހަރު އެވެ. ދަރިފުޅު އުފަންވުމާ ގުޅިގެންނެވެ. ފުރަތަމަކޮޅު ދަރިފުޅު ވަރަށް ރޮޔެވެ. އެހެންވެ އޭރު އޭނާ އުޅެންޖެހުނީ އެއްގޮތަކަށް ވެސް ނުނިދަ އެވެ. ދެން ވާން ފެށި ގޮތަކީ ވަރުބަލިވެގެން ގޮސް ވެއްޓޭ ވަރު ވެގެން ގޮސް އެނދުގައި އޮށޯތަސް ނުނިދެނީ އެވެ. މަދު މިނެޓްކޮޅަކު ނިދާލައިގެން ހަފުތާއެއްހާ ދުވަހު ވެސް ހުންނަން ޖެހެ އެވެ. މިހާރުވެސް އޭނާގެ ހާލު ހުރީ ހަމަ އެފަދަ ގޮތަކަށެވެ. އެއްގޮތަކަށް ވެސް ނުނިދެން ފަށައިފިނަމަ އެގޮތަށް އެތައް ދުވަހެއް ވެސް ފާއިތުވެ އެވެ.\nޔޯގާ ހަދައިގެން ވެސް މައްސަލަ ހައްލު ކުރެވޭތޯ ބެލިކަމަށް މިޝޭލް ބުންޏެވެ. އަދި ބޭސް ކައިގެންނާއި އެނޫން ބައެއް ފަރުވާއިން ވެސް މި މައްސަލަ ހައްލުކުރަން ލައްކަ މަސައްކަތް ކޮށްފައިވާ ކަމަށް އޭނާ ބުންޏެވެ. ނުނިދޭ މައްސަލައާ ހެދި އެއް ވަޒީފާގައި ގިނަ ދުވަހު އުޅެން މިޝޭލް އަށް އުނދަގުލެވެ. އަދި އެހާ ހަނދާން ވެސް ބައްޔެވެ.\n"އަހަރެންނަށް ނުނިދޭތީ ފިރިމީހާއަށް އުނދަގޫނުކުރަންވެގެން މިހާރު ނިދަނީ އެހެން ކޮޓަރިއެއްގަ. އަހަރެން ނުނިދިގެން އެނބުރި އެނބުރި ފިރިމީހާގެ ނިދިކޮޅު ޚަރާބު ވާނެތީ އެގޮތަށް ކަންތައް ކުރަން މަޖްބޫރުވަނީ،" މިޝޭލް ބުންޏެވެ.\nމިޝޭލް ބުނި ގޮތުގައި އެއްވެސް ޑޮކްޓަރެއްގެ ފަރުވާއަކުން އޭނާގެ މައްސަލަ ހައްލުވާގޮތެއް ނުވެ އެވެ. އަދި ގިނަ ދުވަސްވާ ވަރަކަށް އޭނާއަށް ދިރިއުޅެން ދަނީ އުނދަގޫވަމުންނެވެ.\nކޮވިޑް ޖެހުނު މީހެއްގެ ގަބުރު އޮޓޯގައި އުފުލައިފި


Dr. Muizzu mirey fulus ofeehah haaziruvaan an'gaifi | Mihaaru\nކުރީގެ ހައުސިން މިނިސްޓަރު ޑރ. މުހައްމަދު މުއިއްޒު. އޭނާ މިރޭ ފުލުހަށް ހާޒިރުވާން ވަނީ އަންގާފައި\n22 ފެބުރުއަރީ 2020 - 17:29 58 comments\nޕީޕީއެމުން ބުނީ، އެ ޕާޓީގެ ނައިބު ރައީސްގެ މަގާމު ވެސް ފުރުއްވާ މުއިއްޒު މިރޭ 8:00 އަށް ފުލުސް އޮފީހަށް ހާޒިރުވާން އަންގާފައިވާ ކަަމަށެވެ. އިތުރު ތަފްސީލެއް ނުދެ އެވެ.\nސެޓްލްމެންޓް އެގްރީމެންޓްގެ ދަށުން ނޫމަޑި އަށް 55 މިލިއަން ޑޮލަރު (848 މިލިއަން ރުފިޔާ) ދޭން ޖެހުމާ ގުޅިގެން މުއިއްޒުގެ މައްސަލަ ފުލުހަށް ފޮނުވާފައިވާ ކަމަށް މިދިޔަ ހަފުތާގެ ބުދަ ދުވަހު ފިނޭންސް މިނިސްޓަރު އިބްރާހީމް އަމީރު، ރައްޔިތުންގެ މަޖިލީހުގައި ވިދާޅުވެފައި ވެ އެވެ.\nއަންނަ އޭޕްރީލް ހަތަރެއްގައި ބާއްވާ ލޯކަލް ކައުންސިލްތަކުގެ އިންތިޚާބުގައި މާލޭގެ މޭޔަރުކަމަށް މުއިއްޒު ވާދަކުރައްވާނެކަން އިއުލާން ކުރުމާ އެކު، އެމްޑީޕީން އެންމެ ބޮޑު ރައްދެއް ދީ، ބަހުގެ ހަމަލާތައް ދޭން ފަށާފައިވާ އެއްބޭފުޅަކީ އެއީ ކަމަށް މިހާރު ވަނީ ވެފަ އެވެ.\nލޯކަލް އިންތިޚާބަށް އެމްޑީޕީގެ ކެމްޕެއިން ރަސްމީކޮށް ފެށުމަށް މާލޭގައި ރޭ ބޭއްވި ޖަލްސާގައި އެ ޕާޓީގެ ރައީސް އަދި ކުރީގެ ރައީސް މުހައްމަދު ނަޝީދު ދެއްކެވި ވާހަކަފުޅުގައި ވެސް އެންމެ ބޮޑަށް ބަހުގެ ހަމަލަތައް ދެއްވީ މުއިއްޒަށެވެ. އެގޮތުން، ފާޑުފާޑުގެ ވަނަންތަކުން މުއިއްޒަށް މުހާތަބު ކުރައްވައި ޖަލްސާގައި ތިބި އެމްޑީޕީގެ ސަޕޯޓަރުންގެ މެދުގައި ޖޯޝާއި ފޯރި އިތުރު ކުރުމުގެ އުކުޅަކަށް ވެސް ނަޝީދު ބޭނުންކުރެއްވީ މުއިއްޒުގެ ނަމެވެ.\nމުއިއްޒު، މާލޭގެ މޭޔަރުކަމަށް ވާދަކުރެއްވުމަށް އިލެކްޝަންސް ކޮމިޝަނަށް ފޯމު ލައްވައި، ކެމްޕެއިނަށް ތައްޔާރުވެވަޑައިގަތުމާ އެކު، މިހާތަނަށް ފައިލް ނުހުޅުވައި އޮތް މައްސަލައިގައި ކުއްލި ގޮތަކަށް މިރޭ ފުލުސް އޮފީހަށް އޭނާ ހާޒިރުކުރާއިރު، އެމްޑީޕީ އަކީ އިންތިޚާބުތަކާ ދިމާކޮށް ސިޔާސީ މީހުން ފުލުސް އޮފީހަށް ހާޒިރު ކުރުމާއި ދައުވާ ކުރުން ފަދަ ކަންކަމާ ދެކޮޅު ޕާޓީ އެކެވެ.\nމިހާރު ރާއްޖޭގައި އޮތީ އެމްޑީޕީގެ ބޮޑު އަޣުލަބިއްޔަތެއް އޮތް ސަރުކާރެކެވެ. ސަރުކާރު ހިންގާ ކޯލިޝަންގެ އެންމެ ބޮޑު އަދި އެންމެ ބާރުގަދަ ޕާޓީ އަކީ އެއީ އެވެ.\nމުއިއްޒު ކުރިން ވިދާޅުވެފައި ވަނީ މާލޭގެ މޭޔަރުކަމަށް އޭނާ ނުކުންނަވަން ނިންމެވުމާ އެކު، އެމްޑީޕީ ބިރުގެންފި ކަމަށާއި އޭނާއާ ދެކޮޅަށް ޖިނާއީ ތަހުގީގެއް ހިންގަން މި ސަރުކާރުން ނިންމީ އެހެންވެ ކަމަށެވެ.\nލޯކަލް ކައުންސިލްތަކުގެ އިންތިޚާބުގައި މާލޭގެ މޭޔަރުކަމަށް އެމްޑީޕީން ނުކުންނަވަނީ އެ ޕާޓީގެ ކުރީގެ ސެކްރެޓަރީ ޖެނެރަލް އަނަސް އަބްދުއްސައްތާރެވެ. އަދި، ފޭދޫ ދާއިރާގެ ކުރީގެ މެމްބަރު އަލްހާން ފަހުމީ، މޭޔަރުކަމަށް އަމިއްލަ ގޮތުން ވާދަކުރައްވަ އެވެ.\nރައްޔިތުންގެ މަޖިލީހުގައި މިނިސްޓަރުންނާ ސުވާލުކުރުމުގެ ވަގުތުގައި މެމްބަރުން ކުރި ސުވާލުތަކަށް ޖަވާބު ދެއްވަމުން ފިނޭންސް މިނިސްޓަރު އަމީރު މިދިޔަ ހަފުތާގައި ވިދާޅުވީ މުއިއްޒުގެ މައްސަލަ މިހާރު ފުލުހަށް ފޮނުވާފައިވާ ކަަމަށެވެ. އޭނާ ވިދާޅުވީ ނޫމަޑީގެ މައްސަލައިގައި ދައުލަތުގެ ހުއްޖަތް ބަލިކަށިވީ އާބިޓްރޭޝަންގައި މުއިއްޒު ދެއްވި ބަޔާން ބަދަލުކުރުމުގެ ސަބަބުން ކަމަށެވެ.\n"ކުރީގެ ސަރުކާރުން ބަލަން ޖެހޭ ވަރަށް ކަންތައްތައް ނުބަލައި އެ ކަންތައްތައް ކުރެވުނީމާ މިހާރު އަޅުގަނޑުމެންނަށް މިހާރު މިބަދަލު ދޭން ޖެހުނީ. ސެޓުލްމެންޓް ކޮމިޓީގެ ފަރާތުން އަޅުގަނޑުމެން ވާނެ އެޓާނީ ޖެނެރަލްގެ ފަރާތުން ފުލުހަށް ހުށަހަޅާފައި. އޭރުގެ ހައުސިން މިނިސްޓަރުު ޑރ. މުއިއްޒުގެ ޖިނާއީ ތަހުގީގެއް ކޮށް، އެ މައްސަލަ ޕްރޮސެކިއުޓާ އަށް ފޮނުވަން އަޅުގަނޑުމެން ވާނެ ކޮމިޓީގެ ފަރާތުން އެ މައްސަލަ ފުލުހަށް ހުށަހަޅާފައި،" އަމީރު އޭރު ވިދާޅުވި އެވެ.\nކޯޓުން ބޭރުގައި ނޫމަޑި އަށް ބަދަލު ދޭން މިހާރުގެ ސަރުކާރުން އެއްބަސްވީ އެމްޑީޕީގެ ސަރުކާރުން 2011 އާާއި ރައީސް މުހައްމަދު ވަހީދުގެ ސަރުކާރުގައި 2013 ގައި، ހައުސިން ޔުނިޓްތަކެއް އަޅަން ވީ އެއްބަސްވުން، ކުރީގެ ރައީސް އަބްދުﷲ ޔާމީންގެ ސަރުކާރުން ބާތިލްކުރުމުންނެވެ. އެ އެއްބަސްވުންތަކުގެ ދަށުން ނޫމަޑި އަށް ލަގުޒަރީ ވިލާ އަޅާށާއި ރިސޯޓް ހަދަން ދެ ރަށެއް ދިނެވެ.\nމި ސަރުކާރުން ބުނާ ގޮތުގައި ކޯޓުން ބޭރުގައި އެއްބަސްވުމަކަށް ނާދެވުނު ނަމަ، އާބިޓްރޭޝަން ނިމޭ ގޮތަކުން ބަދަލަށް 200 މިލިއަން ޑޮލަރު ވެސް ދޭން ޖެހުނީހެވެ.\nއިތުރު ލިޔުންތައް ޕޮލިސް ޕީޕީއެމް ކުރީގެ މިނިސްޓަރު ޑރ. މުހައްމަދު މުއިއްޒު ލޯކަލް ކައުންސިލްތަކުގެ އިންތިޚާބު 2020 އިދިކޮޅު ފަރާތްތައް


Palestine: Zuvaanaku shaheedhukoh 200 meehun zahamkohlaifi\nފަލަސްތީނު: ޒުވާނަކު ޝަހީދުކޮށް 200 މީހުން ޒަހަމްކޮށްލައިފި\nމިއަހަރުގެ މާޗް 30 ގައި ފެށި މުޒާހަރާތަކުގައި މިހާތަނަށް 167 ފަލަސްތީނު މީހުން ޝަހީދުކޮށްލާފައިވާއިރު 18،000 އަށް ވުރެ ގިނަ މީހުން ވަނީ ޒަހަމްވެފަ އެވެ. -- ފޮޓޯ: ރޮއިޓާސް\nޣައްޒާ (ސެޕްޓެމްބަރު 8) - ފަލަސްތީނު ރައްޔިތުންގެ ބިން އަނބުރާ ދިނުމަށް ގޮވާލާ ޣައްޒާއާ އިޒްރޭލު ގުޅޭ ބޯޑަރުގައި މުޒާހަރާތައް ކުރިއަށް ގެންދާތާ ހަތަރު މަސް ވެފައިވާއިރު، އިއްޔެ ކުރިއަށް ގެންދިޔަ މުޒާހަރާގައި އިޒްރޭލު ސިފައިން ނުކުމެ ފަލަސްތީނުގެ ޒުވާނަކު ޝަހީދުކޮށް 200 އަށް ވުރެ ގިނަ މީހުން ޒަހަމްކޮށްލައިފި އެވެ.\nއިނގިރޭސިން ފަލަސްތީނު ހިފައި، އެ ބިމުގައި ޔަހޫދީން އާބާދުކޮށް އެއަށް ފަހު އެ މީހުންނަށް އެތަނުގައި ދައުލަތެއް ގާއިމު ކޮށްދިނީ މީގެ 70 އަހަރު ކުރިންނެވެ. ފަލަސްތީނުގެ އަސްލު ވަޒަންވެރިން އެމީހުންގެ ގެދޮރުން ނެރެލައި އިޒްރޭލުގެ ދައުލަތް ގާއިމްކުރުމަަށް ފަހު އެކަން ރަސްމީކޮށް އިއުލާނު ކުރީ 1948 ވަަނަ އަހަރުގެ މޭމަހުގެ 14 ވަނަ ދުވަހު އެވެ.\nމިއަހަރުގެ މާޗް 30 ގައި ފެށި މުޒާހަރާތަކުގައި މިހާތަނަށް 167 ފަލަސްތީނު މީހުން ޝަހީދުކޮށްލާފައިވާއިރު 18،000 އަށް ވުރެ ގިނަ މީހުން ވަނީ ޒަހަމްވެފަ އެވެ.\nއިއްޔެ ވެސް ކުރިއަށްދިޔަ މުޒާހަރާތަކުގައި އިޒްރޭލު ސިފައިން ވަނީ ބަޑިޖަހާ ފަލަސްތީނުގެ 17 އަހަރުގެ ޒުވާނަކު ޝަހީދުކޮށްލާފަ އެވެ. ފަލަސްތީނު ހެލްތު މިނިސްޓްރީގެ އޮފިޝަލުން ބުނި ގޮތުގައި، މުޒާހަރާގެ ބައިވެރިންނަށް އިޒްރޭލު ސިފައިން ދިން ހަމަލާތަކުގައި 210 މީހުން ޒަހަމްވެފައިވާއިރު، އޭގެ ތެރޭގައި 15 ކުޑަކުދިން ވެސް ހިމެނޭ ކަމަށެވެ.


(2 ޖެނުއަރީ 2019 އާ ގުޅޭ)\n"ހަމަ އެއްގޮތަކަށްވެސް ނޭގެ، އަހަންނަށް އެއީ ކާކުކަން އެނގޭނަމަތާ ތިކަމަށް ޖަވާބެއް ދެވޭނީ، ގޭގަ ޕޯސްޓު ބޮކްސްއެއް ހަރުކުރިފަހުން އަންނަން ފެށީ ސިޓީއެއް، އޮރެންޖުކުލައިގެ ސިޓީއުރައަކަށް ލާފަ އޮންނަނީ، އަދި އޭގަ އިނދޭ ފިނިފެންމަލެއް ޖަހާފަ، އެޑްރެސްކޮއްފަ އޮންނަނީ އަހަންނަށް، އަހަންނަށް އެއީ ކޮންކުއްޖެއްކަމެއް ނޭގުނަސް އޭނައަށް އަހަރެން އެނގޭ، ސިޓީގަ ލިޔެފަ ހުންނަ ވާހަކަތަކުން އޭނަ އަހަރެން ދަންނަކަން އެނގޭ، ބުނަންތަ ދޮންބޭ، ކޮންމެ މީހަކު ފޮނުވި ސިޓީއަކަށް ވިޔަސް ހާދަ ހިތްގައިމު ވަހެއް އޭގަ ހަރުލާފަ ހުރެއޭ، މަވެސް އެސިޓީތައް ކިޔަންފެށީ ވަރަށް ފަހުން، ހާދަ ފަށުވިއޭ ބަސްތައް، ލޯބިންގޮސް ހިތްފުރޭވަރުވޭ، ދޮންބެއަށް އެނގޭތަ، އަހަރެން ޒާރާ އާއި އިނދެގެން ނޫޅޭނަމަ އެއަންހެން ކުއްޖާ ހޯދަން މަސައްކަތް ކުރީމުސް، އެކަމަކު މިހާރު ދެން އެއަންހެން ކުއްޖާވެސް އެކުރަނީ ބޭކާރު ކަމެއް........" ދާއިން ގެ ނަޒަރުވަނީ ދުރަށް ހުއްޓިފައެވެ. އޭނަގެ ސިކުނޑި ތެރޭގައި އެހެން ހިޔާލުތަކެއް ދައުރުވާކަހަލައެވެ.\n"ކީއްވެތަ ދޮންބެއަށް އެސިޓީތައް ދައްކާލަން ނުގެނައީ؟ ކޮންނަމެއް ކިޔާ ކުއްޖެއްކަން އެނގޭތަ" މާކިންގެ މޫނަށް ހިނިތުންވުމެއް ވެރިވެފައިވިއެއްކަމަކު އޭނަވަނީ އެތަކެއް ސުވާލެއް ދާއިންއަށް ކުރަން ބޭނުންވެފައެވެ.\n"އޭންޖެލް..........އޭންޖެލް......" ދާއިން އިންގޮތަށް އިނދެ އެހެންބުނެލީ ހިޔާލީ ގޮތަކަށެވެ. ހީވާ ގޮތުން އޭނައަށް ލޯބީގެ ސިޓީ ފޮނުވާ ކުއްޖާގެ ހިޔާލީ ސިފަކުރުމަކުން ސިފަކުރަނީ ކަންނޭގެއެވެ.\n"ކޮން އޭންޖެލް އެއް؟" މާކިން އަހާލިއެވެ.\n"އެއީ ހަމަ ކޮންމެ ސިޓީއެއްގައިވެސް ޖަހާފައިވާ ގޮތް، އަހަރެން އެސިޓީތައް ނުގެނައީ މީހަކަށް ފެނިދާނެތީ، ހާއްޞަކޮށް ޒާރާއަށް ފެނިދާނެތީ، އަނެއްކޮޅުން ޒާރާއަށް އަހަރެން އޭނައަށް ކަމެއް ފޮރުވާކަންވެސް އެނގެން ބޭނުންނުވަނީ" ދާއިން ކިޔާދިނެވެ.\n"ހޫމް.....ހޫމް.....ތިހެން ކިޔަ ކިޔާފަ އަނެއްކާ އެސިޓީތަކުގެ ޖާދޫގައި ނުޖެހެއްޗޭ، މިހާރުގެ އަންހެން ކުދިންގެ ގޮތެއްވެސް ނޭގޭނެ" މާކިން ބުނެލިއެވެ.\n"ހޭ ދޮންބޭ، ދިސް ސްޓޭސް ބިޓުވީން ޔޫ އެންޑް މީ އެނގޭ" ދާއިން މާކިންއާއި ހަތަރުކަޅި ހަމަކޮއްލަމުން ބުނެލިއެވެ. އޭނަ މާކިންގެ ފުރިހަމަ އިތުބާރު ބޭނުންވެއެވެ.\n"އޭސް އޯލްވޭސް، ސިއްރަކީ ހަމަ ސިއްރެއް، މުޅިއުމުރަށްވެސް" މާކިން ހީލަމުން އަތްޖެހޭ ހިސާބުގައި އިން ދާއިންގެ ކޮނޑުގައި ޖަހާލީ އިތުބާރު ކުރާށޭ ބުނާފަދަ ގޮތަކަށެވެ.\nގޭތެރޭގެ ހުރިހާ ކަމެއް ކުރުމުގައި ނީލް އާއި އިތުރު ދެއަންހެނުން ނާޒިޔާއަށް އެހީތެރިވަމުންދެއެވެ. އޭނަ މެންދުރުގެ ކެއުމަށް ތައްޔާރުވަމުން ދިޔައިރު ވަސީމާވެސް އުޅެނީ އޭނަގެ ދާދި ގާތުގައެވެ. ސަޢީދު އާއި މޫސަ ތިބީ ގޭގެ ބިއްދޮށުގައި އޮތް ހުސްތަނުގައެވެ. ޝިމާދު އާއިއެކު މަންހާ އެގޭގެ އެކިތަންތަން ބަލާލުމުގަ އުޅެއެވެ. ޝިމާދު ދިޔައީ އޭނަގެ އަތުގައި އޮތް ކެމެރާއިން މަންހާގެ ފޮޓޯތައް ނަގަމުންނެވެ. އެމީހުން އެންމެ އަޖައިބު ކުރުވީ ގޭގެ ބިއްދޮށުގައި ހަދާފައިވާ ސުވިމިންގ ޕޫލްއެވެ. ވަށައިގެން ހިޔާކުރެވިފައިވާ އިރު ސުވިމިންގޕޫލުއޮތީ ސާފު އުޑު ފެންނާނެ ގޮތަށް ދިމާ ހާމައަށެވެ. މޫސަ އާއި ސަޢީދު އެތަނުން ގޮނޑިއެއްގައި އިށީނދެލައިގެން ތިއްބެވެ. އެތާނގެ ކޮންމެ ދިމާލަކުން ފައިތިލަ ދަށުގައިވަނީ މާބުލްގެ ރީތި ޑިޒައިންތަކެވެ.\n"ކޮން އިރަކުންތަ ޝަރަފް އަންނަނީ؟" މޫސަ އަހާލިއެވެ.\n"މާދަން އާދެވޭނެ ވާހަކަ ބުނީ، ފަހަރެއްގަ މިރޭ އިރުއޮއްސޭއިރަށްވެސް އައިސް ދާނެ، ދެން އެވާހަކައެއްނޫނޭ، ހާދަ ކުރިއަކަށް ޖައްސާލައިގެން ތިއުޅެނީ، މިހާ ބޮޑުގެއެއް ހިފައިގެން ތިއުޅެނީ ހަމަ ތިދެމަފިރިން އުޅެންތަ؟" ސަޢީދު އަހާލިއެވެ.\n"މީ ޒިޔާ ބޭނުންވި ގެ، އަހަރެން އޭނައަށް ދިން ހަދިޔާއެއް، މިހާރުމީ އަހަރެންގެ އަމިއްލަ ގެއެއް.........ސަޢީދު، ވަރަށް ދެރަވޭ މިވާހަކަ ދައްކަން ވީމަވެސް، އެކަމަކު ތިއެކުވެރިޔާއަށް ކިޔާދޭކަށް ކޮންލަދެއް ދޯ..." މޫސަގެ މޫނުމަތީގައި ކުރިން ހުރި ހިނިތުންވުން ހިނދުކޮޅެއްގެ ތެރޭ ފިލައިގެން ދިޔަކަން ސަޢީދުއަށް ފާހަގަކުރެވުނެވެ.\n"އަނެއްކާ ކިހިނެތްވީ، ބޮޑުކަމެއް ދިމާވީތަ" ސަޢީދު ކަންބޮޑުވިއެވެ.\n"އަހަރެންގެ ތިބީ އެންމެ ދެކުދިންކަން ސަޢީދުއަށް އެނގޭނެ، އެކުދިންނަށްޓަކާ ކިހާ ފޮނި އުއްމީދެއް އަހަރެން ކުރިން، ލަންކާއަށް ފޮނުވައިގެން ކިޔަވައިދެމުން ގޮސް އެންމެ ފަހުން އެތަން ކަމުނުގޮސްގެން މެލޭޝިޔާއަށް ފޮނުވީ، އެކުދިންނަށްޓަކާ އަހަރުމެން މިކޮޅަށް ބަދަލުވީވެސް، އެންމެ ފުރަތަމަ އަހަރުމެން ނެގީ މިގެއެއް ނޫނޭ، އޭރު އުޅެމުން ދިޔައީ އާދައިގެ އެޕާޓުމެންޓެއްގަ.....ޒިޔާ ބޭނުންވީ ކުދިންކިޔަވާ ނިމޭއިރު އަހަރުމެން ކައިރީގަ ތިބެން، އެހެންވެ މިގެ ނެގީ......އެކަމަކު މިގޭގެ ފަޅުކަން ސަޢީދުއަށްވެސް ފާހަގަ ކުރެއްވިއްޖެ އެއްނު ދޯ" މޫސަ ފުން ނޭވާއެއް ބޭރުކޮއްލިއެވެ.\n"އަހަރެން އެހެން އަހަންވެގެންނޭ މިއުޅުނީ، ޗުއްޓީގަވެސް ކުދިން ގެއަކަށް ނާދޭތޯ" ސަޢީދު ބުނެލިއެވެ.\n"ކިހިނެތް އަންނާނީ، ފިޔަފަޅާއިރަށް އުދުހެން ނޭގުނަސް އުދުއްސައިގަންނަން ބޭނުންވޭ، މިއޮއްހުރިހާ ދުވަހު މައިންބަފައިންނަށް ކޮއްދެވުނު ކަމެއްނެތް، ދޮށީ ދަރި ޖުމާ ޔުނަވަރސިޓީ ނިމުންއިރަށް ޔޫކޭ ކުއްޖަކާއި ކައިވެނިކޮށްގެން އެކޮޅަށް ބަދަލުވެއްޖެ، އަހަރުމެންގެ ލަފާ އަހާވެސް ނުލާ، ގައިމު އަހަރުމެން ދަރިންނާއިގެން މިއުޅެނީ ކިހާވަރަކުން، ބުނިއްޔާ ބުނިކަމެއްކޮއްދީގެން، އެހާ ތަނަވަސްކަން މާތްﷲ މިންވަރުކުރައްވާފަވަނީ، ޒިޔާ އެކަމާ ހާދަ ރުޔޭ، ކިތަށްމަސް އޭނަ އެހެން އުޅުނީ، އޭނަ މިގެގަތުމުގެ އެންމެ ބޮޑު އުއްމީދަކީ އެކުދިންނާއިއެކު މިގޭގައި އުޅުން........." ފުން ހިޔާލެއްގެ ތެރެއަށް މޫސަ ގެއްލިފައި އިނުމަށްފަހު އަނެއްކާވެސް ވާހަކަ ދައްކަން ފެށިއެވެ. ސަޢީދުއަށް އަޑުއިވެމުން ދިޔަ ވާހަކައިން ދެފަރާތަށް ބޯހޫރުވާލެވުނެވެ.\n"އަހަރުމެން އެއްފަހަރުވެސް ނުބުނަން އެކުދިން ބޭނުން ބަޔަކާ ކައިވެނި ނުކުރެވޭނެއެކޭ، ދެން ކީއްވެ އެގޮތަށް ކަންތައް ކުރަންވީ، ސަޢީދު، އަހަރެންގެ ހަގު މަންޖެ ޖެނީއަކީ ހުއްޓަސް ހަމަ ނެތްކުއްޖެ، އާއިލާގެ ނަންވެސް މުޅިން ހަޑިވެއްޖެ، ކިޔެވީކީ ނޫން، މިކޮޅުގަ ހުންނަ ބާތަކަށް ގޮސް ރާވެސް ބޮނީ، ހުއްޓުވަން އުޅެއުޅެ ހުއްޓުނީކީ ނޫން، ދެރޭ ދެދުވާވަންދެން ޚަބަރެއް ނުވެގެން އުޅެނިކޮށް އޭނަ އާއިއެއްކޮށް އުޅޭ ފިރިހެން ސޮރެއް މިގޭދޮށަށް ޖެނީގެނައީ، އޭރުވެސް މަސްތުވެގެން ގޮސް ހެއެއްނެތް، ލާއިގެން ހުރި ހެދުންވަނީ ތިންހަތަރު ތަނުން ވީދައިގެން ގޮސްފަ، އަޅެ މީތަ އަހަރުމެން އެކުދިންނަށް ދިން ތަރުބިއްޔަތަކީ، އަހަރުމެންނަށް ކޮންކަމެއްތަ އުނިވީ، ޒިޔާއަކީ އަޅާކިޔާ ނުލެވޭވަރުގެ ރަނގަޅު ގެވެހި އަންބެއް، އަޙްލާގު ރަނގަޅު ހެޔޮ މަޔެއް، ދެން ކީއްވެ؟" މޫސަ އަނެއްކާވެސް ވާހަކަ މަޑުޖައްސާލީ ހިތަށް ކުޅަދާނަނުވާ ހިސާބަށް ދިޔައީމައެވެ.\n"އެކަމަކުވާ، ދެން މިހާރު އެމަންޖެ ކޮބާ؟ ކީއްވެތަ މާލެ ނައީ؟ އަހަރުމެންނަށް މިއިންއެއްވެސް ކަމެއް އަންގާނުލީތީ ވަރަށް ދެރަވެއްޖެ..........މޫސަ އަހަރެންގެ އެކުވެރިކަން ހަނދާންނައްތާލީ ކީއްވެ؟" ސަޢީދުގެ ހިތަށްވެސް ގޮތްތަކެއް ވެއްޖެކަން ގައިމެވެ.\n"އަހަރެންގެ ސިކުނޑި އޭރުހުރީ ސުމަކަށް ގޮއްސަ، ހަދާފަ ނުހަދާނެ ގޮތެއް ނޭގިފަ، ހިތަށް އެރީ ޖެނީ ގޮވައިގެން މާލެ ގޮސްފިނަމަ މާލޭގައި މިއުޅޭ ގުރޫޕުތަކާއިއެކުވެގެން މަސްތުވާ ތަކެތި ބޭނުންކުރަން ފަށާފާނެއޭ، އަނެއްކޮޅުން ޖެނީ ބަލިވެ އިންކަން އެނގުނީ ބަނޑަށް ހަތަރުމަހުގަ.........ޒިޔާ ކިރިޔާ އެހެރީ ސްޓްރޯކެއް ނުޖެހި ސަލާމަތްވެފަ، ދެން ސަޢީދު ބުނެބަލަ، އަހަރެން ސިކުނޑި ސުމަކަށް ނުދާނެތަ.......އަހަރެންގެ ދަރިންވިއްޔަ، އަހަންނަށްވެސް އަސަރުކުރާނެއެއްނު، އަހަރެން ޖެނީ ގޭބަންދުކޮއްގެންވެސް އުޅުނިން، ދެން ހަނދަންފެށިގޮތަކީ ، އަތުގަޖެހޭ ކޮންމެ އެއްޗެއް ބޯލަނީ........ބަލިވެ އިނަސް އެކުއްޖާ ދުނިޔަށް އުފަންނުވެ ބައިގެން ދިޔައީ.........އެކަންތައްވެސް ވީ ރޭޕް ކޭސްއަކަށް، އެއްވެސް ގޮތެއް ނެތިގެން މިކޮޅުގެ ހާއްސަ ކައުންސިލަރުންގެ އެހީއާއި މަޝްވަރާގެ މަތިން މިހާރު ވީ ރީހެބްގަ، އެތަނަށް ބައްދަލުކޮއްލަން ދިޔަޔަސް ހިތަށްލިބެނީ އިތުރު ވޭނެއް، ޖެނީގެ އަނގައިން އެހަރަ ނުކުންނަ ބަސްތަކަކީ އަހަރެން ދުވަހަކުވެސް އަޑުއެހި ބަސްތަކެއްނޫން، އެތަނުގެ ކަމާބެހޭ މާހިރުން އަހަރުމެން ދެމަފިރިންނަށް އެންގީ އެމީހުން އަންގާލަންދެން އެހަށް ޖެނީ އާއި ބައްދަލު ކުރުން ހުއްޓާލާށޯ.........މީ ދިރިއުޅުމެއްތަ، އަޅެ އެކުވެރިޔާ ބުނެބަލަ، މިފައިސާ އާއި މުދަލުގެ ބޭނުމަކީ ކޮބާ؟ އަހަރެން އެންމެ ފިކުރު ބޮޑުވަނީ ޒިޔާ އާއި ދޭތެރޭ، އެންމެ ދަރިއެއް ގެއްލުނީމަވެސް މައިންނަށް ވާގޮތް ފެނޭ، އަދި އޭނަގެ ދެދަރިން ދިރިތިބެ ގެއްލުނީމަ އެހިތަށް ކުރާނެ އަސަރު ހިތަށް އަރާފަ އަހަރެން ގޮތްހުސްވޭ، ހިތްވަރު މުޅިން އެލިގެންދޭ.........." މޫސަގެ ދެދޮލުން ކަރުނައައިސްފިއެވެ. އޭނައަށް އިތުރަކަށް ވާހަކައެއް ނުދެއްކުނެވެ.\nސާޢިދު މޫސަގެ ކޮނޑުގައި ޖަހާލަމުން ހިތްވަރު ކުރާށޭ ބުނެލިއެވެ. މާތް ރަސްކަލާނގެ އިރާދަފުޅާއެކު އަދި މޫސަމެން ދެމަފިރިންގެ ދަރިން އެއްތަންވާނެއޭ ބުނެ އުއްމީދު އާލާކޮއްދިނެވެ. ހަގު ދަރިފުޅު ޖެނީ އަދި ރަނގަޅުވެގެން އެމީހުންގެ ގާތަށް އަންނާނެއޭ ބުނެލިއެވެ. ނާޒިޔާއަކީ އަންހެނޭ ސަޢީދު ބުންޏެވެ. އެމީހުންނީ ކެތްތެރިވާން ދަންނަބައެއްކަން މޫސައަށް ވިސްނާދިނެވެ.\nދެހަފްތާ ވޭތުވެގެން ދިޔައިރު މަންހާގެ އުޅުމަށް އެދެވޭ ބަދަލެއް އަންނަކަން ޝީމާދުއަށް ފާހަގަ ކުރެވުނެވެ. އެކަމުގެ ސިއްރަކަށްވީ އެމީހުންގެ ގާތަށް ޝަރަފު އައުމެވެ. ވަސީމާގެ ކުދިން ނާޒިޔާ މެންގޭ ފަޅުފިލުވާލަދިނެވެ. ހުރިހައި އެންމެން އެއްކޮށް ބާޒާރު ކުރަން ދިއުމާއި ތަންތަން ބަލާލަންދިއުން ކޮންމެ ދުވަހަކުހެން އޮވެއެވެ. އެހެންނަމަވެސް މަންހާގެ ހިތުގެ ހާލު އޮތީ ކުރިންވެސް އޮތްގޮތަށެވެ. މާލެ އަންނަން ފުރަންޖެހުނު ދުވަހު މަންހާގެ ހަލުވިކަން ވަކިން ފާހަގަކޮއްލެވުނެވެ. އޭނަ ހުރީ ވީހާވެސް އަވަހަކަށް ދާއިން ފެންނާނެ އިރެއްގެ އިންތިޒާރުގައެވެ.\nވަސީމާ އާއި ސަޢީދު މާލެ ދިއުމުގެ ކުރިން އެމީހުންގެ ގާތުން މޫސަމެންގެ ދެމަފިރިން ކަމަކަށް އެދުނެވެ. ސަޢީދު މޫސަގެ ހުށައެޅުމާއި ދޭތެރޭ ވަރަށް އުފާކުރިއެވެ. މޫސަމެން ބޭނުންވީ ޝަރަފްގެ ކިޔެވުން އެގޭގައި ހުރެގެން ފުރިހަމަ ކުރުމަށެވެ. އެގެއިން ޝަރަފްއަށް ހުރިހާ ކަމެއްވެސް އެންމެ ފުރިހަމައަށް ހުންނާނެ ކަމުގެ ޔަގީންކަން ދިނެވެ. މިކަމުގައި ޝަރަފްއަށް ބޭނުންވީ އޭނަގެ މައިންބަފައިންގެ ހިޔާލެވެ. އެމީހުންގެ ނިންމުމަކީ އޭނަގެވެސް ނިންމުމެވެ.\nމަންހާ ހުރީ އަނެއްކާވެސް ޝަރަފްއާއި ދުރަށް ދާންޖެހޭތީ ދެރަވެފައެވެ. ދާއިންގެ ލޯބިން މާޔޫސްވެފައިވާ އޭނަގެ ހިތަށް ކުޑަނަމަވެސް ހަމަޖެހުމެއް ގެނެސްދެނީ އެބޭބެގެ ސަމާސާ ހަރަކާތްތަކާ ބަސްތަކުންނެވެ. ޝަރަފުގެ މަތިން ހަނދާންނުވާނެ ހަމަ އެކަކުވެސް ނުހުންނާނެއެވެ. އޭނައަށް މީހުންގެ ހިތްތަކުން ރުހުން ހޯދަން އެނގެއެވެ. އެހެންނަމަވެސް އޭނައަށްވެސް ފާހަގަ ނުކުރެވުނު އެއްކަމެއް ވިއެވެ. އެއީ އޭނަ ގާތުގައި މަންހާ ދެހަފްތާ ވޭތުކުރުމަށްފަހު މާލެ ދާއިރުވެސް މަންހާއަށް އެއްވެސް ބަދަލެއް އައިސްފައިވާކަން އޭނައަށް ފާހަގަ ނުވުމެވެ.\nއެރައިވަލް ތެރެއިން ނުކުމެވުމުން މަންހާއަށް ފުންނޭވާއެއް ބޭރުކޮއްލެވުނީ ހިތަށް ލިބުނު ހަމަޖެހުމަކުންނެވެ. ހިތާ ހިތާ އެންމެ ފުރަތަމަ ކިޔާލެވުނީވެސް ދާއިންގެ ނަމެވެ. ވަސީމާގެ އަތުގައި ހިފައިގެން މީހުންގެ ތެރެއިން އެއްފަރާތަކަށް ޖެހިލީ ސަޢީދު އާއި ޝިމާދު ފޮށިހިފައި އެމީހުންނާއި އަރާ ހަމަވަންދެންނެވެ. އެވަގުތު މަންހާގެ ފަހަތުން ޖެހިލި ވައިރޯޅި ދިޔައީ މަންހާގެ އިސްތަށިގަނޑު ހާވާލާފައެވެ. އަވަހަށް ފަހަތަށް އެނބުރިލެވުނީ ދެއަތުން ހޭވިފައިވާ އިސްތަށިގަނޑު ކޮންޓްރޯލް ކުރުމަށެވެ. އަތްދަބަހުގެ ތެރެއިން ނެގި ޝޯލްއިން ރީތި ގޮތަކަށް އިސްތަށިގަނޑު އައްސާލަން އުޅުނެވެ. އެހެންނަމަވެސް މަންހާ ހުރިހާ ކަމެއްގެ މަތިން ހަނދާންނައްތާލީ އޭނަގެ ފުރަގަހަށް އެނބުރުނުއިރުފަނަވަރަކަށް ފިޔަވަޅު ދުރުގައި ހުރި ޒުވާނާ ފެނުމުންނެވެ. މަންހާއަށް ވަށައިގެން ހޯދާލެވުނެވެ. އެޒުވާނާއަށް ގޮވާލަން އޭނަ ބޭނުންވިއެވެ. ބޭއިޙްތިޔާރުގައި އޭނަގެ ފައިތިލަ ކުރިއަށް ޖެހުނެވެ.\n"ދާ......އި......ން........" މަންހާގެ އަނގައިން ވައިއަޑެއް ނުކުތެވެ. އެއާއެކު ވަސީމާ އޭނަގެ އަތުގައި ހިފައިގެން ހިނގައިގަތެވެ. މަންހާގެ އަތަށް ކުއްލިއަކަށް ވާންވުމާއިއެކު ކުރިއަށް އަޅައަޅާ ހުރި ފިޔަވަޅު ފަހަތަށް ދިޔައެވެ. މަންހާގެ ހިތްއަވަސް ވެ ނޭވާ ކުރުވާންފެށިއެވެ. ކަރުތެރެ ހިކިގެންދިޔަފަދަ އިޙްސާސްއެއް އޭނައަށް ކުރެވުނެވެ.\n"ނޫން......ނޫން..........ނޫން......" މަންހާގެ ހިތް ބާރަށް ރޯންފެށިއެވެ. އެކަމަކު އެހިތުގެ ރުއިމުގައި އަޑެއްނުކިޔެވެ. އެންމެފަހުން ވަސީމާ އާއިއެކު ހިނގައިގަތީ ގޮތްހުސްވެފައިވާ މީހެއްފަދައިންނެވެ. އެހެންނަމަވެސް ލެވޭކޮންމެ ނޭވާއަކާއިއެކީ ފަސްއެނބުރި ބަލާލެވެއެވެ.\n"ކިހިނެތްވީ؟ އެއްޗެއް މަދީތަ؟ ޝިމާދު ހުރިހާ އެއްޗެއް ގެނައިންދޯ" ވަސީމާ މަންހާ ފަހަތަށް ބަލާވަރުން އަހާލިއެވެ.\nހަށިފުރާލީ ނޭވާއާއިއެކު މަންހާ ވަސީމާއިއެކު ހިނގައިގަތީ ގޮތްހުސްވެފައިވާ މީހެއްފަދައިންނެވެ. ލޯބީވާ ދާއިން އަށް ފުރަގަސްދެމުން އޭނަ އާއި ދުރަށެވެ. ދިގު އިންތިޒާރަކަށްފަހު އެންމެ ފަހަރަކު ހިތްހަމަޖެހިގެން އެރީތި ސޫރައަށް ބަލާލުމުގެ ފުރުޞަތުވެސް އޭނައަށް ނުލިބުނެވެ.\nދުވަސްތަކާއި އެކު މަންހާގެ ހަޔާތުގެ ސޮފުޚާވެސް ދިޔައީ އުކެމުންނެވެ. އެހިތުގައި ދާއިންއަށްޓަކައި އުފެދި ބިންވަޅުނެގިފައިވާ ލޯބިވެސް ދިޔައީ އެހިތުގެ އެންމެ ފުނުގައި މޫލާ ވަރުގަދަވަމުންނެވެ. ދާޢިންއަށްޓަކައި އޭނަ ވަނީ ދީވާނާވެފައެވެ. ކޮންމެ ހުރަހެއް ގިރާކުރުމުގައި އޭނަ ފަހަކަށް ނުޖެހޭނެއެވެ. މުޅި ދިރިއުޅުމުގެ އެންމެ މުހިއްމު އެއްމަގްޞަދު ކަމުގައި ދާއިންވަނީވެފައެވެ.\nއައު އަހަރާއިއެކު އިސްކޫލުތަކުގެ ކިޔެވުންވެސް ފެށިގެން ދިޔައެވެ. މިއަދު މަގުތަކުގައި ފެންނަނީ ހުދުކުލަ ގަދަ ސާފު ޔުނީފޯރމް ތަކާއި އައު ބޫޓާ، އައު ދަބަސްތަށް އަޅުވައިގެން ދާ ކުދިންނެވެ. ކޮންމެ ކުއްޖެއްގެ މޫނު ހިނިތުންވުމަކާއިއެކު އުޖާލާކަމަށް ދައްކައެވެ. ހީވާ ކަހަލައެވެ. އިސްކޫލަށް ދާހިތުން އެއިން ކޮންމެ ކުއްޖެއްވަނީ ކެތްމަދުވެފައެވެ. މިއިން އެއްވެސް އުފާވެރިކަމެއް ނެތި މާޔޫސްކަން ވެރިވެފައިވަނީ ވަސީމާ އާއިއެކު ހިނގަމުންދިޔަ މަންހާގެ މޫނަށެވެ. ނޭވާ ހިފަހައްޓާލައިގެން ހުރެ ދާއިންގެ ކާރާދިމާލަށް ދުރުންފެށިގެން ބަލަމުންދިޔަ މަންހާގެ ހިތް މޭގެތެރޭ ނަށައިގަތްފަދައެވެ. އެހެންނުވާންވީ ސަބަބެއް ނެތެވެ. ކުރިމަތީ އޮތްކާރަށް އަރަން ހިތްގައިމު ފިރިހެންވަންތަކަމުން ފުރިގެންވި ހިނގުމެއްގައި އެހެރަގެން އަންނަނީ ދާއިންވިއްޔާއެވެ. ގަދަ ދަނބުކުލައަކަށްދާ ޓައީގައި ހިފަހައްޓާލީ ވަޔާއެކު ޓައީ އަރާތީއެވެ. ދާއިން އިތުރު ދިމާލަކަށް ބަލާލުމެއްނެތި އައިސް އެރީ އޭނަގެ ކާރަށެވެ. މަންހާއަށް ހިނގުން ބާރުކޮއްލެވުނެއްކަމަކު ދާއިންގެ ކާރު މާއަވަހަށް ދުއްވާލައިފިއެވެ. އިސްޖަހާލަމުން ދެބުމަށް ގޮއްޖަހާލެވުނީ ދާއިން މާއަވަށް ކާރު ދުއްވާލީމައެވެ.\n"އަދި ވަގުތު އެބައޮތޭ، މަންހާގެ ގަޑިޖެހުނަކަށް މަންމައެއް ނުދޭނެއެއްނު" ވަސީމާ މަންހާގެ ހިނގުން ބާރުކޮއްލުމުން ބުނެލިއެވެ. މަންހާގެ ހިނގުން މަޑުކޮއްލިއެއްކަމަކު އެއީ ވަސީމާގެ ބަހަކަށް ނޫނެވެ. އަވަހަށް އޭނަ ހިނގުންބާރުކޮއްލީ ދާއިންއަށް ފެނިލާށެވެ. އެކަމަކު ދާއިންގެ ކާރު ނައްޓާލުމާއިއެކު އެކަންވެސްވީ ބޭކާރެވެ.\nއާދައިގެ މަތިން ދާއިންމެންގޭގައި ހަރުކޮއްފައިވާ ޕޯސްޓު ފޮއްޓަށް މަންހާ ބަލާލީ ލޯބިވެތިގޮތަކަށެވެ. އެހެންނަމަވެސް މިއަދު އޭނައަށް ތަފާތުކަމެއް ފެނިއްޖެއެވެ. އެގޭ ނަންބޯޑު ހަރުކޮއްފައިވާ ދިމާނޫން އަނެއްފަރާތު ފާރުގައި ކޮމްޕެނީއެއްގެ ނަންބޯޑު ހަރުކޮއްފައިވާތީ ފެނުނެވެ. މީގެ ކުރިން މަންހާއަށް އެތަނުގައި ބޯޑެއް ހަރުކޮއްފައިވާ ތަނެއް ނުފެނެއެވެ. އިސްކޫލު ބަންދުތެރޭ ވަރަށް ގިނަ ކަންތައްތައް ބަދަލުވީބާއޭ މަންހާގެ ހިތަށްއެރިއެވެ. އެކަމަކު އެހާ ދުވަހެއް އަދި ނުވެއެވެ. ފާރުގައި ހަރުކޮއްފައިހުރި ކަޅުކުލައިގެ ބޯޑުގައި ރަންކުލައިން ލިޔެފައިވާ އެއްޗެއް މަންހާ ކިޔާލިއެވެ.\n"މޮޑާރން ޑިޒައިން" މަންހާ ކިޔާލިއެވެ. އަދި ބޮޑުކޮއްލިޔެފައިވާ ނަމުގެ ތިރީގައިވާ އެއްޗެއް ކިޔާލުމުން އެއީ އާރކިޓެކްޗަރ އާއި އިންޓީރިއަރ ޑިޒައިންކޮއްދޭ ކޮމްޕެނީއެއްގެ ނަންބޯޑުކަން މަންހާއަށް ޔަގީންވިއެވެ. އަވަސް ނަޒަރެއް ހިންގާލެވުނީ އެކޮމްޕެނީއަކީ ދާއިންގެ ކޮމްޕެނީއަށް ނޫނީ ނުވާނެކަން އެހިތްބުނުމުން، އޭނަގެ ފޯނުނަންބަރު އިނދެދާނެ ކަމަށެވެ. އެހެންނަމަވެސް އެކަންވެސް ކާމިޔާބުވާގޮތްނުވީ ބޯޑުގައިވަނީ ލޭންޑްލައިން ނަންބަރަކަށް ވީކަމެވެ. އެ ކޮމްޕެނީގެ އޮފިސް ހިންގަނީވެސް ދާއިންމެންގެއަކު ނޫންކަން އެނގުނީ އެނަންބޯޑުގައި ޖަހާފައިވި އެޑްރެހުންނެވެ.\n"ކީއްކުރާ ތަނެއްތަ އެއީ؟ ކުރިން އެގޭގަ ނީދޭ ދޯ އެބޯޑެއް ހަރުކޮއްފަ" ވަސީމާ އެހެން އަހާލުމުން މަންހާ ސިހުނެވެ. ވަސީމާ އެގެއަށް ސަމާލުކަން ދޭންވީ ކީއްވެބާއޭ އޭނަ ހިތަށްއެރިއެވެ.\n"ހޫމް، މިބަންދުތެރޭގަ ކަންނޭގެ ހަރުކޮއްފަ އެއިނީ......އެއީ އިމާރާތް ކުރަހާދީ އެތަންތަން ފަރުމާކޮއްދޭ ބައެއް" މަންހާ ވަސީމާއަށް އޮޅުން ފިލުވާދިނިވެ.\nއިސްކޫލަށް ވަދެވުމާއިއެކު މަންހާއަށް އޭނަގެ ރަޙުމަތްތެރިން ހޯދާލެވުނެވެ. އާދައިގެ މަތިން މީގެކުރިންވެސް އެކުދިންގެ ތެރޭދެކެވެމުން ދިޔަ ވާހަކަ ދެކެވޭގޮތްވީ ބްރޭކްގެ ފަހުންނެވެ. މަންހާ މެލޭޝިޔާއަށް ދިއުމުގެ ތެރޭ އެއަރޕޯޓްގެ ޑިއުޓީ ފްރީ ތެރޭ ހިނގި ކަންތައްތަކުގެ ވާހަކަތަކާއި އެކޮޅުގައި ހިނގާދިޔަ ކަންތައްތަކުގެ ވާހަކަ ކިޔާދިނެވެ. އަދި އަލީޝާ އާއި ޝިފްނާ އާއި އަމާނީއަށް ގެނައި ހަދިޔާ ދިއްކޮއްލިއެވެ. ތިންކުދިން އެއްފަހަރާ ގޮތަކަށް އަވަސް އަވަހަށް ހިފީ އުފަލުންނެވެ. މަންހާ އެއިން ކޮންމެ ކުއްޖަކަށް ގެނެސް ދިނީ ދަބަހުގެ ޒިބުގައި އެލުވާލާ ކުޑަކުޑަ ބެއަރއަކާއި އަލިމަސްފަދަ ކުދި އެސްތަކެއް ޖަހާފައިވާ ވިދާ އަނގޮއްޓިއެކެވެ.\n"އޯ ތޭންކްސް މަން......ބަލާ މަގޭ އަތާ ކިހާ ގުޅޭ...." އަލީޝާ އަވަހަށް އަނގޮއްޓި އަޅާލުމާއިއެކު އެހެން ކުދިންނަށް ދައްކާލިއެވެ.\n"ސީ މައިން، އަހަރެންގެ އަތާވެސް ނުލާހިކު ގުޅޭ، މި އެލީ ދެން މާ ދޮންމީހަކަށް ވެގެން އުޅޭނެ، ހެ ހެ ހެ ހެ ހެ" އަމާނީ އޭނަގެ އަތްތިލަވެސް ދައްކާލަމުން ބުނެލިއެވެ.\nމަންހާ އޭނަގެ އެކުވެރިންގެ ސަމާލުކަން އަނެއްކާވެސް ހޯދީ ދާއިންގެ ނަން ހާމަކުރަމުންނެވެ. އޭނަގެ ހިތުގެ ހަމަޖެހުން ނަގާލީ މަންހާގެ މަންމަ ޒާރާއެއްގެ ނަން ހާމަކުރީއްސުރެން ފެށިގެންނެވެ. މަންހާގެ އެކުވެރިން އޭނައަށް ހިޔާލުދިނީ ޒާރާގެ މަތިން ހަނދާން ނައްތާލުމަށެވެ. ހީއަކަށް ބިނާކޮށް ޒާރާ އާއި ދާއިންގެ މެދުގައި ގުޅުމެއް ވާކަމަށް ގަބޫލުނުކުރުމަށެވެ. އެއީ ހުދު މަންހާވެސް ބޭނުންވާގޮތެވެ. ދާއިންއަކީ އެހެން މީހެއްގެ ހައްގަކަށް ވާކަށް ބޭނުމެއްނޫނެވެ.


އާޒިމްގެ ރައްދު މައުމޫނަށް: ރައްޔިތުން ބޭނުންވެއްޖެ ނަމަ އިރު އިރުކޮޅުންވެސް ނިޒާމު ބަދަލުކުރެވޭނެ! | Sangu News\n19 އޭޕްރިލް 2021 - 21:00\nރައްޔިތުން ބޭނުންވެއްޖެ ނަމަ އިރު އިރުކޮޅުންވެސް ވެރިކަމުގެ ނިޒާމު ބަދަލުކުރެވޭނެ ކަމަށް މެެދު ހެންވޭރު ދާއިރާގެ މެމްބަރު އަދި އެމްޑީޕީ ޕީޖީ ލީޑަރު އަލީ އާޒިމް ވިދާޅުވެއްޖެއެވެ.\nވެރިކަމުގެ ނިޒާމު ބަރުލަމާނީ އަށް ބަދަލުކޮށް ބޮޑުވަޒީރެއްގެ ގޮތުގައި ގައުމު ހިންގަން ބޭނުންފުޅުވާކަން ރައީސް ނަޝީދު، ރައީސް އިބްރާހިމް މުހައްމަދު ސޯލިހަށް އިއްޔެ ވަނީ ދަންނަވާފައެވެ. މިކަމާ ގުޅިގެން ރައީސް ވަނީ ވެރިކަމުގެ ނިޒާމަށް ބަދަލެއް ގެނެވޭނީ ރައްޔިތުންގެ ވޯޓަކުން ކަމަށް ދެކެވަޑައިގަންނަވާ ކަމަށް ވިދާޅުވެފައެވެ.\nމި ބަހުސް އަނެއްކާވެސް ފެންމަތިވުމާ ގުޅިގެން ކުރީގެ ރައީސް މައުމޫން އަބްދުލްގައްޔޫމް ވިދާޅުވީ ރާއްޖޭގެ ވެރިކަމުގެ ނިޒާމު އިރުއިރުކޮޅުން ބަދަލު ނުކުރެވޭނެ ކަމަށާއި ރާއްޖޭގައި ހިނގަމުން މިދާ ރިޔާސީ ނިޒާމަކީ ދިވެހި ރައްޔިތުންގެ ބޮޑު އަޣްލަބިއްޔަތަކުން ނިންމާފައިވާ ނިޒާމެއްކަމަށެވެ.\nމައުމޫނަށް ރައްދުދެއްވައި އާޒިމް މިރޭ ކުރެއްވި ޓްވީޓެއްގައި ވިދާޅުވީ ރައްޔިތުން ބޭނުންވެއްޖެނަމަ އިރުއިރު ކޮޅުންވެސް ވެރިކަމުގެ ނިޒާމު ބަދަލު ކުރެވޭނެ ކަމަށެވެ.\nރައީސް ސޯލިހަށް ނަޝީދު އިއްޔެ ފޮނުއްވި މެސެޖުގައި ވަނީ އަންނަ އަހަރު ފެބްރުއަރީ މަސް ތެރޭގައި ނިޒާމު ބަދަލުކޮށް މަޖިލީހުން ސަރުކާރު އެކުލަވާލުމަށް އެދިވަޑައިގެންފައެވެ. އަދި 2023 ގައި ބޭއްވުމަށް ހަމަޖެހިފައިވާ ރިޔާސީ އިންތިހާބު ނުބޭއްވުމަށްވެސް ނަޝީދު ވަނީ އެދިވަޑައިގެންފައެވެ.\n38%ވަރަށް ގަދަ 0%ވަރަށް ގަޔާވޭ 0%ބޮޑު ޖޯކެއް 0%ހައިރާންވެއްޖެ 13%ވަރަށް ދެރަ 50%ރުޅިގަދަ ވަނީ


Jabariya Jodi ge Furathama Dhe Poster Dhahkalaifi\n"ޖަބަރިޔާ ޖޯޅީ"ގެ ޕޯސްޓަރެއް--\nއޭކްތާ ކަޕޫރު ޑައިރެކްޓުކުރާ ފިލްމު "ޖަބަރިޔާ ޖޯޑީ" ގެ ފުރަތަމަ ދެ ޕޯސްޓަރު ނެރެފިއެވެ.\nސިދާތް މަޅޯތުރާ އާއި ޕަރިނީތީ ޗޯޕްރާ "ޖަބަރިޔާ ޖޯޑީ"ގައި ލީޑު ރޯލުން ފެނިގެންދާއިރު އެދެތަރިން ވަނީ ޓުވިޓާ މެދުވެރިކޮށް އެއެފިލްމުގައި އެދެމީހުން ފެނިގެންދާނެ ގޮތުގެ ޕޯސްޓަރު ދައްކާލާފައެވެ.\nފިލްމުގެ ފުރަތަމަ ޕޯސްޓަރުގައި ޕަރިނީތި ހިއްސާކޮށްފައިވާއިރު ޕަރިނީތި ވަނީ ފިލްމުގެ ޝޫޓިން ފަށާފައިވާކަން ވެސް ހާމަކޮށްފައެވެ. އެޕޯސްޓަރުން ފެނިގެންދަނީ ޕަރިނީތި އާއި ސިދާތު އެކަކު އަނެކަކު ލޮލަށް ގެއްލިފައިވާ ތަނެވެ. އަދި އެ ޕޯސްޓަރުގައި ދެމީހުންގެ މެދުގައިި ހޭނެތިފައިވާ ކައިވެނި ކުރަން އުޅޭ ފިރިހެންމީހެއް ފެނިގެންދެއެވެ.\nANNOUNCEMENT - shooting begins!! @S1dharthM @balajimotionpic pic.twitter.com/LGoKRHB1pK— Parineeti Chopra (@ParineetiChopra) August 20, 2018\nސިދާތު ހިއްސާކުރި ޕޯސްޓަރާއެކު އޭނާ ވަނީ ފިލްމުގައި ދެމީހުންނަށް ކިޔާ ނަން ވެސް ހާމކޮށްފައެވެ. އެގޮތުން ސިދާތަށް އެފިލްމުގައި ކިޔަނީ "އަބޭ" އެވެ. އަދި ޕަރިނީތި އަށްކިޔަނީ "ބަބްލީ" އެވެ.\nHere are Abhay n Babli an anokhi and desi jodi! Presenting #JabariyaJodi.@ParineetiChopra @ektaravikapoor @balajimotionpic @RuchikaaKapoor @ShaileshRSingh @writerraj pic.twitter.com/frrduUtPYs— Sidharth Malhotra (@S1dharthM) August 20, 2018\nއެފިލްމު ބިނާކޮށްފައިވަނީ ކައިވެނިކުރަން އުޅޭ ފިރިހެންމީހާ ކިޑްނެޕްކުރުމުގެ މައްޗަށެވެ. އަދި ގަދަކަމުން ކައިވެނި ކުރުމުގެ މައްޗަށެވެ. އެފިލްމުގެ ނެރޭނެ ދުވަހެއް އަދި ހާމަކޮށްފައި ނުވެއެވެ. އަދި ފިލްމުގައި ފެނިގެންދާނެ އިތުރު ކާސްޓުންގެ ނަން ވެސް އަދި ހާމަކޮށްފައެއް ނުވެއެވެ.


Hailam ah faisaa dhinin, dhen ves dheynan: Alhan\nހައިލަމަށް ފައިސާ ދިނިން، އަދިވެސް ދޭނަން: އަލްހާން\nއަލްހާން ފަހުމީ: ގާޒީ ހައިލަމަށް ފައިސާ ދެއްވި ކަމަށް ވިދާޅުވި - އަވަސް ފޮޓޯ\nކުރިމިނަލް ކޯޓުގެ އިސް ގާޒީ އަހުމަދު ހައިލަމްއަށް ދެ ލައްކަ ރުފިޔާ ދެއްވި ކަމަށާއި ކުރިއަށް އޮތް ތަނުގައި ވެސް ފައިސާ ދެއްވާނެ ކަމަށް ފޭދޫ ދާއިރާގެ ކުރީގެ މެންބަރު އަލްހާން ފަހުމީ ވިދާޅުވެއްޖެ އެވެ.\nއަލްހާން މިހެން ވިދާޅުވީ ޖުޑީޝަލް ސާވިސް ކޮމިޝަން (ޖޭއެސްސީ)އިން އަލްހާން، ގާޒީ ހައިލަމަށް ފައިސާތަކެއް ދެއްވި މައްސަލަ ބަލަން ފެށުމުންނެވެ. އަލްހާން ވިދާޅުވީ ފައިސާ ދިނަސް ކުރެވޭނެ ކަމެއް ނޯންނާނެ ކަމަށެވެ.\nޖޭއެސްސީގެ މިއަދުގެ ބައްދަލުވުމަށްފަހު ޖޭއެސްސީއިން އާންމުކުރި ބަޔާނުގައި ބުނީ ގާޒީ ހައިލަމްއާއެކު އަލްހާންގެ ދެ ލައްކަ ރުފިޔާގެ ޓްރާންސެކްޝަނެއް ހިންގާފައިވާކަން ފާހަގަ ކުރެވިގެން ފުލުހުން ކޮމިޝަނަށް އަންގާފައިވާ ކަމަށެވެ.\nއެ ޓްރާންސެކްޝަން ހިނގާފައިވަނީ މި އަހަރުގެ މެއި މަހުގެ 19 ވަނަ ދުވަހު އެވެ. ފުލުހުން އޭގެ މައުލޫމާތު ޖޭއެސްސީއަށް ހިއްސާކޮށްފައިވަނީ އިއްޔެ އެވެ. އެއީ ގާޒީއަށް ތުހުމަތުވާ ސީރިއަސް މައްސަލަތަކަށްވާތީ އެ މައްސަލަ ބަލަން ނިންމީ ކަމަށް ޖޭއެސްސީއިން ބުންޏެވެ.\nމި ޓްރާންސެކްޝަންގެ މައުލޫމާތު އެމްއެމްއޭއިން ފުލުހަށް ހިއްސާކޮށްފައިވަނީ ޖުލައި މަހުގެ 25 ވަނަ ދުވަހު އެވެ. ނަމަވެސް ޖޭއެސްސީއާ ފުލުހުން އެ މައުލޫމާތު މިވިހާ ދުވަހު ހިއްސާކޮށްފައިނުވާތީ އޭގެ ކަންބޮޑުވުން ޖޭއެސްސީއިން ފާޅުކުރި އެވެ.\nޖޭއެސްސީއިން ބުނީ މައްސަލާގައި އެކަށީގެންވާ ފިޔަވަޅު ފުލުހުން އަޅާފައިނުވާ ކަމަށް ގަބޫލު ކުރެވޭތީ އެކަން ބެލުމަށް ރައްޔިތުންގެ މަޖިލީހަށާއި ރައީސް އިބްރާހިމް މުހައްމަދު ސޯލިހަށް އަދި ނޭޝަނަލް އިންޓިގްރިޓީ ކޮމިޝަނަށް ހުށަހަޅާނެ ކަމަށެވެ.\nގާޒީ ހައިލަމަށް ފައިސާތަކެއް ދިން މައްސަލައެއް ފެންމަތިވެފައިވާއިރު އިއްޔެ ޖޭއެސްސީއިން ވަނީ އޭނާ ސަސްޕެންޑްކޮށްފަ އެވެ. ހައިލަމް ސަސްޕެންޑް ކޮށްފައިވަނީ ނަސްރުގެ ދުވަހުގެ ތަހުނިޔާ ކިޔުއްވުމަށް ކުރިމިނަލް ކޯޓުގެ އެތެރޭގެ ވައިބާ ގުރޫޕަކަށް ފޮނުއްވި މެސެޖަކާ ގުޅިގެންނެވެ. އެ މެސެޖްގައި ވަނީ ރައީސް ސޯލިހާއި ރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ ކަރުގައި ޗޭނު ޖަހާފައިވާ ކުރެހުމެކެވެ.\nއެ ކުރެހުން ފޮނުވުނީ އޮޅިގެން ކަމަށް ވިދާޅުވެ ގާޒީ ހައިލަމަށް މާފަށް އެދިވަޑައިގެންފައިވެ އެވެ. އޭނާ ސަސްޕެންޑް ކޮށްފައިވަނީ ކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ މައްޗަށް ހުކުމް އިއްވުމުގެ އަޑުއެހުމުގެ ގަޑިއިރުތަކެއް ކުރިންނެެވެ. އެ ޝަރީއަތް ވަނީ ކެންސަލްކޮށްފަ އެވެ. ރައީސް ޔާމީންގެ މައްސަލައާ ގުޅިގެން ވެސް ގާޒީ ހައިލަމް ރިޝްވަތު ނަންގަވާފައިވާ ކަމަށް އެމްޑީޕީގެ ބައެއް މަޖިލިސް މެންބަރުން ވަނީ ތުހުމަތު ކުރައްވާފަ އެވެ.\nއަލްހާން ފަހުމީ ޖޭއެސްސީ ޝަރުއީ ދާއިރާ + ޝަރުއީ ދާއިރާ ރިފޯމް ކުރުން އަހުމަދު ހައިލަމް\nގާޒީ ހައިލަމަށް އަލްހާން ފައިސާ ދިން މައްސަލައެއް ބަލަނީ\n"ފަނޑިޔާރުގެއަށް ނުފޫޒު ފޯރުވާ ސަގާފަތް މި ސަރުކާރުން ދިރުވާ"


“ކިސްވާ” ގެފުޅުގެ އުރަކޮޅު – Ilm\n“ކިސްވާ” ގެފުޅުގެ އުރަކޮޅު\nމައްކާގައި ހުންނަ ކައުބަތުﷲ (ﷲގެ ގެފުޅު) އަކީ މިބިންމަތީގައިވާ އެންމެ މުޤައްދަޞް ބިނާއެވެ. އިސްލާމީ ތާރީޚާއި ގުޅިފައިވާ ޚާއްޞަތަނެކެވެ. މާތް ﷲގެ އަމުރުފުޅަށް ސަލާމްލެއްވި އިބްރާހިމް ގެފާނު ބިނާކުރައްވާފައިވާ މާތް ބިނާއެވެ. ގެފުޅުގައި ލެވިފައިވާ އުރަކޮޅަކީ ތާރީޚީގޮތުންނާއި އެހެނިހެން ގޮތްގޮތުން ވެސް ޚާއްޞަ އެތައް ކަމެއްވާ އުރަކޮޅެކެވެ. ކޮންމެ އަހަރަކު ހައްޖަށް ތައްޔާރުވުމުގެ ގޮތުން ގެފުޅުގެ އުރަކޮޅު އާކުރެއެވެ. ތާރީޚް ޢިލްމުވެރިންނާއި ދަންނަބޭކަލުންގެ ތެރެއިން ބައެއް ފަރާތްތަކުން ދެކޭގޮތުގައި ގެފުޅުގައި އުރަކޮޅެއް (ކިސްވާ) އެންމެ ފުރަތަމަ ލެއްވީ ސަލާމްލެއްވި އިސްމާޢީލްގެފާނެވެ. އެހެންނަމަވެސް ގިނަ ޢިލްމުވެރިން ބުރަވަނީ ޔަމަންކަރައިގެ ޙިމްޔަރު ވަންހައިގެ ރަސްކަލެއް ކަމުގައިވާ ޠުއްބަޢު އަބޫކަރިބް އަސްޢަދު އަކީ އެންމެ ފުރަތަމަ ގެފުޅުގައި އުރަކޮޅެއް ލެއްވި ފަރާތްކަމަށެވެ. ބުނެވޭގޮތުގައި އިސްލާމްދީން އައުމުގެ ކުރިން މައްކާގެ މުއްސަންޖެއްކަމުގައިވާ އަބޫ ރާބިޢާ ބިން ޢަމްރޫ އަލް މަޚްޒޫމީ ޤުރައިޝުންނާ މަޝްވަރާކޮށްގެން ކޮންމެ އަހަރަކު ގެފުޅުގެ އުރަކޮޅު ބަދަލުކުރުމަށްޓަކައި ދެއަހަރުން އެއްއަހަރު ޤުރައިޝުން އުރަކޮޅެއް ތައްޔާރުކުރާގޮތަށް އަދި އަނެއް އަހަރު އޭނާ އުރަކޮޅެއް ތައްޔާރުކޮށް ހަދިޔާކުރާގޮތަށް ހަމަޖެއްސިއެވެ. އޭނާ މަރުވުމާއި ހަމައަށްވެސް މިގޮތުގެ މަތިން ދެއަހަރުން އެއްއަހަރު އޭނާގެ ޚަރަދުގައި ގެފުޅަށް އުރަކޮޅެއް ލަމުން ދިޔަކަމުގައި ބުނެވެއެވެ. ޖެހިގެން އަންނަ އަހަރު ލާ އުރަކޮޅަކީ ގުރައިޝުން ލާ އުރަކޮޅެކެވެ.\nމައްކާފަޠަހަކުރެއްވުމުގެ ކުރިން ގެފުޅުގެ އުރަކޮޅު ބަދަލުކުރުމުގައި ރަސޫލުﷲގެފާނު ބައިވެރިވެވަޑައިގެންފައެއް ނުވެއެވެ. އަދި ހިޖުރައިން7ވަނަ އަހަރުގައި މައްކާފަޠަހަކުރެއްވުމަށްފަހުވެސް ގެފުޅުގެ އުރަކޮޅު ހުރިގޮތަށް ބެހެއްޓެވީއެވެ. މިގޮތަށް ހުއްޓާ ގެފުޅު ޒީނަތްތެރިކުރަން އުޅުނު އަންހެނެއްގެ އަތުން ގެފުޅުގެ އުރަކޮޅުގައި ރޯވެ ވަރަށް ބޮޑުބައެއް އެނދުމުން ރަސޫލާގެ އެންގެވުމަށް އުރަކޮޅު އައުކުރެވުނު ކަމުގައި ބުނެވެއެވެ. ޔަމަނުގެ ހުދު ފޮއްޗަކުންނެވެ. އެއަށްފަހު4ޚަލީފާއިންގެ ޒަމާނުގައިވެސް އުރަކޮޅު އާކުރެވެމުންގޮސްފައިވެއެވެ.\nއުމަވީ ޚިލާފަތުގެ ބިންގާ އެޅުއްވި އަމީރު މުޢާވިޔަތު ޚިލާފަތުގެ ދުވަސްވަރު އަހަރަކު ދެފަހަރު އުރަކޮޅު ބަދަލުކުރަމުން ދިޔައެވެ. ގެފުޅަށް ފަށުއީގެ އުރަކޮޅެއް ލާންފެށުނީ އެދުވަސްވަރުގައި ކަމަށްވެއެވެ. އުމަވީ ދައުލަތަށް ނިސްބަތްވާ އެކިއެކި ޚަލީފާ އިންގެ ދުވަސްވަރު އެގޮތުގެ މަތިން އަހަރަކު ދެފަހަރު އުރަކޮޅު ބަދަލުކުރަމުން ގޮސްފައިވެއެވެ.\nއައްބާސީ ޚިލާފަތުގެ ޒަމާނުގައި އަހަރަކު3ފަހަރު ގެފުޅުގެ އުރަކޮޅު ބަދަލުކުރެވުނެވެ. ކޮންމެ ފަހަރަކު ވެސް ލަނީ ތަފާތު ކުލައެއްގެ އުރަކޮޅެކެވެ.\nއައްބާސީ ޚަލީފާ ނާޞިރު އާއި ހަމައަށް އައިއިރު ގެފުޅުގެ އުރަކޮޅު ބަދަލުކުރުމުގެ ބަދަލުގައި ކޮންމެ ފަހަރަކުވެސް އާ އުރަކޮޅުލެވެމުންދިޔައީ ކުރިންހުރި އުރަކޮޅުގެ މައްޗަށެވެ. މަތިމައްޗަށް އެތައް އުރަކޮޅެއްލާފައި ހުރުމުން ގެފުޅަށް ގެއްލުން ލިބޭނެކަމަށް ފެނިވަޑައިގެން، އަބަދުވެސް ގެފުޅުގައި ލެވިފައި ހުންނަންވާނީ އެންމެ އުރަކޮޅެއް ކަމުގައި އަމުރު ނެރުއްވީ ޚަލީފާ ނާޞިރުއެވެ. ޚަލީފާ ނާޞިރުއަށްފަހު މިއަދާހަމައަށްވެސް ކަންތައްތައް ކުރެވެމުންދަނީ މިގޮތުގެ މަތީންނެވެ.\nމިސްރުގެ ރަސްގެފާނު އަލްމަލިކުއްޞާލިޙް ނަޖުމުއްދީނު އައްޔޫބުގެ ދުވަސްވަރުން (1240މ. އިން 1249މ. އަށް) ފެށިގެން ގެފުޅުގެ އުރަކޮޅު ތައްޔާރުކުރެވެމުން ދިޔައީ މިޞްރުގައެވެ. ސަޢުދީއަރަބިޔާގެ ރަސްގެފާނު ޢަބުދުލް ޢަޒީޒް ބިން ސަޢުދުގެ އެންގެވުމަށް 1927 ވަނަ އަހަރު ވަނީ ގެފުޅުގެ އުރަކޮޅު ހެދުމަށް ސަޢުދީއަރަބިޔާގައި ޚާއްޞަ ފެކްޓްރީއެއް އުފައްދާފައެވެ. އެއަށްފަހު ގެފުޅުގެ އުރަކޮޅު “ކިސްވާ” ތައްޔާރުކުރެވެމުންދަނީ އެފެކްޓަރީގައެވެ. ގެފުޅުގެ އުރަކޮޅެއް ހެދުމަށް ހޭދަވަނީ 5.4 މިލިއަން ޑޮލަރެވެ. ކޮންމެ އަހަރަކުވެސް އުރަކޮޅު ބަދަލުކުރުމަށްފަހު ކުރިންހުރި އުރަކޮޅުގެ ތަންތަންކޮޅު އިސްލާމީ ޤައުމުތަކަށް ބަހާލަނީ ހަދިޔާގެ ގޮތުގައެވެ.\nކިސްވާ ގެ ބައެއް މަޢުލޫމާތު\nހަދާފައިވާ ފޮތީގެ ބާވަތް : ސިލްކް (ކަޅުކުލަ ޖައްސާފައި) ބަރުދަނުގައި 650 ކިލޯ\nޤުރުއާނުގެ އާޔަތްތައް ލިޔެފައިވަނީ : ރަނުގެ ރޮދިން 120ކިލޯ ރަނާއި 50 ކިލޯ ރިހި ބޭނުންކޮށްފައިވޭ\nމުޅިއުރަކޮޅު ހެދިފައިވަނީ 41 ބަޔަށް ކޮންމެ ބަޔެއްގައި 14 މީޓަރު ދިގުމިން\nބޮޑުމިން: 658 އަކަ މީޓަރ\nދޮރުކޮޅުގެ އުރަކޮޅުގެ ނަން: އަލް ބުރުޤް\nދޮރުކޮޅުގެ އުރަކޮޅުގެ މިންް: 6.5 މީޓަރ ދިގު، 3.5މީޓަރ ފުޅާ


Umra ah nugendhiya massalaiga SBT Bagir ithuru3aharah jalah | Mihaaru\nއުމްރާ އަށް ދިޔަ ދިވެހިންތަކެއް: އުމްރާ އަށް ގެންގޮސް ނުދިން މައްސަލާ ބާގިރަށް ތިން އަހަރުގެ ޖަލު ހުކުމެއް އައިއިރު އެފަދަ މައްސަލައެއްގައި އޭނާ މިހާރު ވެސް ދަނީ 19 މަހުގެ ޖަލު ހުކުމެއް ތަންފީޒު ކުރަމުން --ފޮޓޯ/މިހާރު\nއުމްރާ އަށް ގެންގޮސް ނުދިން މައްސަލާގައި އެސްބީޓީ ބާގިރަށް އިތުރު ތިން އަހަރުގެ ޖަލު ހުކުމެއް\n01 ޑިސެމްބަރ 2016 - 19:57 19 comments\nއުމްރާ އަށް ގެންގޮސްދޭނެ ކަމަށް ބުނެ ގިނަ ބައެއްގެ އަތުން ފައިސާ ނެގުމަށް ފަހު އުމްރާ އަށް ގެންގޮސްނުދީ އަދި އެ ފައިިސާ އަށް ޚިޔާނާތްތެރިވި މައްސަލައިގައި އެސްބީޓީ ޖަމާއަތުގެ ވެރިޔާ އަބްދުﷲ ބާގިރު ތިން އަހަރަށް ޖަލަށްލާން ކްރިމިނަލް ކޯޓުން މިއަދު ހުކުމްކޮށްފި އެވެ.\nބާގިރުގެ މައްޗަށް އެ ހުކުމް އައި އިރު އެފަދަ އެހެން މައްސަލައެއްގައި އޭނާ މިހާރު ވެސް ދަނީ 19 މަހުގެ ޖަލު ހުކުމެއް ތަންފީޒު ކުރަމުންނެވެ. ކުރިން އޭނާ އަށް ޖަލު ހުކުމް އައީ 2013 ވަނަ އަހަރު ހައްޖަށް ގެންގޮސްދޭނެ ކަމަށް ބުނެ ބައެއްގެ އަތުން ފައިސާ ނެގުމަށް ފަހު ހައްޖަށް ގެންގޮސް ނުދީ އަދި އެ އަށް ޚިޔާނާތްތެރިވި މައްސަލައިގަ އެވެ.\nބާގިރުގެ މައްޗަށް ކުރިން އައި 19 މަސް ދުވަހުގެ ޖަލު ހުކުމް އައިތާ އަހަރެއް ނުވަނީސް އޭނާގެ މައްޗަށް އިތުރު ތިން އަހަރާއި ދެ މަހާއި 12 ދުވަހުގެ ޖަލު ހުކުމެއް މިއަދު އައީ 2013 ގައި އުމްރާ އަށް ގެންގޮސްދޭނެ ކަމަށް ބުނެ 13 މީހެއްގެ އަތުން 490،000ރ. ނެގުމަށް ފަހު އުމްރާ އަށް ގެންގޮސް ނުދިން މައްސަލައިގަ އެވެ.\nކޯޓުގެ ހުކުމުގައިވަނީ އެކި މީހުން އަތުން އެ ފައިސާ ނެގުމަށް ފަހު އުމްރާ އަށް ގެންގޮސް ނުދީ އަދި އެ ފައިސާ އަށް ޚިޔާނާތްތެރިވިކަން ބާގިރުގެ ވާހަކަތަކުންނާއި ހެކިންގެ ބަހުން ސާބިތުވާ ކަމަށެވެ. އޭނާ ޖަލަށްލާން ހުކުމްކުރީ އާ ގާނޫނުލް އުގޫބާތުގެ ދަށުންނެވެ.\nހުކުމުގައިވާ ގޮތުން ބަދަލު ހޯދަން މަދަނީ ވަކި ދައުވާއެއް ކުރުމުގެ ހައްގު ގެއްލުން ލިބުނު ފަރާތްތަކަށް އޮންނާނެ އެވެ.\nއުމްރާ އަށް ގެންގޮސްދޭނެ ކަމަށް ބުނެ 2013 ގައި އިތުރު ބައެއްގެ އަތުން ފައިސާ ނެގުމަށް ފަހު އެ އަށް ޚިޔާނާތްތެރިވި ކަމަށް ބުނެ ވެސް ބާގިރުގެ މައްޗަށް ދައުވާ ކުރި އެވެ. އޭގެ ތެރެއިން އެއް ދައުވާ ސާބިތުނުވާ ކަމަށް މިއަދު ނިންމި އިރު އަނެއް ދައުވާ ސާބިތުވިޔަސް އުމްރާ އަށް ގެންގޮސް ނުދިން މައްސަލައިގައި އޭނާ އަށް ޖަލު ހުކުމް އިއްވާފައިވާތީ އިތުރު އަދަބެއް އޭނާ އަށް ދެވެން ނެތް ކަމަށް ވަނީ ނިންމައިފަ އެވެ.\nހައްޖާއި އުމްރާ އަށް ގެންގޮސްދޭނެ ކަމަށް ބުނެ 100 އަށް ވުރެ ގިނަ މީހުން އަތުން އެތައް މިލިއަން ރުފިޔާއެއް ނެގުމަށް ފަހު ހައްޖަށް ގެންގޮސް ނުދީ، އަދި އެ ފައިސާ އަށް ޚިޔާނާތްތެރިވި މައްސަލާގައި މަލީޝާ ޖަމާއަތުގެ ވެރިޔާގެ އިސްމާއިލް އަބްދުއްލަތީފްގެ މައްޗަށް ވެސް ދަނީ ޝަރީއަތް ހިންގަމުންނެވެ. އެ މައްސަލަ އަދި ނުނިންމަ އެވެ.\nއިތުރު ލިޔުންތައް ކްރިމިނަލް ކޯޓް ޚިޔާނާތް ހައްޖު ގްރޫޕްތައް އުމްރާ


ކުނި ވިއްކައިގެން އާމްދަނީ ހޯދާ އިންޑިޔާ ދެބެއިން\nއުމުރުން 34 އަހަރުގެ ގޮވިންދާއި އޭނާގެ ބޭބެ ޖޮގިންދަރު މީހުން އުކާލާ ކުނި ވިއްކައިގެން އާމްދަނީ ހޯދާތާ 10 އަހަރައް ވުރެ ގިނަ ދުވަސް ވެއްޖެއެވެ. މިދެބެއިންގެ މަސައްކަތައް ނަން ދެވިފަިއި ވަނީ "ސިވް ސްކްރެޕް ޑީލާސް" ގެ ނަމުންނެވެ.\nގޮވިންދާއި އޭނާގެ ބޭބެ ފުރަތަމަ ކުނި ހޮވާ، އެ ވިއްކަން ފެށި ދުވަސްތަކާއި އަޅާބަލާއިރު ކުނީގެ ބާވަތްތައް ވަނީ ވަރަށް ބޮޑައް ބަދަލުވެފައި ކަމަށް ޖޮގިންދަރު ބުންޏެވެ. އަދި ކުރިއާ އަޅާބަލާއިރު މިހާރު އެހެން އެއްޗެއްސަށް ވުރެ ޕްލާސްޓިކު ގިނަކަން އޭނާ ފާހަގަ ކުރި އެވެ.\nމީގެ ކުރީގައި މިމަސައްކަތް ކޮއްގެން 50،000 ރުޕީސް (700 ޑޮލަރު) މަހެއްގެ މައްޗައް ލިބުނު ކަމާއި، ނަމަވެސް މިހާރު ލިބެނީ އެ އަދަދުގެ ދެބައިކުޅަ އެއްބައިކަން 48 އަހަރުގެ ޖޮގިންދަރު ބުންޏެވެ.\nއެހެންމީހުން ބޭނުން ނެތިގެން އުކާލާ މުދަލަކީ އެތައް ހާސް ޑޮލަރެއްގެ އަގުބޮޑު "ހަޒާނާ" އެއް ކަމާށާއި، މިފަދަ ދިރިއުޅުމެއް ދެބައިންނަށް ލިބުމަކީ ބޮޑު ނަސީބެއް ކަމައް ޖޮގިންދަރު ފަހުރުވެރި ކަމާއިއެކު ބުނެއެވެ.\nކުނި ހޮވައި ނުވަތަ ކުނީގެ ވިޔަފާރި ކުރާ މީހުންނަކީ އިންޑިޔާ އަށް ވަރަށް މުހިންމު ބަޔަކައް ވަނީވެފަ އެވެ. އިންޑިޔާގެ ގިނަ ރަށްތަކާއި އަވަށްތަކުގައި ކުނި ނަގާ، ކުނި ނަައްތާލެވޭ ފަދަ ނިޒާމެއް ގާއިމު ކުރެވިފައި ނުވާކަމައް އިންޑިޔާގެ ކުނި ނައްތާލާ ކުންފުންޔެއް ކަމައަވާ "ވޭސްޓް ވެންޗާސް"ގެ ވެރިޔާ ބުނެ އެވެ.\nއަރުޝީފަށް ނެގީ 02/01/2019 10:37\nއެންމެފަހުން އަޕްޑޭޓްކުރީ 02/01/2019 10:37


ޑީސެންޓްރަލައިޒޭޝަން ޕޮލިސީ ކޯޑިނޭޝަން ކޮންފަރަންސް ރައީސުލް ޖުމުހޫރިއްޔާ ފައްޓަވައިދެއްވައިފި\nމިއޮތޯރިޓީއާއި، އިންޓަރނޭޝަނަލް ރިޕަބްލިކަން އިންސްޓިޓިއުޓް (އައި.އާރު.އައި) އާއި ޔޫ.އެސް އެއިޑް ގުޅިގެން 'ޑީސެންޓްރަލައިޒޭޝަން ޕޮލިސީ ކޯޑިނޭޝަން ކޮންފަރެންސް' ގެ ނަމުގައި ކޮންފަރެންސްއެއް މިމަހުގެ 30 ން 31 އަށް އޮންލައިންކޮށް ކުރިޔަށްގެންދާ ކޮންފަރެންސް ފަށްޓަވައިދެއްވަމުން މިހާރު އަމަލު ކުރެވެމުން މިދާ ޤާނޫން އަސާސީ އަކީ، ވަރަށް ބޮޑަށް ލާމަރުކަޒު ކުރުމަށް މަގުކޮށައިދިން ޤާނޫން އަސާސީއެއް ކަމަށާއި، ނަމަވެސް ހަޤީޤީ ލާމަރުކަޒީ ނިޒާމަކުން ރާއްޖޭގެ އަތޮޅުތަކާއި، ރަށްތައް ބާރުވެރިވެގެން ދިޔައީ ލާމަރުކަޒީ ޤާނޫނަށް 2019 ވަނަ އަހަރު، މި ސަރުކާރުން ހުށަހެޅި އިސްލާޙުތަކުން ކަމުގައި ރަޢީސުސް ޖުމްހޫރިއްޔާ އިބްރާހިމް މުހައްމަދު ސާލިޙް ވިދާޅުވެއްޖެއެވެ.\nއަދި ޤާނޫން އަސާސީ އަށް މި ގެނެވުނު ބަދަލުތަކަކީ ރާއްޖޭގެ ތަރައްޤީއަށް އެޅުނު މުހިއްމު ފިޔަވަޅެއް ކަމުގައި އެމަނިކުފާނު ދެކެވަޑައިގަންނަވާ ކަމުގައި ވެސް ވިދާޅުވިއެވެ. ދިވެހި ރާއްޖެއަކީ އުފެދުމުގައިވެސް ލާމަރުކަޒީ ސިފަތަކާއި އެކު އުފެދިފައި އޮތް ޖަޒީރާ ރާއްޖެއެއްކަމުންނާއި މާސިންގާ ހިންދު ކަނޑައަށް ފެތުރިފައިވާ މި ރަށްތައް ތަރައްޤީ ކުރެވޭނީ މަރުކަޒީ އުސޫލްތައް ދޫކޮއްލެވިގެންކަން އެމަނިކުފާނު ފާހަގަކުރެއްވިއެވެ. ކުރިއަށް މި އޮތް ލޯކަލް އިންތިޚާބަކީ ލާމަރުކަޒީ ނިޒާމަށް ގެނައި އިސްލާޙީ ބަދަލު ތަމްޞީލް ކުރުމުގެ ފުރަތަމަ ފިޔަވަޅުކަމަށާއި މި އިންތިހާބުން ލާމަރުކަޒީ ނިޒާމަށް އަންނާނޭ އެންމެ ބޮޑު ބަދަލަކީ އިންތީޚާބު ކުރެވޭ މަޤާމްތަކުގައި އަންހެނުން ތަމްޞީލްކުރާ މިންވަރު އެތައް ގުނައަކުން އިތުރުވެގެން ދިޔުންކަން ވެސް އެމަނިކުފާނު އަލި އަޅުއްވާލިއެވެ.\nއެމަނިކުފާނު ދެކެވަޑައިގަންނަވާ ގޮތުގައި މީ ރާއްޖޭގެ ތަރައްޤީއަށްވެސް އަދި ސިޔާސީ މަސްރަޙަށްވެސް އަންނާނޭ ހެޔޮ އަދި ބޮޑު ބަދަލެއްކަމާއި މި ބަދަލުތަކުގެ ހެޔޮ އަސަރު ރާއްޖޭގެ ކޮންމެ ރަށަކުން ފެނިގެންދާނެ ކަމަށް ވިދާޅުވެ، ފިރިހެނުންނާއި އެއް ހަމައެއްގައި އަދި މަޤާމްގެ ގޮތުންވެސް އެއް ފެންވަރެއްގައި އަންހެނުން ތަމްޞީލްކުރާ މިންވަރު އިތުރުވެގެން ދިޔުމާއިއެކު އަންހެނުންގެ ޙައްޤުތައް ކަށަވަރުކުރުމާއި ޤައުމީ ފެންވަރުގައި އެކަމަށް ދެވޭ އަހަންމިއްޔަތުކަން އިތުވެގެންދާނެކަމަށްވެސް އެމަނިކުފާނުގެ ވާހަކަފުޅުގައި އަލިއަޅުއްވާލިއެވެ.\nއަދި އިތުރަށް އެމަނިކުފާނު ފާހަގަކުރެއްވީ މިއީ ރައްޔިތުންގެ ސަރުކާރެއްކަމާއި، މިއީ ރައްޔިތުން ބާރުވެރިކޮށްގެން، ރައްޔިތުން ބައިވެރިކޮށްގެން ލާމަރުކަޒީ ނިޒާމް ހިންގަން ޖާގަ ދޭނެ ސަރުކާރެއްކަމެވެ. މިއަދު ކައުންސިލަރުންނަށް ޤާނޫނޫ ބާރު ލިބިއްޖެކާމާއި، ރަށް ރަށުގެ އިހްތިޞާސް ކަނޑައެޅި ކައުންސިލްގެ އިހްތިޞާސްގައި ހިމެނޭ ބިންތަކާއި، ފަޅުތަކާއި އެވަސީލަތްތަކުގެ މިލްކުވެރި ފަރާތަކީ ރަށު ކައުންސިލް ކަމުގައި އެމަނިކުފާނު ވިދާޅުވިއެވެ. އެވަސީލަތަކުން ހޯދާ އާމްދަނީ ލިބޭނީ އެރަށަކަށް ކަމާއި މިއީ ދިވެހި ތާރީޚުގައިވެސް ރަށުގެ މިލްކުވެރިކަން ރަށު ރައްޔިތުންނަށް ލިބިގެން އައި ފުރަތަމަ ފަހަރުކަން އެމަނިކުފާނު އުފަލާއި އެކު ފާހަގަކުރެއްވިއެވެ. އަތޮޅު ކައުންސިލްތަކުގެ ދައުރު އެތައް ގޮތަކުން ފުޅާވެ، އަތޮޅު ތަރައްޤީކޮށް، މުޅި އަތޮޅަށް ޚިދުމަތްކުރެވޭނެ ގޮތައް، ޒިންމާތަކާއި ވާޖިބުތައް އަތޮޅު ކައުންސިލްތަކާއި ހަވާލުކުރެވިފައިވާކަމަށާއި ދެން އޮތީ މަސައްކަތް ކުރުން ކަން އެމަނިކުފާނު ފާހަގަކުރެއްވިއެވެ. މި ޤާނޫނުން ލިބޭ ބާރުތަކާއި ވަޞީލަތްތަކާއިއެކު ރަށާއި އަތޮޅާއި، ސިޓީތަކުގެ ތަރައްޤީއަށް މުހިންމު މަސައްކަތްތައް ކޮށް އެކަމަށްޓަކައި ކައުންސިލްތަކަށް ބޭނުންވާ ފަންނީ ލަފައާއި އެހީތެރިކަން ސަރުކާރުން ދެއްވާނެކަމަށާއި ކައުންސިލްތަކުގެ މަސައްކަތްތައް މި އޮންނަނީ މަރުކަޒީ ސަރުކާރުގެ މަސައްކަތްތަކާއި ވަރަށް ބޮޑަށް ގުޅިފައިކަމުން، ކައުންސިލްތަކާއި މަތިކޮށްފައިވާ ޤާނޫނީ ޒިންމާތައް އެންމެ ފުރިހަމަ ގޮތުގައި އަދާކުރުމަށް، ދައުލަތުގެ ހުރިހާ މުއައްސަސާތަކެއްގެ އެއްބާރުލުން ލިބެން ޖެހޭނެ ކަމަށާއި، އަދި ސަރުކާރު ހިންގުމުގައި ޒަމާނުއްސުރެ ގެންގުޅެމުން އައި މަރުކަޒީ ވިސްނުން ދޫކޮށް، ސަރުކާރުގެ ސިޔާސަތުތައް، ތަންފީޒުކުރުމާއި، ހިދުމަތްތައް ދިނުމުގައި ލާމަރުކަޒީ އުސޫލަށް ބަދަލުވާންޖެހޭކަމަށް އެމަނިކުފާނު ވިދާޅުވިއެވެ.\nރަށު ބަންދުގައި ތިބޭތާ އަހަރަކަށް ވުރެ ގިނަދުވަސް ވެފައިވާ ކަމަށާއި މުޅި ދުނިޔެ ހުއްޓުމަކަށް އައިސް، މި ދަތި ދުވަސްތަކުގައި ލިބުނު އެންމެ ބޮޑު އިބުރަތަކީ މާލޭގެ ތޮއްޖެހުމާއި މެދު ފިޔަވަޅު އެޅުން މާބޮޑަށް ލަސްވެފައިވާ ކަމަށާއި މާލެ އަށް ޖަމާކޮށްފައިވާ ބާރުތަކާއި ހިދުމަތްތައް މުޅި ރާއްޖެއަށް ބަހާލަން ޖެހޭކަމެވެ. އެމަނިކުފާނު އިތުރަށް ވިދާޅުވީ، ރާއްޖޭގައި ކޮވިޑް ފެތުރެން ފެށުމާއިއެކު ސަރުކާރުން ސަމާލުކަންދިނީ ރާއްޖޭގެ ސިއްޙީ ނިޒާމް ހަރުދަނާކޮށް، ކޮވިޑް ގެ ދަތި ކަމުގައި މިހޭދަވި އަހަރަކަށްވުރެ ގިނަދުވަސް ސަރުކާރުން މަސައްކަތް ކުރީ ރާއްޖޭގެ ފަސް ރީޖަނަލް ހޮސްޕިޓަލުތަކަށް ބޭނުންވާ އުމްރާނީ ތަރައްޤީއާއި ވަސީލަތްތައް ދީ، އެތަންތަން ތަރައްޤީ ކުރުމަށްކަމެވެ. އެމަނިކުފާނު ދެކެވަޑައިގަންނަވާ ގޮތުގައި މީއީ ކޮވިޑް ހާލަތުގައި ސަރުކާރަށް ކުރެވުނު އެންމެ މުހިންމު އެއް މަސައްކަތްކަމާއި، ކޮވިޑްގެ ސަބަބުން އެތައް މަހެއް މާލެ ބަންދުވަފެއި ވީނަމަވެސް، އަތޮޅު އަދި ރީޖަނަލް ހޮސްޕިޓަލްތަކުން އެކަށީގެންވާ ފެންވަރުގައި ހިދުމަތް ދީފައިވާކަން ފާހަގަކުރައްވާފައިވެއެވެ. އެއީ ސިއްޙީ ހިދުމަތް ލާމަރުކަޒުކުރުމަށް 2019 ވަނަ އަހަރުން ފެށިގެން ކުރަމުން މިއަންނަ މަސައްކަތުގެ ނަތީޖާކަންވެސް އެމަނިކުފާނު ފާހަގަކުރެއްވިއެވެ. މިކަންކަން ފުރިހަމައަށް ކުރެވޭނީ ސަރުކާރުގެ ހުރިހާ ވުޒާރާއެއްގެ ވިސްނުން ލާމަރުޒީ ޤާނޫންގެ ރޫޙާއި އެއްގޮތް ވެގެންކަމަށާއި، މި ކުރާ މަސައްކަތް ކާމިޔާބުކުރެވޭނީ، ސަރުކާރުގެ ކޮންމެ މުވައްޒަފެއްގެ ވިސްނުމާއި މަސައްކަތް މި މަގަށް ބަދަލުކޮށްގެންކަން ރައީސުލްޖުމްހޫރިއްޔާ ވިދާޅުވިއެވެ. އެމަނިކުފާނު އިތުރަށް ވިދާޅުވީ މިފަދަ މުނާސަބު ވަގުތެއްގައި ހުރިހާ ބޭފުޅުން މަސައްކަތް ފައްޓަވައިދެއްވައި، ލާމަރުކަޒީ ނިޒާމަށް ރާއްޖެ ބަދަލުކުރުމަށް ކުރަން ހުރި ކަންކަމާއި މެދެ މަޝްވަރާ ކުރައްވައި، މިކަން ކުރެވޭނެ ގޮތަށް ވިސްނުން ބެހެއްޓެވުމަށެވެ. މީގެ އިތުރުން މިއީ އެކި ސިޔާސަތުތައް އެއްގޮތް ކުރުމަށް ލިބޭ ފުރުޞަތެއް ކަމާއި، މި ފުރުޞަތުގައި އައި.އާރު.އައި، ޔޫއެސް އެއިޑް، އަދި ބައިނަލް އަގުވާމީ ޖަމާއަތްތަކުން ވެދެއްވާ އެހީތެރިކަން ބަލައި ގަންނަކަން އެމަނިކުފާނު ފާޙަގަކުރެއްވިއެވެ.\n'ރަންހިރު ދަރުބާރު'ގެ ފުރަތަމަ ފޯރަމް ނިމިއްޖެ.


Oman aiydhashuve Raajje ah amilla baaru gellijje | Mihaaru\nމިރޭގެ މެޗުގައި އޮމާން ކުޅުންތެރިއަކު ކައިރިން ސެންޓޭ ބޯޅަ ހޯދަން މަސައްކަތް ކުރަނީ.-- ފޮޓޯ: ނިޝާން އަލީ/ މިހާރު\nއޮމާން އަތްދަށުވެ ރާއްޖެ އަށް އަމިއްލަ ބާރު ގެއްލިއްޖެ\n10 އޮކްޓޯބަރ 2017 - 23:16 16 comments\nއޭޝިއަން ކަޕް ކޮލިފައިންގައި މިރޭ މާލޭގައި އޮމާން އަތުން 3-1 އިން ބަލިވެ ޔޫއޭއީގައި 2019 ވަނަ އަހަރު އޮންނަ އޭޝިއަން ކަޕަށް ކޮލިފައިވުމުގެ އަމިއްލަ ބާރު ރާއްޖެ އަށް ގެއްލިއްޖެ އެވެ.\nކޮންމެ ގްރޫޕަކުން ދެ ޓީމު ކޮލިފައިވާއިރު، ކޮލިފައިން ގްރޫޕް ޑީގެ އެއް ވަނައިގައި، ކުޅުނު ހަތަރު މެޗުން މޮޅުވެގެން، އޮތީ 12 ޕޮއިންޓާ އެކު ފަލަސްތީނެވެ. ފަލަސްތީން ވަނީ އަމިއްލަ ދަނޑުގައި ކުޅުނު މެޗުން މިރޭ 10-0 އިން ބޫޓާން ބަލިކޮށްފަ އެވެ.\nމިރޭގެ މޮޅާ އެކު އޮމާން ވަނީ ދެ ވަނައިގައި ހަ ޕޮއިންޓުގެ ލީޑެއް ނަގައިފަ އެވެ. އެ ޓީމަށް ހަތަރު މެޗުން ވަނީ ނުވަ ޕޮއިންޓް ލިބިފަ އެވެ. ރާއްޖެ އަށް ހަތަރު މެޗުން ލިބުނީ ތިން ޕޮއިންޓެވެ. އެންމެ ފުލުގައި އޮތް ބޫޓާނަށް އަދި ޕޮއިންޓެއް ނުލިބެ އެވެ.\nރާއްޖެ އަށް ކޮލިފައިންގެ އަމިއްލަ ބާރު ގެއްލުނީ މިރޭގެ މެޗުން ޕޮއިންޓެއް ވެސް ނުހޯދުމުންނެވެ. ރާއްޖެ އަށް ދެން ފުރުސަތު ލިބޭނީ އޮމާން ދެން ކުޅޭ ދެ މެޗުން ބޫޓާނާއި ފަލަސްތީނު އަތުން ބޮޑު ތަފާތަކުން ބަލިވެ، ރާއްޖެ ކުޅޭ ދެ މެޗުން ބޫޓާނާއި ފަލަސްތީން އަތުން ބޮޑު ތަފާތަކުން މޮޅުވެގެންނެވެ.\nއަނިޔާގެ ސަބަބުން ކެޕްޓަން އަލީ އަޝްފާގު (ދަގަނޑޭ) އާއި ފޯވާޑް އަސަދުﷲ އަބްދުﷲ އަށް މި މެޗުގައި ނުކުޅެވޭއިރު މި މެޗަށް ރާއްޖޭން ނުކުތީ ޒުވާން ފޯވާޑް ލައިނަކާ އެކު އެވެ. މި ގޮތުން ރަސްމީ މެޗެއްގައި ފުރަތަމަ ފަހަރަށް، ފުރަތަމަ އެގާރައިން އަހުމަދު ރިޒުވާން (ރިޒޭ) އާއި ނާއިޒު ހަސަން (ދާދު) އަށް ވަނީ ފުރުސަތު ދީފަ އެވެ.\nޓީމުގެ ކެޕްޓަން ބޭންްޑް އަޅައިގެން ކުޅުނީ ކޮލިފައިންގައި ފަލަސްތީނާއި ބޫޓާން މެޗުގައި ކެޕްޓަންކަން ކުރި އަސްހަދު އަލީ (އަޑުބަރޭ) އެވެ. އަދި އެންމެ ފަހުން ކުޅުނު ދެ މެޗުގައި ޓީމުގެ ފުރަތަމަ އެގާރައިގައި ކުޅުނު އަކުރަމް އަބްދުލް ގަނީ (އަކޫ) ފެށީ ބެންޗުންނެވެ.\nއޮމާނުން ތަޖުރިބާކާރު ގިނަ ކުޅުންތެރިންނާ އެކު މި މެޗަށް ކުރިމަތިލިއިރު، އެ ޓީމުގެ ގޯލުގައި ހުރީ އަދި ކެޕްޓަނަކީ އިނގިރޭސި ޕްރިމިއާ ލީގުގެ ކްލަބްތަކަށް މީގެ ކުރިން ކުޅުނު އަލީ އަލްހަބްސީ އެވެ.\nމެޗު ފަށައިގެން ފުރަތަމަ ހަމަލާ އުފެއްދީ އޮމާނުންނެވެ. މެޗުގެ 33 ވަނަ ސިކުންތުގައި އޭރިއާ ބޭރު ރޮނގު ކައިރިން އޮމާނުގެ މުހްސިން ޖައުހަރު ފޮނުވާލި ހިލޭ ޖެހުން ދިޔައީ ހުރަސް ދަނޑި ކައިރިންނެވެ.\nމިދިޔަ މަހު އޮމާނުގައި ކުޅުނު މެޗުން ރާއްޖެ 5-0 އިން ބަލިވުމުން މިރޭގެ މެޗަށް ނުކުތީ އެ ނަތީޖާއިން އަރައިގަނެ ކޮލިފައިންްގައި ކުރިއަށްދިއުމުގެ އުއްމީދުގަ އެވެ.\nރާއްޖޭން ކުޅެމުންދިޔައީ ވަރަށް ބޮޑަށް ކައުންޓަ އެޓޭކަށް ވިސްނައިގެންނެވެ. މި ގޮތުން މެޗުގެ ހަ ވަނަ މިނިޓްގައި ރާއްޖޭގެ މުހައްމަދު އުމެއިރަށް ލަނޑު ޖަހާނެ ރަނުގެ ފުރުސަތެއް ލިބުނެވެ. އަލީ ފާސިރު (ސެންޓޭ) ހުސްކޮށްލާފައި އޭރިއާ ތެރެއިން އުމެއިރަށް ދިން ބޯޅަ އޭނާ ފޮނުވާލި ނަމަވެސް ބާރެއް ނެތުމުން ކީޕަރު އަލްހަބްސީ ވަނީ ފަސޭހަކަމާ އެކު އެ ބޯޅަ އަތަށް ނަަގައިފަ އެވެ.\nރާއްޖޭގެ ލަނޑު ކާމިޔާބު ކޮށްދިނުމަށް ފަހު ސެންޓޭ އުފާފާޅުކުރަނީ.-- ފޮޓޯ: ނިޝާން އަލީ/ މިހާރު\nރާއްޖޭން ރަނގަޅަށް ކުޅެމުން ދަނިކޮށް އޮމާނަށް މެޗުގެ 14 ވަނަ މިނިޓްގައި ލީޑުނަަގައިދިނީ އެ ޓީމުގެ ކުރިއަށް ކުޅެމުން ދިޔަ ހާލިދު ހަލީފާ އެވެ. އަރިމަތިން ނަގައިދިން ހުރަހަކުން އޭރިއާ ތެރެއިން ހަލީފާ ފުއްމައިގެން އަރައި ބޮލުން ފޮނުވާލި ބޯޅަ އަމާޒުވީ ގޯލުގެ ކަނަށެވެ. އޭނާ މި ލަނޑު ޖެހިއިރު ރާއްޖޭގެ ޑިފެންސްލައިނަށް އޭނާ ހުއްޓުވަން މާ ބޮޑު މަސައްކަތެއް ނުކުރެވުނެވެ.\nއޭގެ ހަަތަރު މިނިޓް ފަހުން ރާއްޖޭގެ ފަހަތުން ހެދުނު ގޯހެއްގެ ފައިދާ ނަގައި އޮމާނުން ލީޑުފުޅާކުރި އެވެ. އޭރިއާ ތެރެއިން އޮމާނުގެ އަލީ ސުލައިމާން ފޮނުވާލި ބޯޅަ ރާއްޖޭގެ ޑިފެންޑަރަކު ފައިގައި ޖެހިފައި ލިބުނީ އޮމާނުގެ ޖަމީލް އަލް ޔަހުމަދީ އަށެވެ. އޭނާ ފޮނުވާލި ބޯޅަ ވަނީ ރާއްޖޭގެ ޑިފެންޑަރު އަމްދާން އަލީ (އެންޑީ) ފައިގައި ޖެހިފައި ބައިކޮޅަށެވެ.\nމެޗުގެ 23 ވަނަ މިނިޓްގައި ކައުންޓަ އެޓޭކުގައި ސެންޓޭ ވަނީ ލަނޑު ޖަހައިފަ އެވެ. ކީޕަރު ފައިސަލް ފޮނުވާލި ބޯޅަ ހާފްގެ މެދު ތެރެއިން ހޯދީ ދާދު އެވެ. އޭނާ ކައިރީގައި ހުރި ކުޅުންތެރިއާ ކައިރިން ނައްޓާލުމަށް ފަހު ހުސްކޮށްލާފައި ދިނީ ސެންޓޭ އަށެވެ. އޭރިއާ ތެރެއަށް ވަދެ ސެންޓޭ ފޮނުވާލި ބޯޅަ އަމާޒުވީ ގޯލުގެ ދުރު ކަނަށެވެ.\nރާއްޖޭން ވަނީ ފުރަތަމަ ހާފްގެ މެދުތެރެއިން ބަދަލެއް ގެނެސްފަ އެވެ. މެޗުގެ 26 ވަނަ މިނިޓްގައި މުހައްމަދު ރަޝީދު (ހޮކޭ)ގެ ބަދަލުގައި ޒުވާން ޑިފެންޑަރު ސަމޫހު އަލީ (ސަމުއްޓެ) ވަނީ ކުޅެން އަރުވައިފަ އެވެ.\nފުރަތަމަ ހާފްގެ ފަހު ފަނަރަ މިނިޓްގައި އޮމާން ޓީމުން މެދުތެރެ ކޮންޓްރޯލް ކޮށްގެން ބޯޅަ ހިފަހަައްޓައިގެން ކުޅެން މަސައްކަތްކުރި އެވެ. އަދި ލަނޑު ޖަހަން ފުރުސަތު ތަނަވަސްކުރުމުގެ ގޮތުން މެޗު ވަރަށް ބޮޑަށް ލަސްކޮށްލި އެވެ.\nމިރޭގެ މެޗުގެ ތެރެއިން އޮމާނުގެ ކުޅުންތެރިއެއް ކައިރިން އުމެއިރު ގޯލަށް ބޯޅަ ފޮނުވާލަނީ.-- ފޮޓޯ: ނިޝާން އަލީ/ މިހާރު\nދެ ވަނަ ހާފް ފަށައިގެން ދެ ވަނަ މިނިޓްގައި ސެންޓޭ ވަނީ ނުރައްކާތެރި ހަމަލާއެއް ފޮނުވާލައިފަ އެވެ. މެޗުގެ 47 ވަނަ މިނިޓްގައި ސެންޓޭ އަރިމަތިން ފޮނުވާލި ބާރު ބޯޅަ ކީޕަރު އަލްހަބްސީ ވަނީ މަތަކޮށްފަ އެވެ.\nރާއްޖޭން ކުރިއަށް ޖެހިގެން ކުޅެމުން ދަނިކޮށް މެޗުގެ 57 ވަަނަ މިނިޓްގައި އޮމާނުން ވަނީ ލިބުނު ކޯނަރަކުން ތިން ވަަނަ ލަނޑެއް ޖަހައިފަ އެވެ. އޭރިއާ ތެރެއަށް ހުރަސްވި ބޯޅަ ރާއްޖޭގެ ޑިފެންޑަރުންނަށް ބޭރުކޮށްނުލެވިގެން އުޅެނިކޮށް އޮމާންގެ އަހުމަދު މުބާރަކް ވަނީ ގޯލަށް ބޯޅަ ފޮނުވާލައިފަ އެވެ.\nއޮމާނުން ދެ ލަނޑުގެ ލީޑެއް ދެ ވަނަ ފަހަރަށް ނެގުމުން ވެސް ރާއްޖޭން ކުރިއަށް ޖެހިގެން ރަނގަޅަށް ކުޅެން މަސައްކަތްކުރި އެވެ. އަދި މެޗުގެ ފަހު 25 މިނިޓަށް ރިޒޭގެ ބަދަލުގައި ހަމްޒާ މުހައްމަދު (ހަމްޕު) ކުޅެން އެރުވި އެވެ. އަދި އޭގެ ހަތަރު މިނިޓް ފަހުން މިރޭގެ މެޗުގައި މޮޅު ކުޅުމެއް ދެއްކި ދާދުގެ ބަދަލުގައި މުހައްމަދު އައްޒާމް ވަނީ ކުޅެން އަރުވައިފަ އެވެ. މިއީ ރަސްމީ މެޗެއްގައި ގައުމީ ޓީމަށް އައްޒާމް ކުޅޭ ފުރަތަމަ ފަހަރެވެ.\nމެޗުގެ ފަހު ވިހި މިނިޓަށް ދިޔައިރު ރާއްޖޭގެ ކުޅުންތެރިން ވަރުބަލިވުމުގެ ފައިދާ ނަގައި އޮމާނުން ބޯޅަ ހިފަހައްޓައިގެން ކުޅެން ފެށި އެވެ. އަދި ލަނޑު ޖަހާނެ ފުރުސަތުތައް ތަނަވަސްކުރި އެވެ. އެހެން ނަމަވެސް އޭރިއާ ތެރެއިން ލިބުނު ހުސް ފުރުސަތުތައް އެ ޓީމަށް ބޭނުމެއް ނުކުރެވުނެވެ.\nމެޗުގެ 83 ވަނަ މިނިޓްގައި އޮމާން ޑިފެންޑަރަކަށް ހެދުނު ގޯހަކުން ދެ ވަނަ ލަނޑެއް ޖަހަން ސެންޓޭ އަށް ލިބުނު ބޯޅަ އޭނާ ފޮނުވާލި ނަމަވެސް ދިޔައީ ގޯލާ ސީދާނުވެ ބޭރުންނެވެ.\nމިރޭގެ މެޗަކީ މި ފަހަރު ކޮލިފައިންގައި މާލޭގައި ރާއްޖެ ކުޅުނު ދެ މެޗަށް ބަލާއިރު މަދުން ސަޕޯޓަރުން ވަން މެޗެކެވެ. ކޮލިފައިންގައި ފަަލަސްތީނާ ދެކޮޅަށް ކުޅުނު މެޗުގައި މިރޭގެ މެޗަށް ވުރެން ގިނަ ސަޕޯޓަރުން ދަނޑަށް ވަނެވެ.\nއިތުރު ލިޔުންތައް އޮމާން ގައުމީ ފުޓްބޯޅަ ޓީމް\nމިހާރު ޕްރެޝަރު އޮތީ ރާއްޖެ އަށް: އޮމާން ކޯޗު\nރާއްޖެ ބަލިކުރުން ނޫން ގޮތެއް ނެތް: އޮމާން ކޯޗު


ރައްޔިތުން ތިބީ މާޔޫސްވެ ގޮތް ހުސްވެފައި: އިދިކޮޅު | Sangu News\nރައްޔިތުން ތިބީ މާޔޫސްވެ ގޮތް ހުސްވެފައި: އިދިކޮޅު\n24 ފެބްރުއަރީ 2021 - 10:31\nރައްޔިތުން މިއަދު ތިބީ ގޮތް ހުސްވެފައި ކަމަށް އިދިކޮޅު ޕީޕީއެމްގެ ޕީޖީ ގްރޫޕް ލީޑަރު އަދި އޭދަފުށީ ދާއިރާގެ މެންބަރު އަހްމަދު ސަލީމް ވިދާޅުވެއްޖެއެވެ.\nމިމަހުގެ ހަތަރު ވަނަ ދުވަހު، ރައީސުލްޖުމްހޫރިއްޔާ އިބްރާހީމް މުހައްމަދު ސޯލިހު އިއްވެވި ރިޔާސީ ބަޔާނަށް، އިދިކޮޅުން ޖަވާބުދިނުން މިއަދުގެ ޖަލްސާގައި ކުރިއަށް ގެންގޮސްފައިވާއިރު މެމްބަރު ސަލީމް ވިދާޅުވީ، ރައްޔިތުން ތިބީ ގޮތް ހުސްވެފައި ކަމަށާއި އެކަމަށް ހައްލު ހޯދުމަށް އިދިކޮޅުގެ އެހީތެރިކަން ހޯދަން ޖެހޭ ކަމަށެވެ.\nސަލީމް ވިދާޅުވީ ގައުމެއްގެ މިނިވަންކަމާ ސިޔާދަތާ އަދި އެ ގައުމެއްގެ ހާރިޖީ ސިޔާސަތާ ވަނީ ގުޅިލާމެހިފައި ކަމަށާއި ދިވެހި ރާއްޖޭގެ ހާރިޖީ ސިޔާސަތުގެ ބެލެންސް ގެއްލި، ދިވެހިންގެ މިނިވަންކަމާ ސިޔާދަތީ ބާރުތައް އެއް ދުވަހުން އަނެއް ދުވަހަށް ދަނީ ގެއްލެމުން ކަމަށެވެ.\n"ވޭތުވެދިޔަ އަހަރު ރާއްޖެ ހިންގާފައިވަނީ ހެލްތު ޕްރޮޓެކްޝަން އެޖެންސީން. ރައްޔިތުން ހޮވިކަމަށް ބުނާ ވެރިއަކު މާލިމީއަކަށް ހުރެގެން ވެރިކަމުގެ ނައު ދަތުރުކުރިކަމުގެ އިޙުސާސެއް ރައްޔިތުންނަކަށް ނުކުރެވޭ. ބަދަލު ހިފުމުގެ ރޫޙު އިސްކޮށްގެން، މަލްޓިޕާޓީ ޑިމޮކްރަސީގެ ނަމުގާ ރާއްޖޭގާ މިހާރު ކުރަމުން މިދަނީ ޚުދުމުޚުތާރު އާއިލީ ވެރިކަމެއް." ސަލީމް ވިދާޅުވިއެވެ.\nރާއްޖޭގެ ވެރިކަމުގެ މިސްރާބު ހުރީ އާރާސްތުކަމެއް ނެތް، ބަނަ ދުނިޔެއަކަށް.ޤައުމުގެ މިސްރާބު ބަދަލުކޮށް، ދިވެހިރާއްޖެ އަލުން ދިވެހިންނަށް ހޯދައިދިނުމަށްޓަކާ، ދިވެހި ރައްޔިތުންގެ ޙައްޤުގާ، ދިވެހި ރައްޔިތުންނާއެކުގާ މަސައްކަތްކުރާ ބައެއްގެގޮތުގާ އަޅުގަނޑުމެން ވާދަވެރި އޮޕޮޒިޝަން އަބަދުވެސް ތިބޭނެކަމުގެ ފުރިހަމަ ޔަޤީންކަން ދިވެހި ރައްޔިތުންނަށް އަރުވާ ކަމަށް ސަލީމް ވިދާޅުވިއެވެ.\n"ރާއްޖޭގާ އެހެން ދީންތައް ފެތުރުމަށް ކުރަމުންދާ މަސައްކަތަށް ސަރުކާރުން ފުރުޞަތު އެބަދޭ"\nމިނިސްޓަރު ބަދަލު ކުރިޔަސް އިންޓަނެޓް އަގުހެވެއް ނުވާނެ: މައިނޯރިޓީ ލީޑަރު\nސަރުކާރުން ހިންގާ އެންމެ ބޮޑު މަޝްރޫއުއަކީ އަންހެނުންނަށް ޖިންސީ ފުރައްސާރަކުރުން: ސަލީމް\nކޮވިޑްގެ ހާލަތުން އަރަގަތުމުގެ ގާބިލްކަމެއް މި ސަރުކާރުގެ ނެތް: ސަލީމް


vnews - Midhiya aharakee Australia ah mihaathanah3vana ah enme hoonu gadhavi aharu\nމިދިޔަ އަހަރަކީ އޮސްޓްރޭލިއާއަށް މިހާތަނަށް ތިންވަނައަށް އެންމެ ހޫނުގަދަވި އަހަރު\nއޮސްޓްރޭލިއާގެ ޓަމަރާމާ ބީޗްގައި މީހަކު ބޮލަށް ފެން އަޅަނީ -- ފޮޓޯ: ގްލެން ކޭމްބެލް / ޔޫރަޕިއަން ޕްރެސް ފޮޓޯ އެޖެންސީ\nމިދިޔަ އަހަރަކީ އޮސްޓްރޭލިއާގެ ސަރަހައްދުތަކަށް މިހާތަނަށް ކުރިމަތިވި ތިންވަނަ އަށް އެންމެ ހޫނުގަދަ އަހަރު ކަމަށް އެ ޤަގައުމުގެ މޫސުމާއިބެހޭ އިދާރާއިން ހާމަކޮށްފި އެވެ.\nމިދިޔަ އަހަރު އޮސްޓްރޭލިއާއަށް އެންމެ ހޫނު ގަދަވެފައިވަނީ ކުއީންސްލެންޑް އަދި ނިއު ސައުތް ވޭލްސްގެ ސަރަހައްދަށެވެ.\nއޮސްޓްރޭލިއާގެ ހުރިހާ ސަރަހައްދަކަށް ބަލާލާއިރު ވެސް، އާންމު ގޮތެއްގައި ހޫނުމިން އެންމެ މަތިވި މިންވަރު މިދިޔަ އަހަރު ވަނީ 0.95 ޑިގްރީ ސެލްސިއެސް އުފުލިފައި ކަމަށް އޮސްޓްރޭލިއާގެ ބިއުރޯ އޮފް މީޓިއޮރޮލޮޖީން ބުނެ އެވެ. މިއީ 1910 ވަނަ އަހަރު ރެކޯޑްތައް ބަލަހައްޓަން ފެށިފަހުން އެ ގައުމަށް ކުރިމަތިވި ތިންވަނައަށް އެންމެ ހޫނުގަދަ އަހަރެވެ.\n"މިދިޔަ އަހަރު އެލްނީނޯގެ އަސަރުކޮށްފައި ނުވި ނަމަވެސް، 2017 ވެގެން ގޮސްފައި މިވަނީ ވަރަށް ހޫނުގަދަ އަހަރަކަށް. އަދި ރޭގަނޑާއި ދުވާލުގެ ވަގުތުތަކުގައިވެސް އޮސްޓްރޭލިއާގެ ހުރިހާ ސަރަހައްދެއްގައި އެވްރެޖްކޮށް ހޫނު ގަދަކަމަށް ރެކޯޑް ކުރެވިފައިވޭ،" އޮސްޓްރޭލިއާގެ މޫސުމާއިބެހޭ އިދާރާގެ މޫސުމީ ބަދަލުތަކާއި ބެހޭ ސައިންސްވެރިއެއް ކަމަށްވާ ޑރ ކާލް ބްރެގާންޒާ ބުންޏެވެ.\nއޮސްޓްރޭލިއާގެ ސަރަހައްދުތަކުގައި ހޫނުގަދަވުމުގެ ސަބަބުން އެ ގައުމުގެ ތިމާވެއްޓަށް ވަނީ ބޮޑެތި ގެއްލުންތަކެއް ކުރިމަތިވެފަ އެވެ. ހާއްސަކޮށް ދުނިޔޭގެ އެންމެ ބޮޑު ފަރުގެ ގޮތުގައި ބެލެވޭ ގްރޭޓް ބެރިއަ ރީފްގައިވާ މުރަކަތައް ހުދުވުމުގެ މައްސަލައާއި ވަނީ ކުރިމަތިވެފަ އެވެ. 2016 ވަނަ އަހަރުވެސް ގްރޭޓް ބެރިއަ ރީފަށް މުރަކަ ހުދުވުމުގެ މައްސަލައާއި ކުރިމަތިލާން ޖެހުނެވެ.\n"2017 ވަނަ އަހަރުގެ ކުރީކޮޅު އޮސްޓްރޭލިއާގެ ސަރަހައްދުތަކަށް ކޮންމެވެސް ވަރަކަށް ވިއްސާރަކުރި. ނަމަވެސް އެއަށްފަހު ހުރިހާ ސަރަހައްދެއްގައި ވެސްވަނީ ހޫނު ގަދަވެފައި. އަދި އާންމު ގޮތެއްގައި ފިނިވާ ކަމަށް ރެކޯޑް ކުރެވިފައިވާ މަސްތަކުގައިވެސް ވާރޭ ވެހިފައިވާ މިންވަރުވަނީ 10 އާއި 20 އިންސައްތައާއި ދެމެދު ދަށްވެފައި،" ބްރެގާންޒާ ބުންޏެވެ.\nއޮސްޓްރޭލިއާގެ ސަރަހައްދުތަކަށް ކުރިއަށް އޮތް ދުވަސްތަކުގެ ތެރޭގައި ހޫނު ގަދަވުމުގެ ތޫފާންތަކާއި ކުރިމަތިލާން ޖެހޭނެކަ މަށް އެ ގައުމުގެ މޫސުމާއި ބެހޭ އިދާރާއިން ލަފާ ކުރެ އެވެ. މިއީ މޫސުމީ ބަދަލުތަކާއި ގުޅިގެން ކުރިމަތިވެފައިވާ ނުރައްކާތެރި މައްސަލައެއް ކަމަށް އެ ގައުމުން ގަބޫލުކުރެ އެވެ.


BREAKING | Covid-19: Poland In Ithuru 419 Meehaku Maruvejje - Vaguthu\nދުނިޔޭގެ އެކި ގައުމުތަކުގައި މިހާރު ހަލުވިކަމާއެކު ފެތުރެމުންދާ ކޮވިޑް-19 ޖެހިގެން ޕޮލޭންޑުން އިތުރު 419 މީހަކު މަރުވެއްޖެއެވެ.\nޕޮލޭންޑަކީ ކޮވިޑް-19 ފެތުރިފައިވާ ގައުމުތަކުގެ ތެރެއިން 14 ވަނަ އަށް އެންމެ ގިނަ މީހުން މި ބައްޔަށް ފައްސިވެފައިވާ ގައުމެވެ. އެ ގައުމުގައި ކޮވިޑް-19 ޖެހޭ މީހުންގެ އަދަދުތައް އުޅެނީ 5،000 އަށްވުރެ މަތީގައެވެ.\nފަހުގެ ތަފާސްހިސާބުތަކުން ދައްކާގޮތުގައި އެގައުމުން އިތުރު 419 މީހަކު މި ބަލި ޖެހިގެން މަރުވެ ޖުމްލަ ބަލީގައި މަރުވި މީހުންގެ އަދަދު ވަނީ 34،561 އަށް އަރާފައެވެ. މިހާތަނަށް އެންމެ ގިނަ ބަޔަކު އެގައުމުން މަރުވެފައިވަނީ މިދިޔަ ނޮވެމްބަރު މަހުގެ 25 ވަނަ ދުވަހުއެވެ. އެދުވަހު އެގައުމުން 674 މީހަކު ވަނީ ބަި ޖެހިގެން މަރުވެފައެވެ.\nފާއިތުވެދިޔަ 24 ގަޑިއިރަށް ބަލާއިރު، އެ ގައުމުން އިތުރު 7،152 މީހަކު ވަނީ ކޮވިޑް-19 އަށް ފައްސިވެފައެވެ. މިއަދަދާއި އެކު އެގައުމުން ބަލި ޖެހުނު މީހުންގެ އަދަދު ވަނީ 1،457،755 އަށް އަރާފައެވެ.\nއެގައުމުން މިހާތަނަށް މި ބަލި ޖެހިގެން ރަނގަޅުވެފައިވަނީ 1،215،732 މީހެކެވެ. އަދި މިވަގުތު 207،462 މީހަކަށް ފަރުވާ ދެމުން އަންނައިރު، 1،597 މީހަކަށް ފަރުވާ ދެމުން އަންނަނީ ހާލު ބަލި ވެގެން ކަމަށް ފަހުގެ ތަފާސް ހިސާބުތަކުން ދައްކައެވެ.\nޕޮލޭންޑުގައި ކޮވިޑް-19 ހަލުވިކަމާއެކު ފެތުރެމުންދާއިރު، އެ ބަލީގައި މަރުވާ މީހުންގެ އަދަދުތައް ހިފެހެއްޓުމެއް ނެތި ދަނީ މައްޗަށެވެ.